প্রকাশিত: ০৬:১২, ২১ অক্টোবর ২০১৯ আপডেট: ০৫:২২, ৩১ আগস্ট ২০২০\nঢাকা জজ কোর্টের আইনজীবীর সহকারী মোবারক হোসেন ভূঁইয়া হত্যা মামলায় একই পরিবারের আটজনসহ ১২ জনের মৃত্যুদণ্ডাদেশ দিয়েছেন ট্রাইব্যুনাল।\nসোমবার ঢাকার তিন নম্বর দ্রুত বিচার ট্রাইব্যুনালের বিচারক মো. মনির কামাল এ রায় ঘোষণা করেন।\nমৃত্যুদণ্ডপ্রাপ্তরা হলেন- কিশোরগঞ্জ জেলার বাজিতপুর থানার গোথালিয়া ভূইয়াবাড়ীর মৃত হাজী সাইদুর রহমানের ৬ ছেলে মাহবুবুর রহমান ভূঁইয়া ওরফে মহুব (৫৭), মোজাম্মেল হক ভূঁইয়া ওরফে বাদল ভূঁইয়া (৫৪), আফজল ভূঁইয়া (৫২), এমদাদুল হক ওরফে সিকরিত ভূঁইয়া (৪৩), নয়ন ভূঁইয়া (৩২), ভুলন ভূঁইয়া ওরফে ভুলু (৩০), এমদাদুল হকের স্ত্রী সুলতানা আক্তার (৩৮), মাহবুবুর রহমান ভূঁইয়ার ছেলে দেলোয়ার হোসেন দিলিপ (২৮)।\nএছাড়া একই এলাকার নবুরিয়া গ্রামের শামসুদ্দিনের ছেলে রুহুল আমিন (৫২), আবুল কালাম আজাদ ওরফে রাজা মিয়ার ছেলে শিপন মিয়া (২৬), একই থানাধীন মইতপুরের কাজী জজ মিয়ার স্ত্রী নিলুফা আক্তার (৫৭), একই গ্রামের পরেশ সন্যাসীর ছেলে বিধান সন্যাসী (২৫)।\nমৃত্যুদণ্ডের পাশাপাশি তাদের প্রত্যেককে ২০ হাজার টাকা করে জরিমানা করা হয়েছে।\nএদের মধ্যে বিধান সন্যাস, দেলোয়ার হোসেন, নিলুফা আক্তার ও সুলতানা আক্তার পলাতক রয়েছে। তাদের বিরুদ্ধে সাজাসহ গ্রেপ্তারি পরোয়ানা জারি করা হয়েছে।\nপলাতক দুই আসামি তাছলিমা আক্তার এবং শামীন ওরফে ফয়সাল বিন রুহুলকে এক বছর করে সশ্রম কারাদণ্ড দেয়া হয়েছে।\nরায়ে সন্তোষ প্রকাশ করেছেন নিহতের ছোট ভাই এবং মামলার বাদী মোজাম্মেল হক ভূঁইয়া। উচ্চ আদালতে এ রায় বহাল থাকবে এবং অতি দ্রুত যেন রায় কার্যকর হয় সে আশা প্রকাশ করেন তিনি।\nরাষ্ট্রপক্ষের বিশেষ পাবলিক প্রসিকিউটর মাহবুবুর রহমানও রায়ে সন্তোষ প্রকাশ করেছেন।\nতবে রায়ে অসন্তোষ প্রকাশ করেছেন আসামিপক্ষের আইনজীবী খন্দকার মো. জামাল উদ্দিন এবং সেলিনা আক্তার। তারা বলেন, রাষ্ট্রপক্ষ আসামিদের বিরুদ্ধে অভিযোগ প্রমাণ করতে পারেনি। তারপরও রায়ে আসামিদের ফাঁসির আদেশ দেয়া হলো। এ রায়ের বিরুদ্ধে উচ্চ আদালতে যাওয়ার কথা জানান তারা।\nএর আগে গত ১৭ অক্টোবর এ মামলায় রাষ্ট্র ও আসামিপক্ষের যুক্তিতর্কের শুনানি শেষে রায় ঘোষণার এ দিন ঠিক করেন আদালত।\nকিশোরগঞ্জ জেলার বাজিতপুর থানার গোথালিয়া ভূঁইয়াবাড়ীর মৃত ইশাদ ভূঁইয়ার ছেলে মোবারক হোসেন ভূঁইয়া (৪৫)। ঢাকার জজ কোর্টে আইনজীবীর সহকারী ছিলেন তিনি।\nমোবারক হোসেন ভূঁইয়া ও তার পরিবারের সঙ্গে জমিজমা নিয়ে আসামিদের বিরোধ ছিল। ২০১৫ সালের ২২ অক্টোবর দুপুর সাড়ে ১২টার দিকে গোথালিয়া সরকারি প্রাথমিক বিদ্যালয়ের মাঠের পাশে আসামিরা মোবারক হোসেনের পেটে বল্লম দিয়ে আঘাত করে হত‌্যা করে।\nমৃত্তিকা প্রতিবন্ধী ফাউন্ডেশনের ঘর নির্মাণকে কেন্দ্র করে এ ঘটনা ঘটে। ওই ঘটনায় নিহতের ভাগিনা রায়হান মিয়াও আহত হন। পরে নিহতের ছোট ভাই মোজাম্মেল হক ভূঁইয়া হত‌্যা মামলা দায়ের করেন।\nমামলায় ২০১৭ সালের ২ জানুয়ারি বাজিতপুর থানার অফিসার ইনচার্জ (ওসি) মামলার তদন্ত শেষে ১৬ জনের বিরুদ্ধে আদালতে চার্জশিট দাখিল করেন। মামলাটির বিচার দ্রুত শেষ করার জন্য সরকার ২০১৭ সালের নভেম্বরে দ্রুত বিচার ট্রাইব্যুনালে পাঠায়।\nএকই বছর ১৭ ডিসেম্বর একই ট্রাইব্যুনাল আসামিদের বিরুদ্ধে চার্জগঠন করে বিচার শুরু করেন। বিচারকালে ট্রাইব্যুনাল চার্জশিটের ৩১ জন সাক্ষীর মধ্যে ২৩ জনের সাক্ষ্য গ্রহণ করেন। এছাড়া আসামি পক্ষে ১১ জন সাফাই সাক্ষ্য দেন।\nস্বামীকে রক্ত দেওয়ার আশ্বাসে গৃহবধূকে ধর্ষণ: ২ জন রিমান্ডে


টিকটক-ফেসবুকে বাড়ছে কিশোর গ্যাং, ভার্চুয়াল বিরোধ রূপ নিচ্ছে বাস্তব সংঘর্ষে!\nশিরোনাম: সিনোফার্মার আরো ৭৮ হাজার ভ্যাকসিন এসেছে কুমিল্লায় একদিনে আরো ৭ জনের মৃত্যু, পজেটিভ ৩৭৫ ‘চিকিৎসকদের হতাশ করা যাবে না’ গোমতীতে নিখোঁজের দুইদিন পর ভেসে উঠলো স্কুল ছাত্রের মরদেহ কুমিল্লায় চালের বস্তায় ৫০ কেজি গাঁজা! ব্রাজিল আর্জেন্টিনার খেলা ঘিরে কুমিল্লায় পুলিশের সতর্কতা করোনায় একদিনে রেকর্ড ২১২ মৃত্যু\nPublished : Saturday, 10 July, 2021 at 12:43 PM\nখোঁজ নিয়ে জানা গেল, অনলাইনে নয়, তার দিন কাটছে জেলহাজতে। ‘টিকটক-স্টার’ হওয়ার কৌশল রপ্ত করতে গাজীপুর থেকে আসা এক কিশোরীকে গ্লোরিয়ার ওই বাসায় তিন দিন আটকে রেখে সংঘবদ্ধ ধর্ষণের অভিযোগে গত বছরের ডিসেম্বরে শিশিরকে গ্রেফতার করে পুলিশ।\nখোঁজ নিয়ে জানা যায়, এলাকাভিত্তিক ‘কিশোর গ্যাং’গুলো বিভিন্ন পার্ক, খোলা জায়গায়, ফুটপাতে এবং শিক্ষাপ্রতিষ্ঠানের সামনে একত্র হয়। টিকটকের ভিডিও তৈরির নামে তারা অশ্লীল অঙ্গভঙ্গি, ইভ টিজিং, পথচারীদের গতিরোধ, বাইক মহড়াসহ বিভিন্ন অসৌজন্যমূলক আচরণ করে থাকে। কাঙ্ক্ষিত লাইক-কমেন্ট পেতে খোলামেলা পোশাকে দৃষ্টিকটু অঙ্গভঙ্গিও তারা করে থাকে।\nকিশোর গ্যাং সংস্কৃতি থেকে সন্তানদের দূরে রাখতে অভিভাবকদের সচেতনতাকে গুরুত্ব দিচ্ছেন এই অপরাধ বিজ্ঞানী। তার মতে, আধুনিকায়নের সঙ্গে পুরনো সমাজব্যবস্থার সমন্বয় করতে হবে। পুরনো অনুশাসনগুলো ফিরিয়ে আনতে হবে। তবে এতে গুরুত্বপূর্ণ দায়িত্ব রাষ্ট্রেরও। দেশে বর্তমানে যে কয়েকটি সংশোধনাগার রয়েছে, তা মোটেও উপযুক্ত এবং পর্যাপ্ত নয়। সেখানে মোটিভেশনাল প্রশিক্ষণের ব্যবস্থা নেই।


গাজীপুরে হত্যা মামলায় ৭ জনের মৃত্যুদন্ড | গাজীপুর দর্পণ\nগাজীপুরে হত্যা মামলায় ৭ জনের মৃত্যুদন্ড\nঅপরাধ, গাজীপুর মহানগর, ফাঁসি, বিচার, শীর্ষ সংবাদ, সাজা, হত্যা\nগাজীপুর দর্পণ রিপোর্ট : গাজীপুরে মিলন ভূইয়া নামের একজন ব্যবসায়ীকে হত্যার ঘটনায় সাত ডাকাতকে মৃত্যুদন্ড এবং একজনকে পাঁচ বছরের সশ্রম কারাদন্ড দেওয়া হয়েছে। এ মামলা থেকে এজাহারভূক্ত দুইজনকে অব্যাহতি দেওয়া হয়েছে।\nমৃত্যুদন্ডপ্রাপ্তরা হলেন- রাজীব হোসেন ওরফে রাজু, মোহাম্মদ কাইয়ুম, মোহাম্মদ রাজীব হোসেন, মোহাম্মদ ফারুক হোসেন. মোহাম্মদ শফিকুল ইসলাম ওরফে পারভেজ, মোহাম্মদ আলী হোসেন ওরফে হোসেন আলী, মোহাম্মদ আলী ওরফে ছোট আলী। এদের মধ্যে কয়েকজন পলাতক রয়েছেন।\nপাঁচ বছরের কারাদন্ডপ্রাপ্ত ব্যক্তি হলেন মো. মাসুম ওরফে মামা মাসুম। খালাসপ্রাপ্তরা হলেন- মো. এনামুল হক ও শামসুল হক।\n২০১১ সালের ২৬ ফেব্রæয়ারি সন্ধ্যা ৭টায় ভাওয়াল জাতীয় উদ্যানের গেটের ২০০ গজের উত্তর-পশ্চিমে রাজেন্দ্রপুর এলাকায় মিলন ভূইয়াকে ডাকাতরা হত্যা করে। তিনি স্থাপনা নির্মাণের সেন্টারিংয়ের মালামাল ভাড়া দেওয়ার ব্যবসা করতেন। ঘটনার দিন রাতে মোটরসাইকেল যোগে মামাত ভাই শাহজাহানকে নিয়ে বাসায় ফিরছিলেন। এসময় ৮/১০ জনের একটি দল কোপাইয়া ব্যবসায়ী মিলনকে হত্যা করে। এঘটনায় সেন্টারিং মালামাল ভাড়া নেয়া আমির হোসেন ও ইসমাইল হোসেন খোকা সহ ৮/১০ জনকে আসামী করে হত্যার শিকার মিলনের মামা জয়দেবপুর থানায় হত্যা মামলা দায়ের করেন। পুলিশ তদন্ত শেষে আদালতে অভিযোগপত্র দাখিল করেন। গতকাল ১০ সেপ্টেম্বর গাজীপুর জজ আদালতের বিচারক রায় ঘোষণা করেন।


২৪ জানুয়ারি ২০২০, ০০:০৩, আপডেট: ২৪ জানুয়ারি ২০২০, ০০:১১\nজঙ্গি সংগঠনেরে এজেন্ডা বাস্তবায়ন করায় সাধারণ শিক্ষার্থীরা ডাকসু ভিপি নুরুল হককে বর্জন করেছে বলে মন্তব্য করেছেন বাংলাদেশ ছাত্রলীগের সভাপতি আল নাহিয়ান খান জয়। তিনি বলেন, ভিপি নুরু বিভিন্ন ধরনের অভিনয়ের মাধ্যমে নামসর্বস্ব সন্ত্রাসবিরোধী ছাত্রঐক্য গড়ে বিশ্ববিদ্যালয়ের পরিবেশ বিনষ্ট করছে। শিক্ষার্থীদের অধিকার আদায়ের কথা না বলে নিজের জেন্ডা বাস্তবায়ন করছে।\nবৃহস্পতিবার ঢাকা বিশ্ববিদ্যালয়ের টিএসসি মিলনায়তনে ১৮টি হলে বঙ্গবন্ধু কর্নার উদ্বোধনী অনুষ্ঠানে তিনি এ মন্তব্য করেন।\nআল নাহিয়ান খান জয় ভিপি নুরুকে উদ্দেশ্য করে বলেন, আপনারা যে সন্ত্রাসবিরোধী ঐক্য গড়ে তুলেছেন সেটা কিসের সন্ত্রাসবিরোধী ঐক্য? এটাতো জঙ্গির মদদে গড়া ঐক্য। যারা জঙ্গিদের মদদদাতা তারাই সন্ত্রাসবিরোধী ছাত্র ঐক্য গড়ে তুলেছে। তাই সাধারণ শিক্ষার্থীরা আপনাকে বর্জন করেছে।\nতিনি আরো বলেন, ঢাকা বিশ্ববিদ্যালয়ের প্রত্যেকটি শিক্ষার্থী আজ সচেতন। অভিনয় করে ভিপি হয়েছেন সেটা আমরা বুঝে গিয়েছি। বাংলাদেশ ছাত্রলীগ এবং ডাকসুতে ছাত্রলীগ থেকে নির্বাচিত প্রতিনিধি সবাই ঐক্যবদ্ধ থাকলে এরকম নামসর্বস্ব সংগঠন জঙ্গি কার্যক্রম করতে পারবে না।\nটিএসসির মিলনায়তনে আয়োজিত অনুষ্ঠানের উদ্বোধন করেন বিশ্ববিদ্যালয় উপাচার্য অধ্যাপক ড. মোহাম্মদ আকতারুজ্জামান। অনুষ্ঠানে সভাপতিত্ব করেন ডাকসু স্বাধীনতা সংগ্রাম ও মুক্তিযুদ্ধ বিষয়ক সম্পাদক সাদ দিন কাদের চৌধুরী।\nএছাড়াও প্রধান অতিথি হিসেবে উপস্থিত ছিলেন বাংলাদেশ আওয়ামীলীগের প্রেসিডিয়াম সদস্য আব্দুর রহমান, বিশেষ অতিথি হিসেবে উপস্থিত ছিলেন বাংলাদেশ আওয়ামীলীগের তথ্য ও গবেষণা বিষয়ক সম্পাদক ড. সেলিম মাহমুদ। এছাড়াও প্রত্যেকটি হল থেকে ছাত্রলীগ ইউনিটের প্রায় তিন শতাধিক নেতাকর্মী এসময় উপস্থিত ছিলেন।


লকডাউনেও শ্বশুরবাড়ি বেড়াতে যেতে মন চায়? - বিয়ানীবাজারের ডাক ২৪\n‘আপনি জানেন না লকডাউন চলছে, জরুরি প্রয়োজন ছাড়া ঘরের বাইরে বের হওয়া নিষেধ? এমন লকডাউনেও শ্বশুরবাড়ি বেড়াতে যেতে মন চায়?’ পুরান ঢাকার বাবু বাজার ব্রিজের সামনে চেকপোস্টে কর্তব্যরত কোতোয়ালী জোনের পুলিশের সহকারী কমিশনার শারমিনা আলম এক ব্যক্তিকে শ্বশুরবাড়ি বেড়াতে যাচ্ছেন শুনে এমন প্রশ্ন করেন।\nজরুরি এ লকডাউন পরিস্থিতিতে শ্বশুরবাড়িতে যাওয়ার চেষ্টার অপরাধে তাকে আটক করা হয়।\nশারমিনা আলম বলেন, ‘লকডাউনের চতুর্থ দিনেও আমরা চেষ্টা করছি জনগণ যেন সতর্ক থাকে। যারা অকারণে বাইরে বের হয়েছেন তাদের প্রথমে বোঝানো ও পরবর্তীতে আইনের আওতায় আনা হচ্ছে। কিন্তু দুঃখের সঙ্গে বলতে হয়, জনগণ এখনও সচেতন হয়নি। করোনার সংক্রমণ ঠেকাতে পুলিশসহ সরকারের সর্বমহল থেকে প্রচেষ্টা চালানো হচ্ছে। কিন্তু জনগনের মধ্যে সচেতনতার হার খুবই কম।’\nতিনি আরও বলেন, ‘সকাল থেকে ১০ জনকে আটক করা হয়েছে। নির্বাহী ম্যাজিস্ট্রেট এলে ডিএমপি অ্যাক্টে ব্যবস্থা গ্রহণ করা হবে। অকারণে যারা ঘরের বাইরে বের হচ্ছেন, তাদের ঘরে ফেরানোই মূল কাজ।’\nকরোনার সংক্রমণ রোধে ঢাকার বাইরে থেকে অপ্রয়োজনীয় যানবাহনের অবাধ যাতায়াত বন্ধ করতে লকডাউনের প্রথম দিন থেকেই বাবুবাজার ব্রিজের পূর্বদিকে চেকপোস্ট বসিয়ে যানবাহন তল্লাশি ও মানুষকে জিজ্ঞাসাবাদ করছে পুলিশের অপরাধ ও ট্রাফিক বিভাগসসহ আইনশৃংখলা বাহিনীর সদস্যরা।\nনির্বাহী ম্যাজিস্ট্রেটের উপস্থিতিতে চলছে ভ্রাম্যমাণ আদালতের অভিযান। তবুও থেমে নেই ঢাকার বাইরে থেকে মানুষের ঢল। গণপরিবহন বন্ধ থাকলেও কখনও মোটরাসাইকেল, কখনও ভ্যান, কোথাও রিকশায় দুই-তিনগুণ ভাড়া দিয়ে আবার কেউ হেঁটে মাইলের পর মাইল পথ পাড়ি দিয়ে ঢাকায় আসছেন।\nসরেজমিনে দেখা গেছে, এ সময় বাবুবাজার ব্রিজ হয়ে রিকশা, ভ্যান, মোটরসাইকেলে করে এবং পায়ে হেঁটে অনেকেই শহরে প্রবেশ করছিলেন।\nবাবু বাজার ব্রিজ থেকে পায়ে হেঁটে নামছিলেন কয়েকজন নারী-পুরুষ। তাদের একজন আবুল হোসেন। গোপালগঞ্জ থেকে মাওয়া ঘাটে এসে বাকি পথ কয়েকবারে ৩০০ টাকা খরচ করে এসেছেন। গণপরিবহন চালু থাকলে মাত্র ৮০ টাকায় আসতে পারতেন বলে জানান।\nআরও পড়ুন ‘বিড়াল মাছ খেয়েছে বলে’ স্ত্রীকে পিটিয়ে হাসপাতালে পাঠাল স্বামী\nগার্মেন্টস কর্মী মুরতাজা হাসান জানান, মাদারীপুর থেকে দ্বিগুণ ভাড়া খরচ করে ফিরেছেন। লকডাউনেও তার গার্মেন্টস খোলা জানালেও নাম ও এলাকা বলতে রাজি হননি।\n← যুক্তরাজ্যে দক্ষ শরণার্থীদের জন্য পাঁচ বছরের ওয়ার্ক ভিসার ঘোষণা\nবিয়ানীবাজারে বিধিনিষেধ বাস্তবায়নে ‘লাইভ সম্প্রচার’ বিড়ম্বনা! →\nমোট পড়া হয়েছে 18,419\nমোট পড়া হয়েছে 18,419 বিয়ানীবাজারের ডাক ডেস্কঃ সিলেটে বন্দরবাজার ফাঁড়িতে পুলিশের নির্যাতনে নিহত রায়হান আহমদ হত্যা মামলার প্রধান আসামি বরখাস্ত এসআই


বিএডিসি’র সার সংরক্ষণে দুর্নীতি\nপঞ্চায়েত হাবিব | প্রকাশের সময় : ২০ জুলাই, ২০২০, ১২:০১ এএম\nদেশের ১৮ কোটি মানুষকে খাওয়াচ্ছে গ্রামের কৃষকরা। বন্যা, প্রাকৃতির দুর্যোগ, মহামারির মধ্যেও কৃষকরা উৎপাদন করছেন ফসল। সেই কৃষকদের সহায়তার সময়োপযোগী পদক্ষেপ নিয়েছে সরকার। প্রান্তিক কৃষকের সার সরবরাহ নিশ্চিত করা এবং গুদাম, অফিস রক্ষণাবেক্ষণ ও প্রয়োজনীয় সরঞ্জাম সরবরাহের মাধ্যমে সার ব্যবস্থাপনা বিভাগের সক্ষমতা বৃদ্ধির উদ্যোগ নেয়া হয়। কিন্তু সেখানেও বাংলাদেশ কৃষি উন্নয়ন কর্পোরেশনের (বিএডিসি) প্রকল্পের ৪২ কোটি টাকার দুর্নীতি হয়েছে। দুর্নীতির অভিযোগে অভিযুক্ত প্রকল্পের পরিচালক মো. মোজাম্মেল হক ও সহকারী প্রকৌশলী আশরাফুল আলমের বিরুদ্ধে তদন্তের নির্দেশ দিয়েছে কৃষি মন্ত্রণালয়।\nজানতে চাইলে কৃষি মন্ত্রণালয়ের সচিব মো. নাসিরুজ্জামান ইনকিলাবকে বলেন, সারের গুদাম রক্ষণাবেক্ষণ, পুনর্বাসন এবং নতুন গুদাম নির্মাণের মাধ্যমে সার ব্যবস্থাপনা কার্যক্রম জোরদার সরকারের একটি বড় প্রকল্প। এজন্য ৩শ’ ১১ কোটি টাকা ব্যয়ে একটি প্রকল্প বাংলাদেশ কৃষি উন্নয়ন কর্পোরেশন (বিএডিসি) বাস্তবায়ন করছে। এখানে যে দুর্নীতি করবে তাকে ছাড় দেয়া হবে না। ইতোমধ্যে প্রকল্পের পরিচালক ও সহকারী প্রকৌশলীর অনিয়ম ও দুর্নীতির অভিযোগ তদন্তের নির্দেশ দেয়া হয়েছে।\nকৃষি মন্ত্রণালয় সূত্রে জানা গেছে, দেশের আটটি বিভাগের ৫৯টি জেলার ১২৮টি উপজেলা ও আটটি সিটি করপোরেশনে সারের গুদাম রক্ষণাবেক্ষণ, পুনর্বাসন এবং নতুন গুদাম নির্মাণের মাধ্যমে সার ব্যবস্থাপনা কার্যক্রম জোরদার করতে ৩১১ কোটি টাকা ব্যয়ে প্রকল্পটি বাংলাদেশ কৃষি উন্নয়ন কর্পোরেশন (বিএডিসি) বাস্তবায়ন করে। প্রকল্পটির উদ্দেশ্য বলা হয়, সার ব্যবস্থাপনা ও সরবরাহ কার্যক্রম জোরদারকরণের মাধ্যমে কৃষি উৎপাদন বৃদ্ধি ও কৃষির সামগ্রিক উন্নয়নে সহায়ক, গুদাম নির্মাণের মাধ্যমে বিএডিসির সার ব্যবস্থাপনা বিভাগের নন-নাইট্রোজেনাস সার সংরক্ষণ ক্ষমতা বর্তমান পর্যায়ের চেয়ে ৫০% বৃদ্ধির মাধ্যমে সার ব্যবস্থাপনা কার্যক্রম জোরদারকরণ, সুষ্ঠুভাবে ও সময়মত প্রান্তিক কৃষকের দোর গোড়ায় সার সরবরাহ নিশ্চিত করা এবং গুদাম, অফিস রক্ষণাবেক্ষণ ও প্রয়োজনীয় সরঞ্জামাদি সরবরাহের মাধ্যমে সার ব্যবস্থাপনা বিভাগের সক্ষমতা বৃদ্ধি করা।\nএ প্রকল্পের প্রকল্প পরিচালকের দায়িত্ব দেয়া হয় বিএডিসির কর্মকর্তা মো. মোজাম্মেল হককে। প্রকল্প শুরুর আট মাস যেতে না যেতে প্রকল্প পরিচালক মো. মোজাম্মেল হক ও সহকারী প্রকৌশলী আশরাফুল আলম ৪২ কোটি টাকা লুটপাট এবং অনিয়ম-দুর্নীতি করেন। যার কারণে সহকারী প্রকৌশলী আশরাফুল আলমকে গত ৫ জুন লালমনিরহাট জেলায় বদলি করা হয়। গতকাল পর্যন্ত সহকারী প্রকৌশলী আশরাফুল আলম লালমনিরহাটে যোগদান করেননি বলে জানা গেছে।\nবাংলাদেশ কৃষি উন্নয়ন কর্পোরেশন (বিএডিসি) চেয়ারম্যান মো. সায়েদুল ইসলাম ইনকিলাবকে বলেন, গত ১১ বছরে সরকার সার ব্যবস্থাপনায় ‘বিশাল সফলতা’ অর্জন করেছে, যার ফলে দেশে খাদ্য উৎপাদনে সফলতা আসছে। মন্ত্রণালয় থেকে প্রকল্প পরিচালক ও সহকারী প্রকৌশলীর অনিয়ম ও দুর্নীতির অভিযোগ তদন্তর করবে।\nএ বিষয়ে প্রকল্প পরিচালক মো. মোজাম্মেল হক ফোনে ইনকিলাবকে বলেন, প্রকল্পের বিষয়ে আপনাকে কিছু বলতে পারবো না। অফিসে এসে চা খেয়ে যান।\nবাপ্পী চন্দ্র শীল ২১ জুলাই, ২০২০, ১০:০৮ পিএম says :00\nঅনকে কৃষক আছে যারা কিনা ব্যাংক লোন বুঝে না। তারা টাকার জন্য অনেক মানুষ থেকে ধার দেনা করে আর সেই কৃষকের টাকাগুলো শিক্ষিত বাটপার গুলো মেরে খায়। আল্লাহর লানত এদের উপর কোন দিন সুখী হতে পারবেন না।


জাহিদ রহমান ০৫ আগস্ট ২০২০, ০০:০০\nদেশের ক্রীড়াঙ্গনে শেখ কামাল নামটি সত্যিই অন্যরকম এক মাধুর্য নিয়ে দাঁড়িয়ে আছে। নিন্দুকেরা যাই বলুক না কেন- শেখ কামাল এ দেশের ক্রীড়াঙ্গনে আধুনিকতার অন্যতম রূপকার। বেঁচে থাকলে তার হাতের ছোঁয়ায় এ দেশের ক্রীড়াঙ্গন যে আরও সমৃদ্ধ হতো এতে কোনো সন্দেহ নেই।\nদেশের ক্রীড়াঙ্গনে এক উজ্জ্বল নক্ষত্র ছিলেন বঙ্গবন্ধুর জ্যেষ্ঠপুত্র শেখ কামাল। মাত্র ২৬ বছর বেঁচে ছিলেন তিনি। কিন্তু এই ছোট্ট জীবনে দেশের ক্রীড়াঙ্গনকে উচ্চমাত্রায় নেওয়ার তীব্র আকাঙ্ক্ষা প্রোথিত ছিল তার মধ্যে। খেলাধুলোর বাইরে তিনি নিজেকে কখনই ভাবতেন না। তার ক্রীড়া দর্শনটাও ছিল আবেগের চেয়ে বাস্তবতায় পরিপূর্ণ। আর তাই তো ক্রীড়াঙ্গনে আধুনিকতা যুক্ত করার স্বপ্ন শুরুতেই দুচোখ ভরে দেখেছিলেন।\nআজ ৫ আগস্ট আবাহনীর প্রতিষ্ঠাতা শেখ কামালের জন্মবার্ষিকী। ১৯৪৯ সালের এই দিনে জন্মগ্রহণ করেছিলেন এই ক্রীড়া সংগঠক। আবার ঠিক এ মাসেই ঘাতকের বুলেটে নির্মমভাবে নিহত হয়েছিলেন তিনি। তার জন্ম আর মৃতু্য তারিখের ব্যবধান মাত্র দশ দিন।\nশেখ কামাল অনুরাগীদের কাছে আগস্ট মাসের গুরুত্ব অপরিসীম। আগস্ট এলেই শেখ কামালকে একটু অন্যভাবে মনে করতে হয়। বিশেষ করে রণাঙ্গন থেকে ফিরে এসে দেশের ক্রীড়াঙ্গনে তার নিবিড় সম্পৃক্ততা, আবাহনী ক্লাবকে আধুনিক ধাঁচে গড়ে তোলা, খেলাধুলোয় আবাহনীকে শীর্ষে নিয়ে যাওয়া, ফুটবলে আধুনিকতার সংযোজন- এসবই শেখ কামালকে অন্যরকম মর্যাদায় অভিষিক্ত করে। আর এ কারণেই ক্রীড়াঙ্গনের সঙ্গে এ নামটি ভিন্নতরভাবে উচ্চারিত হয়।\n'৭৫-এর ১৫ আগস্ট বঙ্গবন্ধু শেখ মুজিবুর রহমানের সঙ্গে ঘাতকদের বুলেটে নির্মমভাবে নিহত হন তার প্রথম পুত্র দেশসেরা ক্রীড়া সংগঠক শেখ কামালও। শেখ কামালকে নিয়ে এ দেশের এক কুচক্রীমহল দিনের পর দিন নানাবিধ কল্প কাহিনী ফেঁদে তার চরিত্রহননের প্রাণান্তকর চেষ্টা করা হয়েছে। কিন্তু শেখ কামালের মতো একজন ক্রীড়া সংগঠকের মৃতু্যতে যে এ দেশের ক্রীড়াঙ্গনের অপূরণীয় ক্ষতি হয়েছে এই বিষয়টি তার ঘোরশত্রম্নও স্বীকার করতে বাধ্য হবেন। শেখ কামাল এবং তার ক্রীড়াসংশ্লিষ্টতা নিয়ে যারা ঘাঁটাঘাঁটি করেছেন তাদের কাছে এ বিষয়টি মোটেও অস্পষ্ট নয়, ক্রীড়া নিবেদিত এই মানুষটি দেশের ক্রীড়াঙ্গনে কেবলই দিতে চেয়েছিলেন আধুনিকতার ছোঁয়া। মৃতু্যর আগ পর্যন্ত সে স্বাক্ষরও রেখে যান তিনি। আবাহনী ক্রীড়াচক্রকে চোখের পলকে তিনি জনপ্রিয়তার শীর্ষে নিয়ে এসেছিলেন। শাহীন স্কুল অ্যান্ড কলেজের ক্লাসমেট আর ক্রিকেট মাঠের ঘনিষ্ঠ বন্ধু দেশের কিংবদন্তী ফটুবলার কাজী সালাউদ্দিনকে হৃদয়বন্ধন দিয়ে তিনিই টেনে এনেছিলেন আবাহনী ক্লাবেই। আবাহনীকে শুধু বাংলাদেশ নয়, এশিয়ার অন্যতম এক ক্লাবেও পরিণত করতে চেয়েছিলেন তিনি। আর তাই মৃতু্যর আগের দিনও আবাহনী ক্লাবের নতুন ভবনে দাঁড়িয়ে বন্ধুদের সামনে সেই অভিপ্রায়ই ব্যক্ত করেছিলেন।\nআজ আবাহনী ক্লাবটি যেখানে দাঁড়িয়ে ওখানে তখন নতুন ভবন হচ্ছিল। ১৪ আগস্ট সর্বশেষ নতুন ক্লাব চত্বরে দাঁড়িয়ে বন্ধু আর ক্লাব সহযোদ্ধাদের বলেছিলেন এখানে একটি পরিপূর্ণ সমন্বিত ক্রীড়া কমপেস্নক্স গড়ে তুলবেন। শুধু তাই নয়- বন্ধুদের এও বলেছিলেন, আবাহনী ক্লাবে তার স্ত্রী সুলতানা খুকীও নিয়মিত বসবে। তার ইচ্ছা ছিল সুলতানাকে দিয়ে আবাহনী ক্লাবের একটি 'আবাহনী উইমেন উইং' সেকশন গড়ে তুলবেন। নারী খেলোয়াড় তৈরিতে যে উইং মুখ্য ভূমিকা করবে। কামাল সতীর্থদের এও বলেছিলেন শুধু ছেলেদের কথা ভাবলে হবে না, মেয়েদের কথাও ভাবতে হবে।\nশেখ কামাল যে এক অসাধারণ ক্রীড়া সংগঠক ছিলেন তা সন্দেহাতীত। তার জাদুকরী সাংগঠনিক দক্ষতার কারণেই আবাহনী ক্রীড়াচক্র (বর্তমানে আবাহনী লি.) এক আধুনিক এবং জনপ্রিয় ক্লাবে পরিণত হয়েছিল। শেখ কামাল এবং আবাহনী তাই অভিন্ন এক নাম। এই ক্লাবের প্রতিটি কণায়, স্মৃতিতে জড়িয়ে আছে শেখ কামালের নাম। ছাত্রজীবনেই শেখ কামাল এই ক্লাবটিকে তার হৃদয়ের সঙ্গে বেঁধে নিয়েছিলেন। এর পেছনে অবশ্য সঙ্গত কারণও ছিল। শেখ কামালের সতীর্থদের কাছ থেকে জানা গেছে, ছাত্রজীবনে শেখ কামাল আপাদমস্তক একজন খেলোয়াড় ছিলেন। তিনি নিয়মিত ক্রিকেট, বাস্কেটবল এবং ভলিবল খেলতেন। কাজী সালাহউদ্দিনসহ অন্যান্য বন্ধুদের সঙ্গে ধানমন্ডি ও সোবহানবাগ মাঠেই তিনি বেশি খেলতেন। স্বভাবতই তখন ধানমন্ডি, কলাবাগান এলাকার খেলোয়াড়, ক্রীড়া সংগঠকদের সঙ্গে তার ছিল মধুর সম্পর্ক। আবার জাতির পিতা শেখ মুজিবের মতো নেতার ছেলের খেলোয়াড় হওয়ার কারণে অগ্রজেরা বড় বেশি তাকে স্নেহ করতেন।\nঅনুসন্ধানে জানা যায়, মুক্তিযুদ্ধের আগেই শেখ কামাল তরুণ সংগঠক হিসেবে আত্মপ্রকাশ করেন। ১৯৬৮ সালে তিনি প্রথম ধানমন্ডি ক্লাবের যুগ্ম সম্পাদক নির্বাচিত হন। পরের বছরই শেখ কামাল আবাহনী সমাজ কল্যাণ সমিতির সঙ্গে নিজেকে সম্পৃক্ত করেন। ওই সময় বর্তমান যে আবাহনী লি. তার নাম ছিল আবাহনী সমাজ কল্যাণ সমিতি। আবাহনী সমাজ কল্যাণ সমিতি গঠিত হয় ৬৬ সালের মার্চ মাসে। প্রতিষ্ঠা লগ্নে আবাহনী সমাজ কল্যাণ সমিতির সভাপতি ছিলেন- গোলাম আওলিয়া তালুকদার এবং সাধারণ সম্পাদক ছিলেন হারুনুর রশিদ। সে সময় আবাহনী সমাজ কল্যাণ সমিতি গঠনে মুখ ভূমিকা পালন করেন- বঙ্গবন্ধুর নিরাপত্তায় থাকা বাচ্চু, ওমর, মাহফুজ, হারুন, সেন্টু, শফি, মঞ্জু, বাদল, বাবলু, জিলু, ফিরোজ, মাসুম, খোকা, মোশাররফ, ফারুক, কমলসহ আরও অনেকে। জানা যায়, ওই সময় আবাহনীর সঙ্গে শেখ কামালের সম্পৃক্ততা গড়ে তোলার ব্যাপারে মুখ্য ভূমিকা পালন করেন তার পিতা শেখ মুজিবুর রহমান নিজেই। একদিন বঙ্গবন্ধু শেখ মুজিবুর রহমান নিজে ছেলে শেখ কামালকে ডেকে বলেন, সে যেন আবাহনীর সমাজ কল্যাণ সমিতির সঙ্গে যুক্ত হয়। এরপর শেখ কামাল আবাহনী সমাজ কল্যাণ সমিতিতে যুক্ত হলে এক নতুন প্রাণের সঞ্চার হয়।\nশেখ কামাল আবাহনী সমাজ কল্যাণ সমিতির নেতৃত্বে আসার পরপরই প্রথমবারের মতো আবাহনী সংশ্লিষ্ট মাঠে আয়োজন করেন 'তোফাজ্জেল হোসেন মানিক মিয়া' স্মৃতি ক্রিকেট টুর্নামেন্ট। জানা যায়, আজকের যে আবাহনী মাঠ ওখানে সরকারের পক্ষ থেকে ২২ জন সিএসপির নামে পস্নট বরাদ্দের আয়োজন করা হয়েছিল। কিন্তু এতে ক্ষুব্ধ হয়ে ওঠেন স্থানীয় খেলোয়াড় ও ক্রীড়া সংগঠকরা। বিষয়টি সুকৌশলে রুখে দিতেই সে সময় আয়োজন করা হয় 'তোফাজ্জেল হোসেন মানিক মিয়া' স্মৃতি ক্রিকেট টুর্নামেন্ট। এই টুর্নামেন্ট শেখ জামাল ইলেভেন ক্রিকেট টিম নামে একটি দলও অংশগ্রহণ করে। এই দলটি গড়তে মুখ্য ভূমিকা পালন করেন শেখ কামালের ক্রীড়া মাঠের বন্ধু বরকত-ই খোদা। সোবহানবাগ মাঠে ক্রিকেট খেলতে গিয়েই যার সঙ্গে শেখ কামালের বন্ধুত্ব গড়ে উঠেছিল। এদিকে ৭০ সালে দেশে বন্যা হলে ক্লাবের সবাইকে নিয়ে ত্রাণ তৎপরতায় অংশ শেখ কামাল। একাত্তরে মুক্তিযুদ্ধ শুরু হলে ক্লাবের সবাইকে নিয়ে তিনি মুক্তিযুদ্ধে ঝাঁপিয়ে পড়েন। নিজে সেনাবাহিনীতে কমিশনপ্রাপ্ত হয়ে সরাসরি মুক্তিযুদ্ধে অংশ নেন। বাংলাদেশ স্বাধীন হলে সেনাবাহিনী থেকে পদত্যাগ করে শেখ কামাল ঢাকা বিশ্ববিদ্যালয়ের শিক্ষাজীবনে ফিরে আসেন। নিজেকে আরও ব্যাপকমাত্রায় খেলাধুলোর সঙ্গে সম্পৃক্ত করেন।\nএদিকে আবাহনী সমাজ কল্যাণ সমিতি মূলত আবাহনী ক্রীড়াচক্র নামে আনুষ্ঠানিকভাবে যাত্রা শুরু করে ৭১ সালেই। জানা যায়, ওই বছর প্রথম বিভাগ ফুটবল লীগে নিজের কোনো একটি ফুটবল দলকে খেলানোর অভিপ্রায় ব্যক্ত করেন শেখ কামাল। কিন্তু সরাসরি এরকম কোনো সুযোগ না থাকায় প্রথম বিভাগে ওঠা মোহাম্মদপুরের ইকবাল স্পোর্টিং ক্লাবের সব স্বত্ব কিনে নেন শেখ কামাল এবং আবাহনী ক্রীড়াচক্র নামে নতুন ক্লাব রেজিস্ট্রেশন করান। এসময় তিনি পাশে পান্না, হারুন, মন্টু, তারেক, জিলানী, শাহান, বরকত, আলী ইমাম, সেন্টু, বুলু, জামাল, শাহরিয়ারসহ আরও অনেককে সহযোগী হিসেবে পান। এসময় শেখ কামালের অনুপ্রেরণায় এ সময় বঙ্গবন্দুকন্যা শেখ হাসিনা, শেখ রেহানাসহ বঙ্গবন্ধু পরিবারের আরও অনেকেই এই ক্লাবের সঙ্গে যুক্ত হন। উলেস্নখ্য, এসময় আবাহনী ক্লাব ছিল ধানমন্ডি ১৯ নম্বর রোডে, ওখান থেকেই সব কার্যক্রম পরিচালনা হতো। স্বাধীনতা পরবর্তী সময়ে শেখ কামালের নেতৃত্বেই আবাহনী ফুটবলে দারুণ সাফল্য দেখাতে সক্ষম হয় এবং দ্রম্নতই এই ক্লাবটি সর্বমহলে জনপ্রিয়তা লাভ করতে থাকে।\nআবাহনী ক্লাবকে প্রাণের চেয়েও ভালোবাসতেন শেখ কামাল। আর তাই মৃতু্যর আগের দিনও ১৪ আগস্ট স্ত্রীকে নিয়ে তিনি নতুন ক্লাব ভবনে এসেছিলেন। জানা যায়, ১৪ আগস্ট সন্ধ্যায় শেখ কামাল স্ত্রী সুলতানাসহ ক্লাবে আসেন। সে সময় ক্লাব প্রাঙ্গণে উলেস্নখযোগ্যদের মধ্যে ছিলেন- হারুনুর রশিদ, ইকবাল হাসান টুকু, শেখ মারুফ, ফারুক, বাচ্চু, ক্যাপ্টেন কাদেরসহ আরও কয়েকজন। এসময় ক্লাব চত্ব্বরে দাঁড়িয়ে খেলাধুলো নিয়ে অনেক স্বপ্নের কথা বলেন শেখ কামাল। মিটিং শেষ করে শেখ কামাল স্ত্রী অ্যাথলেট সুলতানাকে নিয়ে শ্বশুরবাড়িতে যান। এটিই ছিল শেখ কামালের সর্বশেষ আবাহনী ক্লাবে আসা। এদিকে পঁচাত্তরের ১৫ আগস্ট বঙ্গবন্ধু সপরিবারে নিহত হওয়ার পর আবাহনী ক্লাবের ওপর দিয়ে নানা সময়ে নানাভাবে ঝড়-ঝাপটা বয়ে গেছে। আর সেসব ঝড়-ঝাপটা শেখ কামালের বন্ধু, সহযোগী, ভক্তরা অনেক কিছু মাথায় নিয়ে সামাল দিয়েছেন। ১৫ আগস্টের পর আবাহনী ক্লাব সেনাবাহিনী কর্তৃক লুটপাট হয়। শুধু এই নয়, পঁচাত্তর পরবর্তীতে ফুটবল লীগেও তাদের অংশ নিতে হয় বিরাট ঝুঁকি নিয়ে। কিন্তু কোনো কিছুই দমাতে পারেনি শেখ কামাল ভক্তদের।\nজাহিদ রহমান : লেখক, ফ্রি-ল্যান্স সাংবাদিক


৭০ বছরের রুগ্ন হাতিকে দিয়ে প্যারেড!\nরাতদিন ডেস্ক\t আগস্ট 17, 2019 2:38 অপরাহ্ন\n৭০ বছর বয়সী কঙ্কালসার, রুগ্ন এক হাতিকে দিয়ে জোরপূর্বক প্যারেড করানোর ছবি ভাইরাল হয়েছে সোশ্যাল মিডিয়ায়। গতকাল শুক্রবার, ১৬ আগষ্ট শ্রীলংকায় বৌদ্ধ ধর্ম অনুসারীদের ঐতিহ্যবাহী এসালা পেরাহারা মিছিলে মৃতপ্রায় এ হাতিকে দিয়ে প্যারেড করানো হয়।\nঘটনাটি নিয়ে সমালোচনার ঝড় বয়েছে নেট বিশ্বে। তীব্র নিন্দা জানাচ্ছেন পশু অধিকারকর্মীরা। পশুদের সঙ্গে এমন নিষ্ঠুর আচরণের জন্য শ্রীলংকা প্রশাসনকে ধিক্কার জানাচ্ছেন পশুপ্রেমীরা। তাদের মতে, এটা চরম অন্যায়, অত্যাচার আর পশু অধিকার লঙ্ঘন ছাড়া আর কিছুই নয়।\nঅনুষ্ঠানটির কর্তৃপক্ষকে এক হাত নিয়ে তারা বলেন, যে হাতি হাঁটার সক্ষমতাই হারিয়ে ফেলেছে, তার ওপর ঝকমকে, ভারী আবরণ চাপিয়ে কোন আক্কেলে ধর্মীয় অনুষ্ঠানের মিছিলে হাঁটানো হলো!\nজানা গেছে, শুক্রবার ওই প্যারেডে বেশ কিছুক্ষণ হাঁটার পর অসুস্থ হয়ে পড়ে বৃদ্ধ হাতিটি। এদিকে সোশ্যাল মিডিয়ায় এমন সমালোচনা আর ধিক্কারের পর প্রকৃত ঘটনা জানতে বিষয়টি তদন্তের নির্দেশ দিয়েছে শ্রীলংকা প্রশাসন।\nঘটনার সত্যতা নিশ্চিত করে এ বিষয়ে দেশটির বন্যপ্রাণী সংরক্ষণ এবং পর্যটনমন্ত্রী জন অমরাতুঙ্গা জানিয়েছেন, ৭০ বছর বয়সী ওই হাতিটির নাম তিকরি। কার বা কাদের নির্দেশে হাতিটিকে প্যারেডে হাঁটানো হলো তা জানতে তদন্ত শুরু করেছি আমরা।\nতিনি যোগ করেন, তদন্তের রিপোর্ট হাতে পাওয়ার সঙ্গে সঙ্গে দোষীদের শাস্তি দেয়া হবে। বুধবার সমাপ্তি অনুষ্ঠানে হাতিটিকে হাঁটানো হবে না বলেও জানান তিনি।\nএই ঘটনার পর শুধু তিকরিই নয়, বাকি বন্দি রুগ্ন হাতিদের সঙ্গে যেন এমন অমানবিক আচরণ না ঘটে সেদিকে বিশেষ সতর্কবার্তা দেয়া হয়েছে বলে জানান তিনি।\nকরোনা আতংকের মধ্যে কুড়িগ্রামে বণ্যহাতির তান্ডব, নির্ঘুম গ্রামবাসী\n৫ টাকা চাঁদা নেবে না হাতি! শুঁড়ে পেচিয়ে রিকশাচালককে আছাড়\n1 বছর পূর্বে 0\nহাতির চিকিৎসায় হাসপাতাল!\nদেশটির হাতি বিশেষজ্ঞ জয়ন্ত জয়বর্ধন বলেন, প্যারেড থেকে হাতিটিকে সরিয়ে নেয়ায় প্রশাসনের কাছে আমরা কৃতজ্ঞ। তবে বৃদ্ধ হাতিটির যত্ন ও চিকিৎসার প্রয়োজন। সে অপুষ্টিতে ভুগছে। যে কোনো সময় মারা যেতে পারে তিকরি।\nতিনি যোগ করেন, সম্ভবত এর মালিকরা প্রশংসা পেতে তাকে মিছিলে হাঁটিয়েছেন। তবে অনুষ্ঠানের কর্তৃপক্ষ কী করে তাদের অনুমতি দিল সেটা ভেবে অবাক লাগছে খুব।\nঅনুষ্ঠানের দর্শকদের অনেকেই বলেছেন, প্যারেডে ঠিক বোঝা যায়নি তিকরি কতটা কষ্ট পাচ্ছিল। জমকালে পোশাকে সারা শরীর ঢাকা ছিল বিধায় তিকরির কঙ্কালসার দেহ কারো চোখে পড়েনি এবং তার কান্না কেউ দেখতে পায়নি বলে দাবি করেছেন সেভ এলিফ্যান্ট ফাউন্ডেশনের প্রতিষ্ঠাতা লেক চেলার্ট।\nপ্রতি বছরই শ্রীলংকায় টুথের মন্দির থেকে এসালা পেরাহারা মিছিলের আয়োজন করা হয়। বৌদ্ধধর্মের অন্যতম পবিত্র মিছিল ও ধর্মীয় রীতি এটি। প্রতিবছরই নৃত্যশিল্পী, বাদক আর হাতিরা অংশ নেয় এতে।\nদুই বাংলাদেশির প্রাণ গেল কলকাতায়\nখেলতে গিয়ে নদীতে বল, তুলতে গিয়ে নিখোঁজ দুই ভাই\nপ্রার্থী যখন হাতির পিঠে


👍👍[কোরআনের আলো পর্ব ১০]এসো কোরআন ও হাদিসে আলোকে জীবনের পরিচালনা করি📖📖 - Trickbd.com\n👍👍[কোরআনের আলো পর্ব ১০]এসো কোরআন ও হাদিসে আলোকে জীবনের পরিচালনা করি📖📖\nআজকে আমরা আপনাদের মাঝে কোরআনে আলো এ পর্বে ইসলাম গ্রহণের কাহিনী সম্পর্কে জানবো।\nআব্দুল্লাহ ইবনু আববাস (রাঃ) থেকে বর্ণিত, তিনি বলেন, সালমান আল-ফারেসী (রাঃ)নিজে তাঁর কাহিনী বর্ণনা করতে গিয়ে বলেন, আমি একজন পারসিক ছিলাম। আমার জন্মস্থান ছিল ইস্পাহানের অন্তর্ভুক্ত ‘জাই’ নামক গ্রাম। পিতা ছিলেন গ্রামের সর্দার। আর আমি তাঁর নিকট ছিলাম আল্লাহর সৃষ্টির মধ্যে সবচেয়ে প্রিয়। আমার প্রতি তাঁর ভালবাসা এরূপ ছিল যে, তিনি সবসময় আমাকে বাড়িতে আবদ্ধ করে রাখতেন। অর্থাৎ (পূজার) আগুনের তত্ত্বাবধায়ক করে রাখতেন। যেমন কোন বাঁদীকে আটকিয়ে রাখা হয় (তেমন আমাকে আবদ্ধ করে রাখতেন)। এতে করে আমি অগ্নিপূজায় খুবই মনোযোগী হ’লাম এবং এক পর্যায়ে আগুনের এমন খাদেম বনে গেলাম যে, মুহূর্তের জন্যও আগুন নিভতে দিতাম না। সেই সাথে আমার পিতার ছিল অঢেল ভূসম্পত্তি।\nতিনি একদিন তাঁর একটি গৃহ নির্মাণে ব্যস্ত হলেন এবং আমাকে বললেন, হে বৎস! আমি বর্তমানে আমার খামারে একটি গৃহ নির্মাণ করছি। তুমি যাও এবং তা দেখাশুনা কর। সেখানে তিনি যা করতে চান সে বিষয়ে আমাকে নির্দেশনা দিলেন। অতঃপর আমি তার খামারের দিকে রওয়ানা হলাম। পথিমধ্যে আমি খৃষ্টানদের কোন এক গির্জার পাশ দিয়ে যাচ্ছিলাম। যেখানে তারা ছালাত আদায় করছিল। আমি তাদের আওয়ায শুনতে পেলাম। মূলতঃ পিতা আমাকে গৃহবন্দী করে রাখার কারণে মানুষের চাল-চরিত্র সম্পর্কে আমি অবগত ছিলাম না। তাই যখন তাদের আওয়ায শুনতে পেলাম, তখন তাদের কর্মকান্ড দেখার জন্য আমি তাদের নিকট গেলাম। অতঃপর আমি যখন তাদের ছালাত দেখলাম তখন আমার ভাল লাগল। ফলে আমি তাদের কর্মকান্ডের প্রতি আকৃষ্ট হয়ে পড়লাম। আমি বললাম, আল্লাহর কসম! আমাদের ধর্মের চেয়ে এ ধর্মই উত্তম। আল্লাহর কসম! আমি পিতার খামারে যাওয়া বাদ দিয়ে এখানে সূর্যাস্ত পর্যন্ত অবস্থান করব। আমি তাদের (খৃষ্টানদের) জিজ্ঞেস করলাম, এ ধর্মের উৎপত্তি কোথায়? তারা বলল, সিরিয়ায়। তিনি বলেন, এরপর আমি আমার বাবার নিকট ফিরে এলাম। ইতিমধ্যে তিনি আমাকে খোঁজার জন্য লোক পাঠিয়েছিলেন এবং আমার কারণে তিনি সব কাজ থেকে বিরত ছিলেন। আমি আসার সাথে সাথে তিনি বলেন, হে বৎস! তুমি কোথায় ছিলে? আমি তোমাকে যে দায়িত্ব দেওয়ার সেটা কি দেইনি? আমি বললাম, হে আববা! আমি কিছু লোকের পাশ দিয়ে যাচ্ছিলাম, যারা গির্জায় ছালাত আদায় করছিল। তাদের ধর্মাচরণ আমার খুবই ভাল লেগেছে। আল্লাহর কসম! আমি সূর্যাস্ত পর্যন্ত তাদের নিকট অবস্থান করেছি। তিনি বললেন, হে বৎস! ঐ ধর্মের মধ্যে কোন মঙ্গল নেই। তোমার ও তোমার বাপ-দাদার ধর্ম তার চেয়ে অধিক উত্তম। আমি বললাম, না, আল্লাহর কসম! কখনও তা নয়। ঐ ধর্ম আমাদের ধর্মের চেয়ে শ্রেষ্ঠ।\nতিনি বলেন, অতঃপর তিনি আমাকে ভয় দেখালেন এবং পায়ে বেড়ি পরিয়ে আমাকে বাড়িতেই বন্দী করে রাখলেন। আমি খৃষ্টানদের নিকট সংবাদ পাঠালাম যে, যখন তোমাদের নিকট শামের খৃষ্টান ব্যবসায়ী কাফেলা আসবে তখন তোমরা আমাকে জানাবে। তিনি বলেন, (কিছুদিন পর) তাদের নিকট শামের এক খৃষ্টান ব্যবসায়ী কাফেলা আসে। অতঃপর তারা আমাকে সংবাদ প্রদান করে। আমি তাদের বললাম, যখন তারা তাদের প্রয়োজনাদি সেরে ফেলবে এবং দেশে ফিরে যাওয়ার ইচ্ছা পোষণ করবে, তখন আমাকে জানাবে। তিনি বলেন, যখন তারা তাদের দেশে ফিরে যাওয়ার ইচ্ছা করল তখন আমাকে সংবাদ দিল। অতঃপর আমি আমার পা থেকে বেড়ি খুলে ফেললাম এবং তাদের সাথে সিরিয়ার পথে যাত্রা করলাম।\nসিরিয়া পৌঁছার পর আমি তাদেরকে জিজ্ঞেস করলাম, তোমাদের মধ্যে এ ধর্মের ব্যাপারে সর্বাধিক উপযুক্ত ব্যক্তি কে? তারা বলল, গির্জার পাদ্রী। তিনি বলেন, অতঃপর আমি পাদ্রীর নিকট গেলাম এবং বললাম, আমি এ ধর্মের প্রতি আকৃষ্ট হয়েছি। অতএব আমি আপনার সাহচর্য লাভ করে গির্জাতেই আপনার খিদমত করতে চাই, আপনার নিকট শিক্ষা গ্রহণ করতে চাই এবং আপনার সাথে ছালাত আদায় করতে চাই। অতঃপর তিনি (পাদ্রী) আমাকে গির্জাতে প্রবেশ করতে বললে আমি তার সাথে গির্জায় প্রবেশ করলাম। তিনি বলেন, তিনি অসৎ লোক ছিলেন। মানুষজনকে তিনি ছাদাক্বা দেয়ার জন্য আদেশ করতেন এবং খুবই উৎসাহিত করতেন। কিন্তু যখন লোকজন তার নিকট (ছাদাকার) দ্রব্যাদি জমা দিত, তখন তিনি মিসকীনদের কিছুই না দিয়ে তা নিজের জন্য জমা করে রাখতেন। এভাবে তিনি স্বর্ণ-রৌপ্য দিয়ে সাতটি কলস পূর্ণ করেন। তিনি বলেন, আমি যখন এরূপ কার্যকলাপ দেখলাম তখন তার প্রতি ভীষণ ক্রুদ্ধ হ’লাম। (এর কিছুদিন পর) তিনি মারা গেলেন। খৃষ্টানগণ তাকে দাফন করার জন্য সমবেত হল। আমি তাদের বললাম, এ ব্যক্তিটি অসৎ ছিল। তোমাদের সে ছাদাক্বাহ করার আদেশ দিত ও উৎসাহিত করত বটে, কিন্তু যখন তোমরা তাকে সম্পদ দিতে তখন সে তা নিজের জন্য সঞ্চয় করে রাখত এবং মিসকীনদের তা থেকে কিছুই দিত না। তারা বলল, এ ব্যাপারে তোমার কি জানা আছে? তিনি বলেন, আমি বললাম, আমি তোমাদের তার সম্পদ সম্পর্কে অবহিত করব। তারা বলল, আমাদের তা জানিয়ে দাও। তিনি বলেন, আমি তাদের ঐ লোকটির (সম্পদ গচ্ছিত রাখার) স্থান দেখালাম। তারা সেখান থেকে স্বর্ণ-রৌপ্যপূর্ণ সাতটি কলস বের করল। তিনি বলেন, তারা তা দেখে বলল, আল্লাহর কসম! আমরা তাকে কখনও দাফন করব না। এরপর তারা তাকে শূলে চড়াল এবং তার উপর পাথর নিক্ষেপ করল। এরপর এক ব্যক্তিকে তার স্থলাভিষিক্ত করল।\nতিনি (ইবনু আববাস) বলেন, সালমান (রাঃ)বলেন, আমি এমন কোন ব্যক্তি দেখিনি যে পাঁচ ওয়াক্ত ছালাত আদায় করে সে এ ব্যক্তির চেয়ে উত্তম। পৃথিবীর মধ্যে আমি এরূপ দুনিয়াত্যাগী, আখিরাতের ব্যাপারে অধিক আগ্রহী এবং দিন-রাত ইবাদতকারী আর কাউকে দেখিনি। তিনি বলেন, ইতিপূর্বে আমি অন্তর থেকে তার চেয়ে বেশী আর কাউকে ভালবাসিনি। তার নিকট দীর্ঘদিন অবস্থান করেছিলাম। এরপর যখন তার মৃত্যুর সময় ঘনিয়ে আসল তখন আমি তাকে বললাম, হে অমুক! আমি আপনার সাথে ছিলাম এবং আপনাকে যেভাবে অন্তর থেকে ভালবেসেছিলাম ইতিপূর্বে আর কাউকে তেমন ভালবাসিনি। আর আপনার নিকট আল্লাহর যে আদেশ পৌঁছেছে তা আপনি প্রত্যক্ষ করছেন। এখন কার প্রতি আপনি আমাকে সোপর্দ করছেন এবং আমাকে কি আদেশ করছেন? তিনি বললেন, হে বৎস! আল্লাহর কসম! এখন আমি আমার পথের উপর কাউকে দেখিনা। মানুষজন ধ্বংস হয়ে গেছে এবং ধর্ম পরিবর্তন করেছে। তারা তাদের অনুসৃত ধর্মাচরণের অধিকাংশই ত্যাগ করেছে। তবে মুছেলে (ইরাকের একটি শহর) এক ব্যক্তি আছে। সে অমুক। সে আমার পথে আছে। তুমি তার সাথে মিলিত হও। তিনি বলেন, অতঃপর যখন তিনি মৃত্যুবরণ করলেন এবং তাকে দাফন করা হল, তখন আমি মুছেলের ব্যক্তিটির নিকট গেলাম। আমি তাকে বললাম, হে জনাব! অমুক ব্যক্তি আমাকে তার মৃত্যুর সময় অছিয়ত করেছে যে, আমি যেন আপনার সান্নিধ্যে থাকি এবং তিনি আমাকে বলেছেন, আপনি তার পথের উপর আছেন। উত্তরে পাদ্রী বললেন, ঠিক আছে তুমি আমার নিকট অবস্থান কর। আমি তার নিকট অবস্থান করতে লাগলাম। আমি তাকে তার বন্ধুর পথে উত্তম মানুষ হিসাবে পেলাম। তবে কিছুদিন পরে সেও মৃত্যুবরণ করল। যখন তার মৃত্যু ঘনিয়ে আসল তখন আমি তাকে বললাম, হে গুরু! অমুক ব্যক্তি আমাকে আপনার নিকট আসার জন্য অছিয়ত করেছিলেন এবং আপনার সান্নিধ্য লাভের জন্য আদেশ দিয়েছিলেন। আল্লাহর পক্ষ হতে আপনার উপর যা উপস্থিত হয়েছে তা আপনি দেখছেন (অর্থাৎ আপনার মৃত্যু ঘনিয়ে এসেছে)। এখন আপনি কার নিকট যাওয়ার জন্য আমাকে অছিয়ত করছেন? আর আমাকে কি করার আদেশ দিচ্ছেন?\nতিনি বললেন, হে বৎস! আল্লাহর কসম! আমার জানা মতে নাছীবীনের একজন ব্যক্তি আছে। যে আমাদের ধর্মের উপর অটল আছে। সে অমুক। তুমি তার সাথে মিলিত হও। তিনি বলেন, অতঃপর যখন সে মারা গেল এবং তাকে দাফন করা হ’ল, তখন আমি নাছীবীনের লোকটির সাথে মিলিত হ’লাম এবং আমার বিষয়ে ও আমার সাথী যে নির্দেশ দিয়েছিলেন তাকে তা বললাম। সে বলল, তুমি আমার কাছে অবস্থান কর। অতঃপর আমি তার নিকট অবস্থান করলাম এবং তাকে তার সাথীদ্বয়ের মত (সৎ) পেলাম। আমি একজন ভাল লোকের সাথে অবস্থান করলাম। আল্লাহর কসম! কিছুদিন যেতে না যেতেই তার মৃত্যুর ঘণ্টা বেজে গেল।\nযখন তার মৃত্যুর সময় ঘনিয়ে আসল তখন আমি তাকে বললাম, হে অমুক! অমুক ব্যক্তি আমাকে অমুক ব্যক্তির কাছে যাওয়ার অছিয়ত করেছিল। অতঃপর অমুক ব্যক্তি আমাকে আপনার কাছে আসার অছিয়ত করেন। এখন আপনি আমাকে কার বিষয়ে অছিয়ত করছেন এবং কি করার নির্দেশ দিচ্ছেন? তিনি বললেন, হে বৎস! আল্লাহর কসম! একজন ব্যক্তি ব্যতীত আমি আর কাউকে আমাদের সঠিক পথে দেখছি না, যার নিকট যাওয়ার জন্য তোমাকে আদেশ দিব। (ঐ ব্যক্তিটি হল) আম্মুরিয়্যাহ-এর বাসিন্দা। সে হুবহু আমাদের পথেই রয়েছে। তুমি চাইলে তার নিকট যেতে পার। তিনি বলেন, অতঃপর যখন সে মারা গেল এবং দাফন-কাফন করা হ’ল, তখন আমি আম্মুরিয়্যাহ-এর ব্যক্তিটির নিকট গেলাম এবং আমার বৃত্তান্ত তাকে অবহিত করলাম। তিনি বললেন, তুমি আমার নিকট অবস্থান কর।\nঅতঃপর আমি তার নিকট অবস্থান করলাম। সে তার বন্ধুদের আদর্শ ও ধর্মের উপর ছিল। তিনি (সালমান ফারেসী) বলেন, আমি কিছু উপার্জনও করেছিলাম। এক পর্যায়ে কিছু গাভী ও বকরীর মালিক হয়ে গেলাম। অতঃপর তার উপর আল্লাহর হুকুম আসল (অর্থাৎ মৃত্যু ঘনিয়ে এল)। যখন তার মৃত্যু উপস্থিত হ’ল তখন আমি তাকে বললাম, হে গুরু! আমি (প্রথমে) অমুকের নিকট ছিলাম। অতঃপর তিনি অমুক ব্যক্তির ব্যাপারে অছিয়ত করেন। অতঃপর অমুক ব্যক্তি আবার অমুকের নিকট (যাওয়ার জন্য) অছিয়ত করেন। অতঃপর অমুক ব্যক্তি আবার আমাকে আপনার নিকট আসার জন্য অছিয়ত করেন। এখন আপনি কার নিকট যাওয়ার জন্য আমাকে অছিয়ত করছেন? আর আপনি আমাকে কি আদেশ করছেন? তিনি বললেন, হে বৎস! আমার জানা মতে এখন আর এমন কোন ব্যক্তি নেই যে আমাদের ধর্মে রয়েছে এবং যার নিকট যাওয়ার জন্য তোমাকে আদেশ করব। তবে শেষ নবী আবির্ভাবের সময় ঘনিয়ে এসেছে। তিনিইবরাহীম (আঃ)-এর ধর্মে প্রেরিত হবেন। আরব ভূমিতে তিনি আত্মপ্রকাশ করবেন। আর তিনি এমন ভূমির দিকে হিজরত করবেন যা পাথরময় হবে এবং সেখানে খেজুর বৃক্ষ থাকবে। তাঁর কিছু স্পষ্ট নিদর্শন থাকবে। তিনি হাদিয়া গ্রহণ করবেন, তবে ছাদাক্বাহ ভক্ষণ করবেন না। তাঁর উভয় কাঁধের মধ্যভাগে নবুঅতের সিলমোহর থাকবে। যদি তোমার ঐ দেশে যাওয়ার সামর্থ্য থাকে তবে তুমি যাও। তিনি বলেন, অতঃপর তিনি মৃত্যুবরণ করলেন এবং তাকে দাফন-কাফন করা হ’ল।\nআল্লাহ তা‘আলা যতদিন চান ততদিন আমি আম্মুরিয়্যাহতে অবস্থান করলাম। অতঃপর আমার নিকট দিয়ে কালব গোত্রের একটি বাণিজ্যিক কাফেলা যাচ্ছিল। আমি তাদের বললাম, তোমরা আমাকে আরবে নিয়ে চল। (বিনিময়ে) আমি তোমাদের এই গাভী ও বকরীগুলো প্রদান করব। তারা বলল, ঠিক আছে। অতঃপর আমি তাদের সেগুলো দিয়ে দিলাম আর তারা আমাকে নিয়ে চলল। যখন তারা আমাকে নিয়ে ‘ওয়াদী আল-কুরা’য় (একটি স্থানের নাম) নিয়ে আসল, তখন তারা আমার প্রতি অত্যাচার করল এবং দাস হিসাবে এক ইহুদী ব্যক্তির নিকট বিক্রয় করে দিল। ফলে আমি তার নিকট অবস্থান করে খেজুর গাছ দেখাশুনা করতে লাগলাম এবং ভাবলাম, আমার বন্ধু আমাকে যে ভূমির কথা বলেছিলেন, তা মনে হয় এটিই হবে। আমার মনে এমন চিন্তা-চেতনাই চেপে ছিল। আমি তার নিকট অবস্থানকালে বনী কুরায়যার বাসিন্দা তার (মনিবের) চাচাত ভাই মদীনা হ’তে আসল। অতঃপর সে আমাকে তার নিকট থেকে ক্রয় করে মদীনায় নিয়ে আসল। আল্লাহর কসম! মদীনা শহর দেখা মাত্রই আমার বন্ধুর বর্ণনা মতো আমি উহাকে চিনে ফেললাম। আমি এখানে অবস্থান করতে লাগলাম। (একদিন) আল্লাহ তা‘আলা রাসূলুল্লাহ (ছাঃ)-কে প্রেরণ করলেন। তিনি মক্কাতে যতদিন থাকার থাকলেন। আমি গোলামী জীবনে ব্যস্ত থাকায় তাঁর কোন খবর পেলাম না। অতঃপর তিনি মদীনায় হিজরত করলেন। আল্লাহর কসম! আমি আমার মালিকের খেজুর গাছের মাথায় কাজ করছিলাম। আর আমার মনিব বসেছিল। ইত্যবসরে তাঁর চাচাত ভাই এল এবং তার নিকট এসে থামল। অতঃপর সে বলল, হে অমুক! আল্লাহ বনী কায়লাহদের ধ্বংস করুন। আল্লাহর কসম! তারা কুবাতে মক্কা থেকে আজকে আগত এক ব্যক্তির নিকট সমবেত হয়েছে। তারা তাকে নবী বলে ধারণা করছে। তিনি বলেন, একথা শুনে আমার মধ্যে কম্পন শুরু হয়ে গেল। এক পর্যায়ে আমি ধারণা করলাম যে, আমি আমার মনিবের উপর পড়ে যাব। অতঃপর আমি খেজুর গাছ থেকে নেমে আসলাম এবং তাঁর চাচাত ভাইকে বলতে লাগলাম, তুমি কি বলছিলে? তুমি কি বলছিলে? তিনি বললেন, আমার মনিব চটে গেলেন এবং আমাকে খুব জোরে আঘাত করলেন এবং বললেন, এ ব্যাপারে তোমার কি হয়েছে? তুমি তোমার কাজে যাও। তিনি বলেন, আমি বললাম, কিছুই না। আমি শুধু সে যা বলেছে সে ব্যাপারে নিশ্চিত হ’তে চাচ্ছি।\nতিনি বলেন, আমার নিকট কিছু সম্পদ ছিল যা আমি সঞ্চয় করে রেখেছিলাম। যখন সন্ধ্যা হল তখন আমি তা নিয়ে রাসূলুল্লাহ (ছাঃ)-এর নিকট গেলাম। তিনি কুবাতে ছিলেন। আমি তাঁর নিকট গিয়ে বললাম, আমার নিকট খবর পৌঁছেছে যে, আপনি একজন সৎ ব্যক্তি। আর আপনার সাথে আপনার দরিদ্র সাথীরা রয়েছেন। আর এগুলো আমার নিকট ছাদাক্বাহ করার জন্য রয়েছে। আমি এগুলোর ব্যাপারে আপনাদেরকে অধিক হক্বদার বলে মনে করি।\nতিনি বলেন, আমি এগুলো তাঁর নিকট হাযির করলাম। তখন রাসূলুল্লাহ (ছাঃ) তাঁর সাথীদের বললেন, তোমরা খাও। আর তিনি হাত সংযত করলেন এবং কিছুই খেলেন না। তিনি (সালমান ফারেসী) বলেন, আমি মনে মনে বললাম, এটি প্রথম আলামত। অতঃপর আমি তাঁর নিকট থেকে চলে আসলাম এবং আরোও কিছু দ্রব্য সঞ্চয় করলাম। রাসূলুল্লাহ (ছাঃ) মদীনায় চলে আসলেন। এরপর আমি তাঁর নিকট গেলাম এবং বললাম, আমি আপনাকে ছাদাক্বার সম্পদ খেতে দেখিনি আর এগুলো আপনার জন্য হাদিয়া। যার দ্বারা আমি আপনার মেহমানদারী করলাম। তিনি বলেন, এবার রাসূলুল্লাহ (ছাঃ) এগুলো থেকে খেলেন এবং ছাহাবীদের আদেশ করলে তাঁরাও তাঁর সাথে আহার করলেন। তিনি বলেন, আমি মনে মনে বললাম, এই দু’টি হল (নবুঅতের) আলামত। অতঃপর ‘বাকীউল গারকাদে’ আমি নবী করীম (ছাঃ)-এর নিকট আসলাম। তখন তিনি তাঁর এক ছাহাবীর জানাযার পিছন পিছন যাচ্ছিলেন। তাঁর পরিধানে দু’টি চাদর ছিল। তিনি তাঁর সাথীদের সাথে বসেছিলেন। আমি তাঁকে সালাম দিলাম। অতঃপর আমি তাঁর পিঠের দিকে ঘুরে দেখতে লাগলাম। যেন আমার বন্ধুর বর্ণনা মোতাবেক ঐ মোহরটি দেখতে পাই। যখন রাসূলুল্লাহ (ছাঃ)আমাকে দেখলেন যে আমি তাঁর পিছনে ঘুরছি, তখন তিনি বুঝতে পারলেন- আমি কোন কিছু সম্পর্কে নিশ্চিত হতে চাচ্ছি, যা আমার নিকট বর্ণনা করা হয়েছে।\nতিনি বলেন, অতঃপর তিনি পিঠ থেকে চাদর সরিয়ে ফেললেন। আমি মোহর দেখতে পেলাম এবং তাঁকে চিনতে পারলাম (যে ইনিই নবী)। আমি তাঁর উপর ঝুঁকে পড়লাম এবং তাকে চুমু দিয়ে কাঁদতে লাগলাম। অতঃপর রাসূলুল্লাহ (ছাঃ) আমাকে বললেন, এদিকে এসো। আমি ঘুরে এলাম এবং তাঁর নিকট আমার সমস্ত ঘটনা বর্ণনা করলাম। যেমন তোমার নিকট বর্ণনা করছি হে ইবনে আববাস! তিনি বলেন, এ ঘটনা ছাহাবীদেরও শ্রবণ করাতে রাসূল (ছাঃ) পসন্দ করলেন। অতঃপর সালমান গোলামীতে ব্যস্ত হয়ে পড়েন যার দরুন বদর ও ওহোদ যুদ্ধে তিনি অংশগ্রহণ করতে পারেননি।\nতিনি বলেন, অতঃপর রাসূলুল্লাহ (ছাঃ)আমাকে বললেন, হে সালমান! তুমি (তোমার মালিকের সাথে দাসত্বমুক্তির ব্যাপারে) চুক্তি কর। আমি তার সাথে তিনশত ছোট খেজুর গাছের চারা ফলদায়ক হওয়া পর্যন্ত গর্তে পানি দেওয়া এবং চল্লিশ উকিয়া আদায় করার উপর চুক্তি করলাম। অতঃপর রাসূলুল্লাহ (ছাঃ) তাঁর ছাহাবীদেরকে বলেন, তোমরা তোমাদের ভাইকে সাহায্য করো। তারা আমাকে খেজুর গাছ (চারা) দিয়ে সাহায্য করল। এক ব্যক্তি ত্রিশটি চারা দিলেন, আরেকজন বিশটি। অপরজন পনেরটি, আরেকজন দশটি চারা দিলেন। অর্থাৎ প্রত্যেকেই তাঁর সামর্থ্য অনুযায়ী আমাকে সাহায্য করলেন। এক পর্যায়ে আমার তিন’শ চারা হয়ে গেল। অতঃপর রাসূলুল্লাহ (ছাঃ) আমাকে বললেন, হে সালমান! তুমি যাও এবং এগুলো রোপণ করার জন্য গর্ত খনন কর। যখন শেষ করবে তখন আমার নিকট আসবে। আমি নিজ হাতে তা রোপণ করব। অতঃপর আমি গর্ত খনন করলাম। আর একাজে তাঁর ছাহাবীগণ আমাকে সাহায্য করলেন। যখন আমি কাজ শেষ করলাম তখন তাঁর নিকট গিয়ে তাঁকে সংবাদ দিলাম। অতঃপর রাসূলুল্লাহ (ছাঃ) আমার সাথে বাগানের দিকে চললেন। আমরা তাঁকে গাছের চারা দেয়া শুরু করলাম আর তিনি নিজ হাতে তা রোপণ করতে লাগলেন। ঐ সত্তার কসম! যাঁর হাতে সালমানের প্রাণ! ঐ চারাগুলোর একটিও মারা যায়নি। আমি গাছের চুক্তি আদায় করেছি। এখন আমার উকিয়ার অর্থের চুক্তিটি বাকী ছিল। রাসূলুল্লাহ (ছাঃ)-এর নিকট কোন যুদ্ধের গণীমত হতে মুরগীর ডিমের ন্যায় স্বর্ণের এক টুকরা আসলে তিনি বলেন, সালমান তার মুকাতাবের (মনিবের) ব্যাপারে কি করেছে? (অর্থাৎ সে মাল আদায় করেছে, না করেনি?) তিনি বলেন, আমাকে ডাকা হ’ল। অতঃপর তিনি বললেন, সালমান এটি নাও এবং তোমার যে ঋণ আছে তা আদায় কর।\nঅতঃপর আমি বললাম, হে আল্লাহর রাসূল! আমার উপর যে ঋণ আছে এটা কিভাবে তার বরাবর হবে? তিনি বললেন, এটা নাও। কারণ আল্লাহ তা‘আলা এর দ্বারাই তোমার ঋণ আদায় করে দিবেন। তিনি বলেন, আমি তা নিলাম এবং তাদের জন্য ওযন করলাম। ঐ সত্তার শপথ যাঁর হাতে সালমানের প্রাণ! তা চল্লিশ উকিয়া হ’ল। আমি তাদের হক্ব পূর্ণভাবে আদায় করলাম এবং মুক্তি লাভ করলাম। অতঃপর আমি রাসূলুল্লাহ (ছাঃ)-এর সাথে খন্দক যুদ্ধে অংশগ্রহণ করলাম। তারপর তাঁর সাথে আর কোন যুদ্ধেই আমি অনুপস্থিত থাকিনি(আহমাদ হা/২৩৭৮৮, সিলসিলা ছহীহাহ হা/৮৯৪)।\n১. সত্যের সন্ধানে সালমান ফারেসী (রাঃ)-এর এরূপ ত্যাগ হকের পথে চলার জন্য আমাদেরকে কিরূপ ত্যাগ স্বীকার করতে হবে তা বুঝিয়ে দেয়।\n৫. স্রেফ যিদের বশবর্তী হয়ে আহলে কিতাবরা (ইহুদী-খৃষ্টান) রাসূলুল্লাহ (ছাঃ)-এর নবুঅতকে অস্বীকার করেছিল। অথচ তিনি ছিলেন সত্য নবী।\n৬. আল্লাহভীরু মনীষীদের জীবনী অধ্যয়ন করলে ঈমান বৃদ্ধি পায়।\n৭. সকল বিপদে স্রেফ আল্লাহর উপর তাওয়াক্কুল করতে হবে।\n4 thoughts on "👍👍[কোরআনের আলো পর্ব ১০]এসো কোরআন ও হাদিসে আলোকে জীবনের পরিচালনা করি📖📖"


অভিযান-১০ লঞ্চে আগুন | Welcome to therunnernews.com\nHomeজাতীয়অভিযান-১০ লঞ্চে আগুন\nপ্রশাসন-মালিকের অনিয়মে প্রাণ গেল যাত্রীদের\nঝালকাঠিতে আগুনে পুড়ে যাওয়া এমভি অভিযান-১০ লঞ্চটির পরিচালনায় পদে পদে অনিয়ম ও অবহেলার তথ্য পাওয়া গেছে। লঞ্চের ইঞ্জিনের সিলিন্ডারের টপ চেম্বার খোলা থাকা, অনুমোদন ছাড়া ইঞ্জিন পরিবর্তন, অগ্নিকাণ্ডের সময়ে অগ্নিনির্বাপক যন্ত্র ব্যবহার না করা এবং অতিরিক্ত যাত্রী বহনের প্রাথমিকভাবে প্রমাণ মিলেছে। এসব কর্মকাণ্ডে সরকারের দায়িত্বপ্রাপ্ত দপ্তরগুলোর কয়েকজন কর্মকর্তা ও লঞ্চ পরিচালনায় থাকা ব্যক্তিদের সম্পৃক্ততা রয়েছে। নৌপরিবহণ মন্ত্রণালয়ের তদন্ত কমিটির সংশ্লিষ্টদের সঙ্গে আলাপ করে জানা গেছে এসব তথ্য।\nবৃহস্পতিবার গভীর রাতে ঝালকাঠির সুগন্ধা নদীতে এমভি অভিযান-১০ লঞ্চে আগুন লেগে যায়। এই ভয়াবহ অগ্নিকাণ্ডে ৪১ জনের মৃত্যু ও শতাধিক মানুষ আহত হন। আর শনিবার রাত ১০টায় এ প্রতিবেদন লেখা পর্যন্ত নিখোঁজ ছিলেন ৫১ জন।\nএদিকে যুগান্তরের অনুসন্ধানে জানা গেছে, সার্ভে সনদে যে চারজন মাস্টার ও ড্রাইভারের নাম উল্লেখ ছিল ঘটনার সময়ে তারা লঞ্চটির পরিচালনার দায়িত্বে ছিলেন না। ঢাকা নদীবন্দর (সদরঘাট) থেকে লঞ্চটি ছাড়ার সময়ে যে ভয়েজ ডিক্লারেশন (ঘোষণাপত্র) দিয়েছে, সেখানে নৌপরিবহণ অধিদপ্তরের এনডোর্স (অনুমোদন) নেই-এমন চালক ও ড্রাইভারের নাম রয়েছে। তবুও এ লঞ্চটি ছাড়ার অনুমতি দেন বাংলাদেশ অভ্যন্তরীণ নৌপরিবহণ অধিদপ্তরের (বিআইডব্লিউটিএ) ট্রাফিক ইন্সপেক্টর। ঢাকা-বরগুনা রুটে ছয়টি লঞ্চ চলাচলের অনুমতি থাকলেও দুটি করে চলাচলের সিদ্ধান্ত দিয়েছেন সংস্থাটির আরেক কর্মকর্তা। যেটি নিয়মবহির্ভূত। এভাবে রোটেশন পদ্ধতি চালু করায় বৃহস্পতিবার ওই লঞ্চটিতে প্রায় এক হাজার যাত্রী ওঠে। যদিও ঘোষণাপত্রে মাত্র ২৭৫ জন যাত্রী থাকার কথা উল্লেখ করা হয়েছে।\nনাম প্রকাশে অনিচ্ছুক নৌপরিবহণ মন্ত্রণালয়ের তদন্ত কমিটির একজন সদস্য যুগান্তরকে বলেন, তদন্তে নৌযান চলাচলে পদে পদে অনিয়ম বেরিয়ে আসছে। দীর্ঘদিন এসব অনিয়ম চলায় তা অনেকটা গা সওয়া হয়ে গেছে। যার কারণেই অভিযান-১০ লঞ্চটি নির্বিঘ্নে চলাচল করেছে। তিনি জানান, যাত্রীবাহী নৌযান চলাচলে নিরাপত্তা ব্যবস্থা মনিটরিংয়ে গাফিলতি এবং ইঞ্জিন রুম থেকে আগুন লাগার প্রাথমিক তথ্য পাওয়া গেছে। লঞ্চটি প্রথম যেখানে ভিড়েছে সেখানেই রাখলে হতাহতের সংখ্যা অনেক কম হতো।\nতবে এসব ত্রুটি ছাপিয়ে নাশকতার শঙ্কাও উড়িয়ে দিচ্ছেন না সংশ্লিষ্টরা। লঞ্চ মালিকদের সংগঠন বাংলাদেশ অভ্যন্তরীণ নৌচলাচল (যাপ) সংস্থার একাধিক নেতা জানান, অভিযান-১০ লঞ্চটি ঢাকা-বরগুনা রুটে নতুন চলাচল শুরু করেছে। এ রুটে ছয়টি লঞ্চ চলাচলের অনুমোদন রয়েছে। সেগুলো হচ্ছে-ফারহান-৮, অভিযান-১০, রাজহংস-৮, শাহরুখ-২, রাজারহাট বি ও পূবালী-১। এগুলোর মধ্যে চারটি লঞ্চের মালিক একটি কোম্পানি। বাকি দুটি লঞ্চের মালিক দুটি কোম্পানি। ওই রুটে চলাচল নিয়ে এসব কোম্পানির মালিকদের মধ্যে দীর্ঘদিন বিরোধ রয়েছে। ওই বিরোধ নিষ্পত্তিতে আজ রোববার মালিক সংগঠনের কার্যালয়ে বৈঠক হওয়ার কথা ছিল। এর আগেই এ ধরনের ঘটনা সন্দেহের তৈরি হয়েছে।\nইঞ্জিন রুম থেকে আগুনের সূত্রপাত : তদন্ত কমিটির একাধিক সদস্যের সঙ্গে কথা বলে জানা গেছে, ইঞ্জিন রুম থেকেই আগুনের সূত্রপাত হয়েছে বলে তারা প্রাথমিকভাবে নিশ্চিত হয়েছেন। তদন্ত কমিটির সদস্যরা লঞ্চের ইঞ্জিনের সিলিন্ডার হেডের টপ চেম্বারের ক্যাপ খোলা পেয়েছেন। ক্যাপ খোলা থাকায় ওই চেম্বারে উৎপন্ন হওয়া কয়েকশ ডিগ্রি তাপ সেখান থেকে বেরিয়েছে। এছাড়া আগুন নেভাতে অগ্নিনির্বাপক যন্ত্রের ব্যবহার করা হয়নি। তদন্ত কমিটি সেগুলো অব্যবহৃত অবস্থায় পেয়েছে। সার্ভে সনদ অনুযায়ী পর্যাপ্ত অগ্নিনির্বাপণ ব্যবস্থা ছিল না বলেও নিশ্চিত হয়েছে কমিটি। এছাড়া ঘটনার সময়ে লঞ্চটিতে কমবেশি এক হাজার যাত্রী ছিল বলে আহতদের সঙ্গে কথা বলে জানতে পেরেছে কমিটি। যদিও সার্ভে সনদে রাতে ৪২০ জন ও দিনে ৭৬০ জন বহনের কথা। সদরঘাটে ভয়েজ ডিক্লারেশনে ২৭৫ জন যাত্রী থাকার কথা জানিয়েছে লঞ্চ কর্তৃপক্ষ।\nনাম প্রকাশে অনিচ্ছুক একজন নৌপ্রকৌশলী যুগান্তরকে বলেন, এ ধরনের লঞ্চে সাধারণত ছয়টি সিলিন্ডার থাকে। প্রতিটি সিলিন্ডারের মুখ আটকে রাখার নিয়ম। একইভাবে টপ চেম্বারের ক্যাপও আটকে রাখার নিয়ম। কারণ ওই চেম্বার থেকে ইঞ্জিনভেদে দুইশ থেকে তিনশ ডিগ্রি তাপ উৎপন্ন হয়। তিনি প্রশ্ন রেখে বলেন, এত টাকা খরচ করে নির্মাণ করা লঞ্চে কেন পুরোনো ইঞ্জিন থাকবে। কেন সেগুলো অনুমোদন দেওয়া হবে। পুরোনো ইঞ্জিন অনুমোদনকারীদেরও বিচার হওয়া উচিত।\nআরও জানা গেছে, নৌপরিবহণ অধিদপ্তরকে না জানিয়ে লঞ্চটি গত অক্টোবরে কেরানীগঞ্জের মাদারীপুর ডকইয়ার্ডে ডকিং করা হয়। ওই সময়ে নৌযানের আগের দুটি চায়না ইঞ্জিন পরিবর্তন করে পুরোনো জাপানের ইঞ্জিন লাগানো হয়। ওই ইঞ্জিন দুটি চট্টগ্রামে বিদেশি জাহাজ ভাঙা শিল্প থেকে কেনা হয়। নিয়ম অনুযায়ী, শিপইয়ার্ড থেকে লঞ্চ নামানোর পর সার্ভেয়ার দিয়ে আবারও পরীক্ষা করাতে হয়। কিন্তু এক্ষেত্রে তা মানা হয়নি। তদন্ত কমিটির সদস্যরা জানতে পেরেছেন, লঞ্চে আগুন লাগার পরে তা কিনারে ভেড়ানো হয়। সেখানে অনেক যাত্রী নেমে গেছেন। তখন লঞ্চের স্টাফরা যাত্রীদের না বাঁচিয়ে সটকে পড়েন। এরপর হয়তো স্রোতের তোড়ে লঞ্চটি আরও ৩০-৫০ মিনিট ভেসে অন্য পাড়ে ভিড়ে। ততক্ষণে লঞ্চ অগ্নিনরকে পরিণত হয়। গতকাল পর্যন্ত লঞ্চের মাস্টার ও ড্রাইভারদের সঙ্গে কথা বলতে পারেনি কমিটি।\nএ বিষয়ে জানতে চাইলে লঞ্চের মালিক মো. হানজালাল শেখ যুগান্তরকে বলেন, আগুনে টপ চেম্বারের ক্যাপ হয়তো ফেটে যেতে পারে। তিনি বলেন, টপ চেম্বার থেকে অগ্নিকাণ্ডের সূত্রপাত হতে পারে না। তবে সেখানে তাপ উৎপন্ন হয়। তিনি বলেন, ইঞ্জিনের ধোঁয়া যেখান থেকে বের হয়, সেখানে লিকেজ থাকলে অগ্নিকাণ্ড ঘটতে পারে। আমার লঞ্চে সেই সমস্যা ছিল না। এটা নাশকতা। এক প্রশ্নের জবাবে তিনি বলেন, আগের দুটি ইঞ্জিনে ত্রুটি থাকায় পরে জাপানি ইঞ্জিন লাগানো হয়েছে। সেগুলো ভালো মানের। এটি নির্ধারিত ডকিং না হওয়ায় তা নৌপরিবহণ অধিদপ্তরকে জানানো হয়নি।\nনির্ধারিত মাস্টার-ড্রাইভার ছিল না : অনুসন্ধানে জানা গেছে, লঞ্চটির সার্ভে সনদ নেওয়ার সময়ে যেসব মাস্টার ও ড্রাইভারদের নাম উল্লেখ ছিল, দুর্ঘটনার সময়ে তারা পরিচালনার দায়িত্বে ছিলেন না। সার্ভেতে প্রথম শ্রেণির ইনচার্জ মাস্টার হিসাবে কামাল হোসেন খান, দ্বিতীয় শ্রেণির মাস্টার ইনচার্জ হিসাবে দেলোয়ার হোসেন এবং প্রথম শ্রেণির ইনচার্জ ড্রাইভার মহিউদ্দিন স্বপন এবং দ্বিতীয় শ্রেণির ড্রাইভার রনি আহমেদ সজল রয়েছেন বলে উল্লেখ করা হয়। কিন্তু লঞ্চটি ছাড়ার সময়ে ভয়েজ ডিক্লারেশনে প্রথম শ্রেণির ইনচার্জ মাস্টার হিসাবে মো. রিয়াজ শিকদার, দ্বিতীয় শ্রেণির মাস্টার খলিলুর রহমান, প্রথম শ্রেণির ড্রাইভার মাসুম বিল্লাহ ও দ্বিতীয় শ্রেণির ড্রাইভার আবুল কালাম রয়েছে বলে উল্লেখ করা হয়। প্রসঙ্গত, লঞ্চে চালক হিসাবে থাকেন মাস্টাররা এবং ইঞ্জিন পরিচালনার দায়িত্বে থাকেন ড্রাইভাররা।\nআরও জানা গেছে, লঞ্চটির চারজন মাস্টার ও ড্রাইভার পরিবর্তন করা হলেও তা নৌ অধিদপ্তরে মাত্র একজনের এনডোর্স করা হয়। বাকিদের বিষয়ে এনডোর্স করা হয়নি। গত ২৪ আগস্ট দ্বিতীয় শ্রেণির মাস্টার খলিলুর রহমানকে এনডোর্স করে মালিকপক্ষ। বাকি চালক ও ড্রাইভারদের এনডোর্সমেন্ট ছাড়া লঞ্চ ছাড়ার কথা নয়। কিন্তু বৃহস্পতিবার বিআইডব্লিউটিএর ট্রাফিক ইন্সপেক্টর দিনেশ দাস এনডোর্সমেন্ট ছাড়াই ওই লঞ্চের ভয়েজ ডিক্লারেশন গ্রহণ করেন এবং লঞ্চটি ছাড়ার অনুমতি দেন। এ বিষয়টি স্বীকার করেছেন লঞ্চের মালিক মো. হানজালাল শেখ। তিনি বলেন, চালকদের সবার আইডি নম্বর, মোবাইল নম্বর ঘোষণা করেই লঞ্চটি ছাড়া হয়েছে। অন্য লঞ্চ যা করে, আমি এর ব্যত্যয় করিনি।\nএ বিষয়ে জানতে চাইলে ট্রাফিক ইন্সপেক্টর দিনেশ দাস যুগান্তরের কাছে কোনো মন্তব্য করতে রাজি হননি। তবে তিনি বলেন, এ বিষয়ে আমাদের বক্তব্য দেওয়া নিষেধ রয়েছে। বিআইডব্লিউটিএর যুগ্ম-পরিচালক মো. জয়নাল আবেদিনের সঙ্গে কথা বলার অনুরোধ জানান। জানতে চাইলে মো. জয়নাল আবেদিন যুগান্তরকে বলেন, ট্রাফিক ইন্সপেক্টর দিনেশ দাস ভয়েজ ডিক্লারেশন গ্রহণ করেছেন। তিনি লঞ্চে গিয়ে চালকদের উপস্থিতি নিশ্চিত হয়েই সেটি গ্রহণ করেছেন। এবং এতে যাত্রী সংখ্যা যা লেখা আছে তাই ছিল। ওই লঞ্চের বিপরীতে চালকদের এনডোর্সমেন্ট বাদে লঞ্চ ছাড়া যায় কিনা-এমন প্রশ্নের জবাবে তিনি বলেন, অনেক সময়ে চালক অসুস্থ বা অনুপস্থিত থাকলে অন্য চালক দিয়ে লঞ্চ পরিচালনা করা হয়। পরে ওই চালককে এনডোর্সমেন্ট করা হয়। আইনে এ সুযোগ রয়েছে।\nরোটেশন নির্ধারণ করেছেন কর্মকর্তা : অনুসন্ধানে আরও জানা গেছে, বরগুনা রুটে ছয়টি লঞ্চ চলাচলের অনুমতি দিয়েছে বিআইডব্লিউটিএর প্রধান কার্যালয়। কিন্তু সদরঘাট থেকে সম্প্রতি প্রতিদিন দুটি করে লঞ্চ ছাড়ার নিয়ম বেঁধে দেন বিআইডব্লিউটিএর যুগ্ম-পরিচালক মো. জয়নাল আবেদিন। হাতে লেখা কাগজে কোন তারিখে কোন লঞ্চ চলবে তা লিখে মালিকদের দেন তিনি। সেই অনুযায়ী গত ২২ ডিসেম্বর ফারহান-৮, ২৩ ডিসেম্বর অভিযান-১০, ২৪ ডিসেম্বর রাজহংস-৮ ও ২৫ ডিসেম্বর শাহরুখ-২ লঞ্চ ঢাকা থেকে বরগুনা ছেড়ে যায়। তবে এ রুটের রাজারহাট-বি ও পূবালী-১ লঞ্চের রোটেশনের বিষয়ে তিনি কিছুই উল্লেখ করেননি। একাধিক লঞ্চ মালিক বলেন, এভাবে সরকারি কর্মকর্তারা লঞ্চের রোটেশন করে যাত্রীদের জিম্মি করতে পারেন না।\nPrevious article৮৩৬ ইউপিতে ভোটগ্রহণ চলছে\nNext articleনা ফেরার দেশে সাংবাদিক রিয়াজ উদ্দিন আহমেদ


প্রকাশ: ১১ আগস্ট ২০২০, ২০:৩৩\nকরোনা ভাইরাসের প্রার্দুভাবের কারণে অনলাইনে ভর্তিসহ সকল কার্যক্রম কাল গত রবিবার থেকে শুরু হতে হচ্ছে। চট্টগ্রামের পটিয়া খলিলুর রহমান ডিগ্রী কলেজে আনুষ্ঠানিকভাবে অনলাইনে ভর্তি কার্যক্রম করতে এক মতবিনিময় সভা আজ গত শনিবার দুপুরে অনুষ্ঠিত হয়েছে।\nকলেজের অধ্যক্ষ মুহাম্মদ আবু তৈয়বের সভাপতিত্বে অনুষ্ঠিত মতবিনিময় সভায় বক্তব্য রাখেন, কলেজের গর্ভনিং বডির সদস্য এডভোকেট একেএম শাহজাহান উদ্দিন, শিক্ষক প্রতিনিধি মো. ইব্রাহিম, কলেজ কমিটির সদস্য মুজিবুল হক, সদস্য দেলোয়ার হোসেন, জাহেদুর রহমান, একেএম নাছির উল্লাহ, সাংবাদিক হারুনুর রশিদ ছিদ্দিকী, আবদুর রাজ্জাক, আবদুল হাকিম রানা, অধ্যাপক ভগীরত দাশ।\nমতবিনিময় সভা পরিচালনা করেন কলেজের অধ্যাপক অভিজিত বড়–য়া। পটিয়ার ঐতিহ্যবাহী খলিলুর রহমান মহিলা ডিগ্রী কলেজে অনলাইনে ভর্তি, ক্লাস কার্যক্রমসহ সকল ধরনের কাজ দ্রুত গতিতে করার উদ্যোগ নেওয়া হয়েছে। ২০২০-২০২১ শিক্ষা বর্ষের একাদশ শ্রেণীর ভর্তি আগামী ১৫ সেপ্টম্বর পর্যন্ত চলমান থাকবে।\nমতবিনিময় সভায় কলেজের অধ্যক্ষ মো. আবু তৈয়ব জানিয়েছেন, করোনা মহামারীর কারণে সরকারের সিদ্ধান্ত মোতাবেক অনলাইনে ভর্তিসহ সকল কার্যক্রম সম্পন্ন করা হবে। যাতে করে শিক্ষার মান্নোয়নে কাজ করবে। খলিলুর রহমান মহিলা ডিগ্রী কলেজ প্রতিষ্ঠার দীর্ঘ ২৫ বছর ধরে স্বচ্ছতার সঙ্গে পরিচালিত হয়ে আসছে। কলেজের প্রতিষ্ঠাতা আলহাজ্ব খলিলুর রহমান শিক্ষার্থীদের নিবিড় পরিচর্যা ও শিক্ষার মান্নোয়নের জন্য শিক্ষকদের নির্দেশ দিয়েছেন। গরীব, মেধাবী শিক্ষার্থীদের জন্য আর্থিক অনুদানসহ বিভিন্ন ধরনের সহযোগিতা রয়েছে।\nএবিএন/বিকাশ চৌধুরী/জসিম/অসীম রায়


ভিয়েতনাম-কাতার ফেরতদের বিষয়ে তদন্ত স্থগিত | 968363 | কালের কণ্ঠ | kalerkantho\nসম্প্রতি ভিয়েতনাম ও কাতারফেরত ৮৩ ব্যক্তির বিরুদ্ধে চলমান ৫৪ ধারার কার্যক্রমের তদন্তের ওপর তিন মাসের স্থগিতাদেশ দিয়েছেন হাইকোর্ট। একই সঙ্গে তাঁদের বিরুদ্ধে চলমান কার্যক্রম কেন বাতিল করা হবে না তা জানতে চেয়ে রুল জারি করা হয়েছে।\nবিচারপতি এম ইনায়েতুর রহিম ও বিচারপতি মো. মোস্তাফিজুর রহমানের হাইকোর্ট বেঞ্চ গতকাল বৃহস্পতিবার এ আদেশ দেন। ভিয়েতনামফেরত মো. রহমান নামের এক প্রবাসীর করা এক আবেদনে এ আদেশ দেন আদালত। আদালতে আবেদনকারীর পক্ষে আইনজীবী ছিলেন ব্যারিস্টার জ্যোতির্ময় বড়ুয়া ও ফুয়াদ হাসান। রাষ্ট্রপক্ষে ছিলেন ডেপুটি অ্যাটর্নি জেনারেল মো. সারওয়ার হোসেন বাপ্পী।\nবিভিন্ন অপরাধের সঙ্গে সম্পৃক্ত থাকার অভিযোগে ভিয়েতনাম, কাতার, বাহরাইনসহ বিভিন্ন দেশে কারাবন্দি ২১৯ জন প্রবাসীকে বাংলাদেশে ফেরত পাঠানো হয় করোনাভাইরাসের সংক্রমণের প্রেক্ষাপটে। ওইসব প্রবাসী দেশে ফেরার পর তাঁদের উত্তরার দিয়াবাড়ী ক্যাম্পে ১৪ দিনের কোয়ারেন্টিনে রাখা হয়। পরবর্তী সময় ভিয়েতনামফেরত ১০৬ জনের মধ্যে ৮১ জন, কাতারফেরত দুজনকে ১৮ আগস্ট ৫৪ ধারায় গ্রেপ্তার দেখিয়ে আদালতের মাধ্যমে কারাগারে পাঠানো হয়। তাঁদের বিরুদ্ধে পুলিশের অভিযোগে বলা হয়, এঁরা বিদেশে বাংলাদেশের ভাবমূর্তি ক্ষুণ্ন করেছেন এবং দেশে ফিরে কোয়ারেন্টিনে থাকাবস্থায় রাষ্ট্রবিরোধী ষড়যন্ত্র করেছেন। তবে কয়েক মাস বন্দি থাকার পর সম্প্রতি তাঁরা জামিনে মুক্তি পেয়েছেন। মুক্তি পাওয়ার পর ৫৪ ধারার কার্যক্রম বাতিল চেয়ে আবেদন করেন মো. রহমান।\nএর আগে বাহরাইন থেকে ফেরা চাঁদপুরের শাহিন আলমও ৫৪ ধারার কার্যক্রম বাতিল চেয়ে আবেদন করেন। তাঁর আবেদনে হাইকোর্ট গত ৮ অক্টোবর আদেশ দেন হাইকোর্ট। তাঁর বিরুদ্ধে চলমান কার্যক্রমের বিষয়ে ব্যাখ্যা দিতে তদন্ত কর্মকর্তাকে তলব করা হয়েছে। পাশাপাশি ঢাকার মুখ্য মহানগর ম্যাজিস্ট্রেটের কাছেও ব্যাখ্যা চেয়েছেন হাইকোর্ট। আগামী ৫ নভেম্বর মো. রহমান ও শাহিন আলমের মামলা দুটি একসঙ্গে শুনানি হবে বলে জানিয়েছেন আদালত।


আপন খালাকে বিয়ে করলেন ভাগনা, সৌদি জুড়ে তোলপাড় !!\nHome/আন্তর্জাতিক/আপন খালাকে বিয়ে করলেন ভাগনা, সৌদি জুড়ে তোলপাড় !!\nস্টাফ রিপোর্টার জুন ১৪, ২০১৮\nখালাকে বিয়ে করলেন ভাগনা- সৌদি আরবের এক সত্তরোর্ধ্ব লোক তার ছেলে-বউয়ের বোনকে বিয়ে করেছেন। ফলে বাপ-বেটা এখন ভায়রা-ভাইয়ে পরিণত হয়েছেন। আর এর বিরুদ্ধে সামাজিক যোগাযোগ মাধ্যমে তিনি প্রবলভাবে সমালোচিত হচ্ছেন।\nঘটনাটি অত্যন্ত জটিল একটি সমস্যার সৃষ্টি করেছে। আসলে ঘটনা এমন হওয়ার কথাও ছিল না। বাবা গিয়েছিলেন লোহিত সাগর তীরবর্তী তিহামাহ অঞ্চলের আল কুনফুদা একটি পরিবারের বাসভবনে।\nযাতে তারা মেয়েকে তার ছেলের সাথে বিয়ে না দেন। কিন্তু পরে তিনি তার ছেলের বিয়েতে রাজি তো হনই। উপরন্তু পুত্রবধূর বোনকে নিজে বিয়ে করেন।\nছেলেটির এটি দ্বিতীয় বিয়ে। আর এ বিয়ের পরিকল্পনার জন্য তিনি পরিবারের সবার কাছে তিরস্কৃত হন।ছেলেটি জানায়, তিনি ওই নারীটির প্রেমে পড়েছেন, তাই তাকে বিয়ে করতে চান। তার প্রথম স্ত্রী এই বিয়ের বিরোধিতা করেন।\nতিনি তাকে তালাক দেয়ারও হুমকি দেন। আর ছেলেটির মা-ও জানান, তিনি পুত্রবধূর অবস্থান সমর্থন করেন। তিনিও চান না তার ছেলে দ্বিতীয় বিয়ে করুক। বাবা তাদের সাথে যোগ দিয়ে বলেন, তিনি এই বিয়ের পরিকল্পনা ভেঙে দেবেন।\nছেলের বাবা সেখানে গিয়ে মেয়ের বাবার সাথে বসার ঘরে বসেন। তিনি সেখানে পানীয় প্রদানের জন্য আগত এক নারীকে দেখেন।সত্তরোর্ধ্ব লোকটি তখন জানতে চান, এই মেয়েটিকেই কি তার ছেলে বিয়ে করতে চায়? মেয়ের বাবা জানান, না, এটা হলো মেয়েটির বোন। মেয়েটির বয়স ৩০, সে ডিভোর্সি।\nসৌদি আরবে আকস্মিক বন্যা, নিহত ৩০\nমরণাপন্ন স্ত্রীকে দেওয়া স্বামীর উপহার কাঁদালো সবাইকে


টরেটক্কা, টরেটক্কা, টরে....\nReminiscenceSeptember 11, 2021\nবহুদিনের জমে থাকা পুরোনো কাগজপত্র ঘাঁটতে ঘাঁটতে একটা কার্ড দেখে হৃদয়তন্ত্রিতে হঠাৎ কিঞ্চিৎ কাঁপন লাগল যেন। একদা তার রং ছিল গাঢ় হলুদ, এখন মলিন, বিবর্ণ। হাতে তুলে দেখলাম কার্ড ইস্যু হওয়ার তারিখটি জ্বলজ্বল করছে। পয়লা এপ্রিল, ১৯৮৫। সাড়ে তিন দশক আগের ব্যাপার। জীবনের বিচারে অনেকটা সময়, কালের বিচারে ক্ষণকাল।\nঅন্তর্হিত সেই জমানায় প্রতি বছর একটি নির্দিষ্ট দিনে রিপোর্টারদের হাতে এমন তিনটি কার্ড তুলে দেওয়া হত, দু’টির রং হলুদ, তৃতীয়টি সাদা। হলুদ কার্ড দু’টি ব্যবহার করে অফিসে ট্রাঙ্ককল করা যেত, সাদা কার্ডটি ছিল টেলেক্স করার জন্য। দেশের ডাক ও তার বিভাগের দেওয়া এই কার্ডগুলি যে কোনও শহরের সেন্ট্রাল টেলেক্স অফিসে গিয়ে ব্যবহার করা যেত, কোনও পয়সা লাগত না। এক বছরের মেয়াদ ফুরোলে ফের নতুন কার্ড।\nআমরা সেই টরেটক্কা যুগের নাগরিক, পিছনে ফিরে তাকালে এখন প্রাগৈতিহাসিক মনে হয়। রিপোর্টার হিসেবে আমাদের যাবতীয় ক্রিয়াকলাপের আদ্যক্ষর ছিল ‘ট’, টাইপ রাইটার, টেলেক্স, টেলিপ্রিন্টার, ট্রাঙ্ককল। টেলিপ্রিন্টারে ২৪ ঘণ্টা ধরে সংবাদ সংস্থার পাঠানো হাজারো খবর আসে, গুরুত্বপূর্ণ খবর হলে মেশিন টুংটাং আওয়াজ করে সতর্ক করে দেয়। ভিন শহরে রিপোর্টারের সবচেয়ে অপরিহার্য বন্ধু সিটিও-র টেলেক্স অপারেটর, তিনি করুণা করলে তবেই কপি যাবে। আর অফিসের সঙ্গে সংযোগের একমাত্র উপায় হলো ট্রাঙ্ককল যা আবার তিন প্রকার-অর্ডিনারি, আর্জেন্ট ও লাইটনিং। যত দ্রুত চাইবে তত বেশি খরচ। তিন মিনিট হয়ে গেলেই মহিলা অপারেটর চক্ষুলজ্জার থোড়াই কেয়ার করে সংলাপের মধ্যে শিং উঁচিয়ে অনুপ্রবেশ করবেন, ৯ মিনিট হয়ে গেলে আর কোনও সতর্কবার্তা না দিয়েই টুক করে লাইনটি কেটে দেবেন।\nপাঠকের সঙ্গে সংযোগের আগের পর্বে অফিসের সঙ্গে সংযোগটাই ছিল মুশকিলের। খবর লেখা তার মানে রিপোর্টারের নিয়ন্ত্রণে ছিল, পাঠানো নয়। সে জন্য তাকে সম্পূর্ণ অপরিচিত লোকেদের ওপর নির্ভর করতে হত, তাঁদের মেজাজ-মর্জি মোতাবেক পা ফেলতে হত। কোনও শহরে গেলে হোটেলের ঘরে ব্যাগটা রেখেই আমাদের প্রথম কাজ ছিল সিটিও-তে গিয়ে টেলেক্স অপারেটরের সঙ্গে ভাব-ভালোবাসার কাজটি সম্পন্ন করা, এমন ভাব করা যেন তাঁর চেয়ে পরমাত্মীয় কেউ নেই, কোনও দিন ছিলেনও না। সরকারি কর্মচারীরা তখনও বেশ নীতিনিষ্ঠ ছিলেন, ‘স্পিড মানি’ চেয়ে বসতেন না কথায় কথায়, আমাকে অন্তত রিপোর্ট পাঠানোর জন্য কাউকেই রিশওয়াত দিতে হয়নি। তৃষ্ণার্ত কাউকে কাউকে রাতে হোটলে ডেকে দু’পাত্র খাইয়ে দিলেই যথেষ্ট।\nভাবলে অবাক লাগে, কিঞ্চিৎ নস্টালজিয়াও হয়, প্রযুক্তির অপ্রতিরোধ্য গতির মুখে এই ‘ট’-কারান্ত বিষয়গুলি সাংবাদিকতার আঙিনা থেকে কেমন বেমালুম গায়েব হয়ে গেল। এই তো সেদিন পর্যন্ত রিপোর্টারদের সসম্মানে বলা হত ‘টাইপ রাইটার গেরিলাজ’। পণ্ডিতের প্রমাণ যেমন তাঁর টিকিতে, তেমনি রিপোর্টারের আইডেনটিটি কার্ড ছিল তার হাতে ঝোলা টাইপ রাইটার। শহরে ইতি-উতি টাইপ রাইটিং ইস্কুল ছিল, অনেকে সেখানে প্রশিক্ষণ নিয়ে টাইপিস্টের চাকরিতে আবেদন করতেন। আমাদেরও সারাক্ষণ এই যন্ত্রটি বয়ে বেড়াতে হত কেন না আমরা বাংলা লিখতাম রোমান হরফে দু’আঙুলে টাইপ করে। বহুদিন হলো সে পাট চুকে গিয়েছে, আমার পুরোনো অলিভেতি টাইপ রাইটারের কী গতি হয়েছে, সম্যক স্মরণেও নেই। রিপোর্টাররা দৃশ্যপট থেকে সরে গেলেও রোমান হরফে বাংলা লেখার চল এখন প্রায় সর্বজনীন হয়েছে। স্মার্ট ফোনের সৌজন্যে।\nবছরের পর বছর আমি এ ভাবে রোমান হরফে বাংলা লিখে কাজ চালিয়েছি, বিদেশের নানা প্রান্ত থেকেও। মহা ফ্যাসাদে পড়েছি মাত্র একবার, লাহোরে। দৈত্যের মতো চেহারার এক গম্ভীর পাঞ্জাবী অপারেটরের হাতে পড়েছিল আমার কপি। কয়েকটি লাইন টাইপ করেই দেখি তিনি হাত গুটিয়ে নিলেন। আমি কাছে যেতেই বাজখাঁই গলায় প্রশ্ন, ‘জনাব ইয়ে কৌনসা ল্যাঙ্গুয়েজ হ্যায়?’\n‘নেহি ইয়ে হাম নেহি ভেজ সকতে হ্যায়।’\n‘কেয়া পাতা ইসমে কেয়া লিখা হুয়া হ্যায়। আপ আংরেজিমে কপি লাইয়ে, হাম ফাটাকসে ভেজ দেঙ্গে।’\nসেই দেশপ্রেমিক পাকিস্তানি অপারেটরকে বুঝিয়ে সুঝিয়ে রাজি করাতে আমার কালঘাম ছুটে গিয়েছিল সে রাতে। যত বলি আমি গুপ্তচর নই, ‘আখবর কা নুমাইন্দে’, ভবি ভোলার নয়। প্রেস ইনফর্মেশন ব্যুরোর আইডেনটিটি কার্ড দেখাই, পাসপোর্টে পাকিস্তানের ভিসার পাতাটা চোখের সামনে তুলে ধরি, যুক্তি দিই গত তিন দিন এখান থেকেই আমি বাংলায় কপি পাঠিয়েছি, অবুঝ অপারেটর তবু গজর গজর করতেই থাকেন। শেষ পর্যন্ত রফা হয় কপির তলায় ইংরেজিতে আমি লিখে দেব বিষয়বস্তুর সম্পূর্ণ দায়িত্ব আমার একার, অপারেটরের নয়। পাঞ্জাবী আর পাঠান, একবার মাথার পোকা নড়ে গেলে তাকে বের করে আনা বিনা অক্সিজেনে এভারেস্টে ওঠার মতো অসাধ্য।\nওয়াঘা সীমান্তের পূর্ব পাড়ে আর এক পাঞ্জাব, ভারতের। আশির দশকের মাঝামাঝি সময়ে সে রাজ্য হিংসায় উন্মত্ত হয়ে উঠেছিল, দিল্লি থেকে আমাকে যেতে হত ঘনঘন। অমৃতসরের টেলেক্স অফিসের অপারেটর ছিলেন এক শিখ ভদ্রলোক, মিলখা সিংয়ের মতো ছিপছিপে চেহারা, স্বল্পবাক, সাইক্লোনের গতিতে টাইপ করেন। তাঁর হাতে কোনও কপি জমা দিলে তিনি প্রত্যেককে একটাই প্রশ্ন করতেন, ‘ইয়ে কেয়া পেজ ওয়ান মে জায়েগা’? এই কপিটা কি তোমার কাগজে প্রথম পাতায় ছাপা হবে? ভদ্রলোক এইটুকু জানতেন, খবরের কাগজে প্রথম পাতাটি সবচেয়ে গুরুত্বপূর্ণ। কিন্তু কোন খবর কোথায় ছাপা হবে তা স্থির করার অধিকার যে বেচারা রিপোর্টারের নেই, এই সত্যটি কেউ কখনও তাঁকে খোলসা করে বলেননি। বিলম্ব এড়ানোর তাগিদে সবাই মিছে কথা বলত, অপারেটর ভদ্রলোক আর কোনও প্রশ্ন করতেন না। ‘পেজ ওয়ান’ বললে কপি অগ্রাধিকার পাবে নচেৎ পড়ে থাকবে ট্রে-র ভিতর।\nএ ভাবে একদিন রিপোর্টার মহলে সেই ভদ্রলোকের নাম হয়ে গেল ‘পেজ ওয়ান সিং’। তাঁর আসল নামটি কী তা নিয়ে কারও কোনও কৌতূহলই ছিল না। পেজ ওয়ান কাজের শেষে রাত্তিরে আমাদের হোটেলে আসতেন, পানীয়র পাত্র হাতে তিনি তখন শিখ ইতিহাসের শিক্ষক।\nটেলেক্সের পরে এল ফ্যাক্স, তারপর কম্পিউটার, সবশেষে স্মার্টফোন। এই তো বছর কয়েক আগে ইতালি থেকে আমি রিপোর্ট লিখেছিলাম স্মার্টফোনেই। কী ভাবে কপি পাঠাব তা নিয়ে দুশ্চিন্তার দিন গিয়েছে, এখন দুর্ভাবনা কেবল কী পাঠাব তা নিয়ে। পোস্ট ট্রুথের বাজারে সে বড় কঠিন কাজ!\n#sumanchattopadhyay #Banglasphere #Typewriter\nপুজো, আসা না আসা October 10, 2021


'একটু শরীরচর্চা করুন'! ছোট্ট কালো পোশাকে হিন্দি আইটেম গানে নেচে তীব্র সমালোচনার সম্মুখীন হলেন 'লক্ষ্মীকাকিমা' অপরাজিতা আঢ্য, ঝড়ের গতিতে ভাইরাল ভিডিও - The Bengal Story\n‘একটু শরীরচর্চা করুন’! ছোট্ট কালো পোশাকে হিন্দি আইটেম গানে নেচে তীব্র সমালোচনার সম্মুখীন হলেন ‘লক্ষ্মীকাকিমা’ অপরাজিতা আঢ্য, ঝড়ের গতিতে ভাইরাল ভিডিও\nWritten By নিজস্ব প্রতিনিধি Published On Wednesday, March 9th, 2022, 3:50:28 PM IST\nটলিউডের অন্যতম জনপ্রিয় অভিনেত্রী তিনি।পাশাপাশি তার অনুগামী সংখ্যাও নেহাত কম নয়। দীর্ঘদিন পর জি বাংলার ‘লক্ষ্মী কাকিমা সুপারস্টার’ ধারাবাহিকের মাধ্যমে ছোটপর্দায় তাকে ফিরে আসতে দেখে উচ্ছ্বসিত হয়ে পড়েছেন তার অনুগামীরা। কিন্তু তার মধ্যেই এবার হিন্দি গানে নেচে তীব্র সমালোচনার সম্মুখীন হতে হলো জনপ্রিয় টলিউড অভিনেত্রী অপরাজিতা আঢ্যকে।\nপ্রসঙ্গত চেহারা ভারী হলেও অভিনেত্রীর নাচ দেখার জন্য মুখিয়ে থাকেন দর্শকরা। অপরাজিতা একাধিক সাক্ষাৎকারে জানিয়েছেন তিনি মনে করেন ভারী চেহারা কখনো নাচের পথে বাধা হয়ে দাঁড়াতে পারে না। বরং নাচ সকলের জন্য এমন কথাই বিভিন্ন সাক্ষাৎকারে বলতে শোনা গিয়েছে তাকে। কিন্তু এবার কালো পোশাক পরে বলিউডের হিন্দি গানে নেচে নেটিজেনদের কটাক্ষের শিকার হতে হল তাকে।\nএদিন কমেন্টের মাধ্যমে অনেকেই জানিয়েছেন অভিনেত্রীর উচিত জিমে গিয়ে শরীরচর্চা করা। কারণ ভারী শরীরে তার নাচ দেখতে মোটেও ভালো লাগছে না এমনটাই দাবি তাদের। তবে পাল্টা আসরে নেমেছেন অভিনেত্রীর অনুগামীরা। তারা জানিয়েছেন অভিনয়ের মতো নাচেও অত্যন্ত দক্ষ অপরাজিতা। যে কারণে ভারী চেহারা হলেও তার নাচ দেখতে অসাধারণ লাগে তাদের। এদিন কমেন্টের মাধ্যমে অভিনেত্রীকে উৎসাহ দিয়ে তারা জানিয়েছেন নেট দুনিয়ার সমালোচনায় গুরুত্ব না দিতে।


যুগে যুগে তাবলিগ - My News\nযুগে যুগে তাবলিগ\n(মুহাদ্দিস, জামিয়াতুর রহমাহ, গাজীপুর)\nতাবলিগের কাজ প্রতি যুগেই চালু ছিল। এর কার্যক্রম কখনো বন্ধ হয়নি। তবে স্থান, কাল, পাত্র হিসেবে একেক দেশে, একেক যুগে একেকভাবে এর কাজ হয়েছে। যে দেশের জন্য যে যুগে যেভাবে মুনাসিব এবং যুক্তিযুক্ত সেভাবেই আল্লাহ তাআলা স্বীয় প্রিয় বান্দাদের দ্বারা এ কাজ করে নিয়েছেন। এ যুগের আলেমদের অন্তরে আল্লাহ তাআলা কাজের পদ্ধতি ও নকশাকে ইলহাম করেছেন ফলে তাঁরা সেভাবেই তাবলিগের কাজকে এগিয়ে নিয়ে গেছেন।\nসর্বশেষ ভারতবর্ষে ইংরেজদের আগ্রাসনে যখন অগণিত মসজিদ-মাদরাসা ক্ষতিগ্রস্ত হলো এবং অসংখ্য উলামায়ে কেরামকে ফাঁসি দেওয়া হলো, কিংবা মাল্টা আর কালাপানিতে নির্বাসন দেওয়া হলো, তখন ইসলামের তাবলিগ কীভাবে করলে সর্বসাধারণের জন্য উপকারী হবে তার একটা নকশা আল্লাহ তাআলা এদেশের উলামায়ে কেরামের অন্তরে ঢেলে দিলেন। উলামায়ে কেরাম যখন সে নকশা অনুযায়ী তাবলিগের মেহনত শুরু করলেন। তখন সত্যিই জনগণের মধ্যে অভূতপূর্ব পরিবর্তন পরিলক্ষিত হতে লাগল।\nবুঝা গেল, এ যুগের জন্য এভাবেই তাবলিগের মেহনতের মধ্যে সফলতা নিহিত আছে, বিধায় আল্লাহ তাআলা এ পদ্ধতি স্বীয় প্রিয় বান্দাদের শিখিয়ে দিয়েছেন। সুতরাং কেউ যদি প্রশ্ন করে, ১৪০০ বছর আগে তো এ তাবলিগ ছিল না, এখন এ তাবলিগ কোথায় থেকে আসল? তাহলে তার এ প্রশ্ন হবে মূর্খতার পরিচায়ক। কেননা তাবলিগ তো সব সময়েই ছিল। শুধু সিস্টেমের পরিবর্তন হয়েছে। তাছাড়া এখন যে পদ্ধতিতে তাবলিগের মেহনত হচ্ছে তার সবই যে নতুন তাও নয়; বরং এর অনেক কিছুই রাসুল সাল্লাল্লাহু আলাইহি ওয়াসাল্লাম থেকে সুপ্রমাণিত। এক চিল্লা, তিন চিল্লা, উমুমি গাশত, খুসুসি গাশত, জামাআত পাঠানো, তাদের একজনকে আমির বানানো, জামাত ফিরে আসার পর তাদের নিকট থেকে আবার কারগুজারি শোনা; এসবই নবিজির আমল দ্বারা প্রমাণিত।\nকিছু লোক আছে, যারা বর্তমান তাবলিগের নামই শুনতে পারে না। যাঁরা তাবলিগ করে তাঁদের ভালো চোখে দেখে না। এমনকি তাদেরকে মসজিদেও থাকতে দেয় না। তারা বলে, এ তাবলিগের কোনো দরকার নেই। এ তাবলিগ রাসুলের যুগে ছিল না। তাবলিগিরা মসজিদে থাকে, খায়, ঘুমায়! তারা মসজিদকে অপবিত্র করে। ঘর-বাড়ি, বিবি-বাচ্চা ছেড়ে এভাবে মসজিদে মসজিদে ঘুরার কী দরকার আছে? এসব তো তারা নিজের বাড়িতে বসেই করতে পারে। এ ধরনের আরও শত শত প্রশ্ন তাদের মনে ভীড় করে, তাই তারা তাবলিগের ধারে কাছেও ঘেঁষে না। এতে তারা নিজেদের খুব বুদ্ধিমান মনে করে। তাবলিগিদের মসজিদ থেকে তাড়াতে পারলেই মনে মনে খুব খুশি হয়, বিরাট সওয়াবের কাজ করে ফেলেছি। আল্লাহর ঘরকে অপবিত্র হওয়া থেকে হেফাজত করেছি, নাউজুবিল্লাহ।\nযারা আজ তাবলিগের বিরোধিতা করেন তারা মূলত দুটি কারণে বিরোধিতা করেন। একটি কারণ হচ্ছে, তারা অতি নিকট থেকে এ কাজকে না দেখার কারণে এবং সরাসরি এ কাজে জড়িত না হওয়ার কারণে এ কাজ সম্পর্কে বিভিন্ন সন্দেহ তাদের মনে দানা বেঁধে আছে। তারা যদি প্রতি মাসে তিন দিন করে এতে সময় লাগাতেন এবং সক্রিয়ভাবে জড়িত হতেন তাহলে তাদের আপত্তি আরও বিরূপভাব অনেকটাই দূর হয়ে যেত।\nদ্বিতীয় কারণ হচ্ছে, তাবলিগের মেহনতের সাথে জড়িত কিছু ভাইয়ের ব্যক্তিগত আচার-আচরণে তাঁরা ক্ষুব্ধ। তাবলিগের সাথে জড়িত হওয়ার পরেও তারা যেহেতু কিছুটা আপত্তিকর কাজ করে থাকেন তাই ওইসব ভাইরা পুরো তাবলিগকেই বাঁকা চোখে দেখে থাকেন। অথচ এটা যে একটা ভুল থিউরি তা আর বলার অপেক্ষা রাখে না। কেননা, দু এক জনের ব্যক্তিগত আমলের কারণে পুরো কাজটাকেই তো আর খারাপ বলা যায় না। তাছাড়া তাবলিগের মেহনতের কারণে সারা বিশ্বব্যাপী আজ পরিবর্তনের যে ঢেউ লেগেছে, তা যদি জানা থাকত তাহলে কখনো তারা তাবলিগের বিরুদ্ধাচরণ করত না।\nআমাদরে সমাজের চারপাশে আমরা যদি একটু গভীরভাবে দৃষ্টি বুলাই তাহলে আমরা অতি সহজেই উপলদ্ধি করতে পারব, দাওয়াত ও তাবলিগের এ মেহনতের কারণে লাখো-কোটি অবুঝ, বদদীন, ইংরেজি শিক্ষিত মডার্ন লোক, এমনকি দীনের নাম শুনতে অপ্রস্তুত এমন লোকেরাও দীনের আহকামসমূহ পুরোপুরি গ্রহণ করে দীনদারীর সুশীতল ছায়ায় আশ্রয় নিচ্ছেন। তারা পেছনের জিন্দেগীর ওপর অনুতপ্ত হয়ে পূর্ণ দীনদারীর ওপর চলার জন্য আপ্রাণ প্রচেষ্টা চালাচ্ছেন। নিজেদের ছেলে-মেয়েকে দুনিয়াবী পেটভোজী শিক্ষায় শিক্ষিত না করে আল্লাহ ও তার রাসুলের কালাম শিক্ষার জন্য কওমি মাদরাসায় হক্কানি আলেম বানিয়ে দীনের খেদমতের জন্য ছেড়ে দিয়েছেন।\nইউরোপ-আমেরিকায় লাখ লাখ মানুষের জীবনে এ তাবলিগের মেহনতের কারণে আমূল পরিবর্তন এসেছে। হাজার হাজার ইহুদি-খ্রিষ্টান ইসলাম গ্রহণ করে ধন্য হয়েছে। তারা অভিযোগ করে বলছে, হে মুসলমানরা! তোমরা যদি আরো ১০-২০ বছর আগে আমাদের দেশে এ মেহনত নিয়ে আসতে তাহলে হয় তো আমাদের মা-বাবাও ইসলাম গ্রহণ করে ধন্য হতো। তোমরা না আসায় তারা বেদীন হয়ে মারা গেছে। কেয়ামতের দিন তোমাদের বিরুদ্ধে আমরা আল্লাহ তাআলার দরবারে বিচার দায়ের করব, ইসলামের মতো মহা দৌলত লাভ করা সত্ত্বেও তোমরা তা নিয়ে নিজেদের দেশে বসেছিলে। অথচ মানবকল্যাণে আমরা যত নতুন নতুন জিনিস আবিষ্কার করেছি তা তোমাদের কাছে তখনই পৌঁছে দিয়েছি।\nআপনিই বলুন, তাবলিগের এ মেহনতের আপনার কি কোন ক্ষতি হয়েছে? আপনার মসজিদে জামাত আসলে আপনি হয় তো নারাজ হোন, তাঁদের ভুল ধরতে আপনি উঠে-পড়ে লাগেন। মসজিদের বেআদবি হচ্ছে বলে আপনি শোরগোল করতে থাকেন। মসজিদের জন্য আপনার বড়ই দরদ, কিন্তু সমজিদে তো আল্লাহর ঘর। এ ঘরের যদি কোনো বেআদবী হয় তাহলে আল্লাহ তাআলা সেটা মাফ করে দিতে পারেন। পক্ষান্তরে একটা মানুষ যদি বে-নামাজি হয়ে, বে-ইমান হয়ে দুনিয়া থেকে বিদায় নিয়ে যায় তাহলে তাকে কি আল্লাহ তাআলা মাফ করবেন? কখনো নয়। আল্লাহ আমাদের সহিহ বুঝ দান করুন, আমিন। ●\nইজতেমা—ইমান জাগার সম্মেলন\nপ্রথমবারের মত ইরান সফরে কাতারের আমির\nস্বেচ্ছাচার, স্বজনপ্রীতি ও স্বৈরাচার\nহজ করার উত্তম সময় যৌবনকাল\nকাউয়ারা তখন কি করবে?\nপুরুষ তুমি মানুষ হও!\nকোটা প্রথা, একটি রাষ্ট্র ধ্বংসের পূর্ব প্রস্তুতি


ফেসবুক অ্যাাডঃ বাস্তবতা বনাম আকাঙ্ক্ষা – E-Business Scholar\nফেসবুক অ্যাাডঃ বাস্তবতা বনাম আকাঙ্ক্ষা\nSeptember 1, 2020 April 13, 2021 / Facebook Marketing, FCommerce\nছোট, বড় কিংবা মাঝারি অথবা স্টার্ট-আপ, বিজনেস যেমনই হোক প্রচারেই তার প্রসার। একদম প্রাচীন কালেও, মানুষ নিজের অস্তিত্বের জানান দিয়েছিল ফ্রান্সের এক গুহায় নিজের হাতের ছাপ রেখে, সেও কিন্তু প্রচার- দেখো পৃথিবী, আমি মানুষ, এসে গিয়েছি। সেই থেকে ক্রমে ক্রমে প্রচার যেমন বেড়েছে তেমনি বৃদ্ধি পেয়েছে প্রচারের মাধ্যম ও কৌশল।\nক্রমান্বয়ে পরিবর্তনের পথ ধরেই বর্তমান সময়ে ব্যবসা ও ব্যাক্তিগত প্রচারের সেরা ও সহজতম মাধ্যম ফেসবুক অ্যাাড। ২০০ কোটিরও বেশি মানুষ নিয়ে ফেসবুকের যে বিশাল পরিবার, একবার ভাবুন তো, সেখানে কতটা কার্যকর হতে পারে উপযুক্ত প্রচারনা? কি, ভেবে ভেবে হয়রান? আসুন, তাহলে, আজ জেনে নেয়া যাক কেন ফেসবুকে পণ্যের বিজ্ঞাপন দেবেন, সেখান থেকে কতটুকু ফল আশা করতে পারেন এবং তার সাথে বাস্তবতা ও আকাঙ্খার মিল কতটুকু।\nফেসবুক অ্যাাড কী?\nখুব সহজ ভাষায় যদি বলি, তাহলে ফেসবুক অ্যাাড একটি পণ্যের বিজ্ঞাপন। তবে সাধারণ বিজ্ঞাপনের সাথে এই বিজ্ঞাপনের ব্যপক পার্থক্য রয়েছে।\nপ্রথমত এখানে একই সাথে ছবি কিংবা ভিডিও ও লেখা অর্থাৎ ভাষার সমন্বয় হয়।\nপ্রিন্ট ও ইলেক্ট্রনিক মাধ্যমে যেখানে একটি বিজ্ঞাপন সকলেই দেখে, সেখানে ফেসবুক একটি নির্দিষ্ট পণ্যের বিজ্ঞাপন কেবল সেই পণ্য সম্পর্কে আগ্রহী ক্রেতাকেই দেখায়। এতে যেমন খরচ কমে তেমনি বিক্রির হারও বেড়ে যায় আশাতীত ভাবে।\nফেসবুক অ্যাড নিয়ে বর্তমান ক্রেজের রহস্য কী?\nমাল্টি-ন্যাশনাল কোম্পানি থেকে শুরু করে পাড়ার সৌখিন মেহেদির কারুকাজে পারদর্শী আপু-ফেসবুকে সবার সমান পদচারনা। নিজস্ব ফেসবুক পেজে নিজের পণ্য ও সেবার প্রচারের জয়জয়কার। কিন্তু, কেন এত ক্রেজ ফেসবুক বিজ্ঞাপনের? কেনইবা মানুষ ছুটছে এসবের পেছনে?\nজানতে হলে ২-৩ মিনিট সময় নিয়ে নিচের পয়েন্টগুলো পড়তেই হবে।\nসংযোগ ও পরিচয়ের জয়জয়কার সর্বত্রই\nঅনেকেই আছে, আফসোস করে বলেন আজ মামা বা চাচা নেই তাই চাকরি হচ্ছে না। এই যে মামা বা চাচার মিথ, এর পেছনে প্রকৃতপক্ষে কাজ করছে মানুষের সাথে মানুষের পরিচয় ও যোগাযোগ। আর ২০০ মিলিয়ন মানুষের পরিবার ফেসবুকের থেকে অন্যের সাথে পরিচয়ের ভালো আর কোন মাধ্যম কি বর্তমানে আছে?\nফেসবুক শুধু একজনের সাথে আর একজনের পরিচয়ের প্লাটফর্মমাত্র নয়; এর সাহায্যে সহজেই নিজের যোগাযোগ বাড়িয়ে হাসিল করা সম্ভব অনেককিছুই, যা আপনি ভাবতেও পারেন না। বিজ্ঞাপনের ব্যাপারটিও ঠিক তেমন্ন। ফেসবুক তার বিশ্লেষণী ক্ষমতার সাহায্য আপনার পণ্য একদম ঠিকঠাক তার কাছেই পৌঁছে দেবে, যার পণ্যটি দরকার।\nফলাফল, পণ্যের বিক্রি বাড়বে হু হু করে।\nব্যবসায়ের লক্ষ্য বুঝে কেবল ফেসবুক\nপৃথিবীর ৭০০ কোটি মানুষ যেমন আলাদা, তেমনি প্রতিটি ব্যবসা আলাদা। তাই ফেসবুক আপনার ব্যবসায়ের ধরনে বুঝে নির্ধারণ করে দেবে আপনি কি ধরনের পেজ খুলবেন এবং সেটিকে কিভাবে সাজাবেন। ঠিক একারনেই পেজ খোলার সময়ে অসংখ্য অপশন আপনি দেখতে পারবেন- স্পোর্টস, সেলেব্রিটি, মিউজিকসহ নানারকম। এতসবের উদ্দেশ্য একটাই, আপনার পণ্য সংক্রান্ত পেজ ও বিজ্ঞাপন যেন সহজেই ক্লায়েন্ট পেতে পারে।\nগল্পে করুন বাজিমাত\nফেসবুকের পেজের ডিজাইন করাই হয়ে থাকে ব্যবহারকারীর মনোযোগের সম্পূর্ণটুকু ধরে রাখার মত করেই। এতে করে খুব সহজেই আপনি ছবি, ভিডিও কিংবা লেখার মাধ্যমে আপনার পণ্যের আকর্ষণীয় গল্প নিয়ে ঢুকে যেতে পারবেন ক্লায়েন্টের মনোজগতে।\nশুধু প্রয়োজন একটু ভিন্নধর্মী প্রচারন। ভেবেছেন কখনো, ‘খুব ট্যাঁস’ জাতীয় প্রচারনাও ফেসবুকে লক্ষবার শেয়ার হয়? তাহলে, আপনার পণ্যের প্রচারনাই বা কেন নয়? কেবল প্রয়োজন একটি সুন্দর ও সাজানো গল্প ও তার উপযুক্ত প্রেজেন্টেশন; বাকি কাজের ভার ফেসবুকের।\nসস্তার তিন অবস্থা কিন্তু সবসময় নয়\nসস্তা সবকিছুই ফেলনা নয়; ফেসবুক বিজ্ঞাপনের বেলায় এটি ধ্রুবসত্য। একবার ভাবুন তো, একটি ক্রিকেট খেলার বিজ্ঞাপন বিরতিতে আপনার পণ্যের ছোট একটি ৭-১০ সেকেন্ডের বিজ্ঞাপন দেখাতে কত খরচ হয়, কয়েক হাজার থেকে কয়েক লাখ, তাই না? সেই বিজ্ঞাপন বানাতেও খুঁজতে হয় হালের ক্রেজ নায়ক ও নায়িকা;কত হ্যাপা।\nএইসব থেকে আপনাকে একঝটকায় মুক্তি দেবে ফেসবুক। আপনি কেবল মনোমুগ্ধকর লেখা ও আকর্ষণীয় ডিজাইনের গ্রাফিক্স একবার ফেসবুকে বিজ্ঞাপনে দিয়েই দেখুন; হু হু করে মানুষ সেটি দেখবে, শেয়ার করবে এবং বাড়বে আপনার পণ্যের বিক্রি।\nআকাঙ্ক্ষাকে পেড়িয়ে যাওয়া বাস্তবতা\nফেসবুক অ্যাডের অজস্র সুবিধার মাঝে উপরের আলোচনা, কেবলমাত্র মুভির ট্রেলার।এছাড়াও রয়েছে কত সুবিধে যা সম্পর্কে আমাদের অনেকেই তেমন জানেই না। তবে হ্যা, এটুকু বলা যায়, ফেসবুক বিজ্ঞাপন সেই আলাদীনের চেরাগ ও দৈত্যের মত যাকে ব্যবহার করতে জানলে আপনি আপনার আকাঙ্খার বহুগুণ পেয়ে যাবেন। তবে এজন্য চাই ফেসবুক বিজ্ঞাপনী কৌশলের সঠিক ব্যবহার, যা সম্পর্কে বিস্তারিত অন্য পোষ্টে জানাবার আগ্রহ রইলো।


Home EBooks ৭১এর আত্মঘাতের ইতিহাস অধ্যায় ৬: পাকিস্তানপন্থিদের আত্মঘাতি ভূমিকা\nSunday, 19 October 2008 03:57\nপাকিস্তানের ব্যর্থতার জন্য শুধু দেশটির শত্রুরাই দায়ী নয়, দায়ী মিত্র বা শুভাকাঙ্খীরাও। পাকিস্তানপন্থি ও ইসলামপন্থিদের রাজনীতিও কি কম আত্মঘাতি? রোগী অনেক সময় মারা যায় রোগের কারণে নয়, চিকিৎস্যকের ভূল চিকিৎসার কারণে। পাকিস্তানের ক্ষতিটা হয়েছে দুই পক্ষ থেকেই। পাকিস্তানের মূলে সর্ব প্রথম যে কুড়ালটি আঘাত হানে তা হল ভাষা আন্দোলন। আন্দোলন শুরু করে তমুদ্দন মজলিসের মত একটি সংগঠন যা দেশে মুসলিম তাহজিব ও তামুদ্দনের কথা বলে। ইসলামি চেতনার কথাও বলে।কথা হল,আন্দোলনের জন্য দিন-ক্ষণ কি যথার্থ ছিল? শত্রুর ষড়যন্ত্রের শিকার পাকিস্তান তার ক্ষতবিক্ষত-জিন্নাহর ভাষায় পোকায় খাওয়া-দেহ নিয়ে সবে মাত্র যাত্রা শুরু করেছে, তখনও দেশটি নিজের ঘর গুছিয়ে নিতে পারেনি। সমাধান হয়নি দেশের শাসনতান্ত্রিক সমস্যার। ওদিকে মরণ কামড় দিতে ওঁত পেতে বসে ছিল প্রতিবেশী শত্রু রাষ্ট্রটি। আর তখনই শুরু হল এ বিশাল আন্দোলন। রাষ্ট্রভাষার বিষয়টি গুরুতর, বিশ্বের বহু দেশে এর চেয়ে কম গুরুত্বপূর্ণ বিষয়ে বছরের পর বছর ধরে চিন্তাভাবনা হয়। রাজপথ উত্তপ্ত না করে এক উত্তেজনামূক্ত পরিবেশে দেশের চিন্তাশীল ব্যক্তিরা এ নিয়ে গভীর চিন্তা ভাবনা করেন, নিজেদের মাঝে মতের আদান প্রদানও করেন।\nঅথচ তমুদ্দন মজলিশ ও তার সেকুলার মিত্ররা এ নিয়ে সময় দিতে রাজী হয়নি।চিন্তাভাবনার চেয়ে তারা রাজপথে গোলযোগ সৃষ্টির পথ বেছে নেয়। গুরুত্ব পায় লাশের রাজনীতি। এবং সে সুযোগও তারা পেয়ে যায়, তৎকালীন সরকারের ভূল পলিসির কারণে। অথচ সংসদে বা আলাপ-আলোচনার টেবিলে সহজেই এ সমস্যার সমাধান বের করা যেত। পাকিস্তান যদি চিহ্নিত শত্রুর সাথে আলাপ-আলোচনার মাধ্যমে অর্জিত হতে পারে, তবে রাষ্ট্রভাষার প্রশ্নটি কেন নিজেদের মাঝে আলাপ-আলোচনায় সমাধান করা যাবে না? আসলে ভাষা আন্দোলনের লক্ষ্য যে নিছক বাংলা ভাষাকে রাষ্ট্র ভাষার মর্যাদা দেওয়া ছিল না, বরং তা ছিল পাকিস্তান ভাঙ্গার লক্ষ্যে পরিকল্পিত ষড়যন্ত্র। এবং সেটি পরে প্রমাণিতও হয়। ফলে এ আন্দোলনের সাথে অতি সক্রিয় হয়ে পড়ে সেসব বুদ্ধিজীবী ও রাজনৈতিক নেতা, যারা ১৯৪৭-এ পাকিস্তান প্রতিষ্ঠার প্রচন্ড বিরোধীতা করেছিল। বাংলাদেশে সেকুলার পক্ষটির এখন স্বীকার করে,ভাষা আন্দোলন থেকেই পাকিস্তান ভাঙ্গার কাজের শুরু। অর্থাৎ সে সময়ে পাকিস্তানের শাসকবর্গের যে আশংকা ছিল সেটিই সঠিক ছিল। ভাষা আন্দেলনটি ছিল রুগ্নদেহে খোঁড়ায়ে চলা পাকিস্তানের গায়ে এক প্রচন্ড ধাক্কা যা পরবর্তীতে দেশটির জন্য কাল হয়ে দাঁড়ায়।ভাষা আন্দোলনের শুরু তমুদ্দন মজলিসের দ্বারা হলেও তারা সে আন্দোলনের নেতৃত্ব পাকিস্তানের শত্রুদের হাতে তুলে দেয়। মুসলিম উম্মাহর জীবনে ফিতনা তথা গোলযোগ যে মানবহত্যার চেয়েও জঘন্য সেটি আবারো প্রমাণিত হল। এ ব্যাপারে পবিত্র কোরআনে আল্লাহতায়ালা বলেছেন,\n“ওয়াল ফিতনাতু আশাদ্দু মিনাল কাতল” অর্থঃ গোলযোগ হল হত্যার চেয়েও গুরুতর।”–(সুরা বাকারা, আয়াত ১৯১)।\nমহান আল্লাহ তাই গোলযোগের নির্মূলে অতি কঠোর হতে বলেছেন, এমনকি গোলযোগ নির্মূল না হওয়া পর্যন্ত যুদ্ধ চালিয়ে যেতে বলেছেন। ঘূর্ণিঝড়ে বা মহামারীতে কয়েখ লাখ লোকের মৃত্যু হলেও মুসলিম উম্মাহর এতবড় ক্ষতি হয় না। অথচ ফেতনা বা গোলযোগের মধ্য দিয়ে রচিত হয় একটি দেশের মৃত্যূ। ভূলুন্ঠিত হয় মুসলিম উম্মাহর স্বপ্নসাধ। আর পাকিস্তানের ক্ষেত্রে সেটিই হয়েছিল। এবং সে গোলযোগ সৃষ্টিতে বরাবরই অতি পারদর্শীতা দেখিয়েছে আওয়ামী-বাকশালী চক্র। ভাষা আন্দোলন পাকিস্তানে যে আত্মঘাতি রূপ নেয়, ভারতে তেমনটি ঘটেনি। অথচ সে সমস্যাটি আরো জটিল ছিল ভারতে। কিন্তু সেটি নিয়ে সমস্যা দানা বাঁধে আর দেরীতে। ভাষার প্রশ্নিটি সেদেশে যখন তুমুল আকার ধারণা করে, ভারত তখন তার মেরুদন্ড শক্ত করে নিয়েছে। এবং সেটির সহনশীল উপায়ে একটি সমাধানও বের করে। ভাষা নিয়ে রাজনৈতিক খেলা শুরুর সাথে সাথে সেখানকার নেতারা ভাষা আন্দোলনের নামে স্বাধীনতা-পরবর্তী দূর্বল সরকারকে লাল কার্ড দেখায় নি। দেশ জুড়ে হরতাল ও ধর্মঘটের ন্যায় অরাজকতাও সৃষ্টি করেনি। যেটি পূর্ব পাকিস্তানে হয়েছে। যেন পাকিস্তানে রাষ্ট্র ভাষার বিষয়টি ছাড়া আর কোন জটিল সমস্যাই ছিল না। অথচ দেশে তখন সরকারের ঠিকমত বসার জায়গাই ছিল না। সারা ভারতের জনগণ হিন্দিকে রাষ্ট্র ভাষা রূপে মেনে নেয়। মেনে নিয়েছে পশ্চিম বাংলার বাঙালীরাও। মেনে নিয়েছে দক্ষিণ ভারতের লোকেরা। অথচ এ ভাষার সাথে দক্ষিণ ভারতের লোকদের সম্পর্ক নাই বল্লেই চলে। প্রথমে তারা হিন্দি ভাষাকে রাষ্ট্র ভাষা রূপে মেনে নেওয়ার বিরোধীতা করলেও অবশেষে এ নিয়ে কোন লংকা কান্ড বাধায়নি, যা তৎকালীন পূর্ব পাকিস্তানে ঘটেছে। আধুনিক ভারতের ইতিহাসে এটি ছিল সবচেয়ে গুরুত্বপূর্ণ সিদ্ধান্ত। এটি ছিল ভারতীয় ছাত্র-জনতা-বুদ্ধিজীবীর অতি ঐতিহাসিক বিচক্ষনতা, যা পাকিস্তানের কপালে জোটেনি। আধুনিক ভারতের ইতিহাসে এটি ছিল সবচেয়ে গুরুত্বপূর্ণ সঠিক সিদ্ধান্ত। নইলে ভাষার সমস্যা নিয়ে যেমন পাকিস্তান ভেঙ্গে গেল সেটি ভারতের কপালেও হতে পারত। অনরূপ এক বিচাক্ষনতাই উত্তর আমেরিকায় জন্ম দিয়েছে আমেরিকার যুক্তরাষ্ট্রের যা আজ বিশ্বের একমাত্র বিশ্ব শক্তি। অথচ সেখানে অনেক গর্বিত জনগণের বাস। জার্মান, ফ্রেঞ্চ, ডাচ, স্পেনীশসহ নানা ভাষাভাষির গর্বিত মানুষ তাদের নিজ নিজ ভাষাকে রাষ্ট্র ভাষা করার দাবী ছেড়ে ইংরাজীকে রাষ্ট্র ভাষা রূপে গ্রহন করে। অথচ প্রত্যেকটি ভাষারই রাষ্ট্র ভাষার হওয়ার যোগ্যতা ছিল। এতে তাদের নিজেদের ভাষা যে মারা গেছে তা নয়।\nআজও পাকিস্তানের প্রায় ষাট ভাগ মানুষের ভাষা পাঞ্জাবী। কিন্তু সংখ্যার জোরে যদি পাঞ্জাবীকে পাকিস্তানের রাষ্ট্র ভাষা রূপে চাপিয়ে দেওয়া হত তবে আজকের অবিশিষ্ট পাকিস্তানও কি টিকে থাকত? তখন সিন্ধি, পাঠান ও বেলুচরা কি সেটি মেনে নিত? পাকিস্তান টিকিয়ে রাখার মধ্য দিয়েই সংখ্যাগরিষ্ঠ পাঞ্জাবীদের কল্যাণ, দেশটির ভাঙ্গার মধ্যে দিযে নয়। অথচ বাঙালীদের মনে সংখ্যাগরিষ্ঠ হওয়ার গর্ব এতটাই প্রবল ছিল যে সে আমলে অনেক বাঙালী বুদ্ধিজীবী ও রাজনীতিবিদ উর্দুর বদলে সংখ্যাগরিষ্ঠ বাঙালীর ভাষাকে পাকিস্তানের রাষ্ট্র ভাষা করার দাবী তুলেছেন। এবং ভাষার গর্ব নিয়ে অবশেষে তারা পাকিস্তানকেই ভেঙ্গে ফেলল। ভাষার ইতিহাসে অতি প্রাচীনতম ঐতিহ্যের দেশ হল মিশর, এ ক্ষেত্রে তারা ইরানের চেয়েও ছিল অগ্রসর। কিন্তু নিজ ভাষাকে ছেড়ে আরবীকে গ্রহন করায় তারা আজ বিশাল আরব বিশ্বের রাজনৈতিক ও বুদ্ধিবৃত্তিক নেতা। কিন্তু ভাষার গর্ব নিয়ে থাকায় ইরানীরা আজ সমগ্র মুসলিম জগত থেকে বিচ্ছিন্ন। ভাষা আন্দোলনের সবচেয়ে ক্ষতিকর দিক হল, এ আন্দোলনের নামে প্রচুর মিথ্যাচার হয়েছে। দেশ জুড়ে প্রচুর ঘৃণা ও বিষ ছিটানো হয়েছে। পূর্ব পাকিস্তানীদের মাঝে রটিয়ে দেওয়া হল পশ্চিম পাকিস্তানীরা বাঙালীর মায়ের ভাষা ও মুখের ভাষাকে কেড়ে নিতে চায়। যেন উর্দু রাষ্ট্র ভাষা হওয়ার কারণে পাঞ্জাবী, সিন্ধি, পাঠান ও বেলুচদের মায়ের ভাষাকে তাদের মুখ থেকে কেড়ে নেওয়া হয়েছে। যেন ভারতের রাষ্ট্র ভাষা হিন্দি হওয়ার কারনে বাংলা ভাষা পশ্চিম বাংলায় আবর্জনার স্তুপে গিয়ে পড়েছে। অথচ এ কথা বলা হল না যে পশ্চিম পাকিস্তানের উপর এ অভিযোগ চাপানো হচ্ছে তাদেরও মাতৃভাষা উর্দু নয়। এরূপ নিরেট মিথ্যা নিয়ে বাংলায় কত গান, কত কবিতা, কত ছড়া ও গল্প লেখা হল। তৈরী হল সিনেমা। এত বিষ, এত ঘৃণা ও এত মিথ্যাচার নিয়ে একটি জাতি কি এক সুস্থ্য থাকতে পারে? এর পরিণাম কি পরস্পরের ভূল বুঝাবুঝি ও বিভেদ নয়? এরূপ ঘৃণা ও বিদ্বেষের জোয়ারে ভেসে যায় বাঙালী-অবাঙালী মুসলমানের মাঝে পারস্পরিক ভ্রাতৃসুলভ শ্রদ্ধাবোধ ও ভালবাসা। দেওয়ালের সিমেন্ট খসে পড়লে দেওয়াল ভাঙ্গতে কি মেহনতের প্রয়োজন পড়ে? জনগণের মাঝে তেমনি পারস্পারিক শ্রদ্ধাবোধ বিলুপ্ত হলে সে দেশ ভাঙ্গতে কি বেগ পেতে হয়? ভাষা আন্দোলন সে কাজটিই করেছে।\nএকটি দেশের বু্দ্ধিজীবী ও রাজনৈতিক নেতাদের মূল দায়িত্ব হল, জনগণের মাঝে সিমেন্ট লাগানোর কাজ করা। একতা সৃষ্টির এমন কাজ ইসলামে পবিত্র ইবাদত। এবং বিভেদ সৃষ্টির যে কোন কাজই হারাম। অথচ ভাষা আন্দোলনের নামে বাঙালী বুদ্ধিজীবীরা সর্বশক্তি নিয়োগ করেছিল সিমেন্ট সরানোর কাজে। ভাষা শুধু এ নয় যে, সে ভাষায় কেবল কথা বলা হবে। সাইনবোর্ড, রায় বা দলিল লেখা হবে। বরং প্রতিটি ভাষাকে এর চেয়ে আরো অতি গুরুত্বপূর্ণ দায়িত্ব পালন করতে হয়। নইলে সে ভাষার লোকদের ব্যর্থতা ও বিশ্বজুড়া অপমানের সীমা থাকে না।সে ব্যর্থতা মানুষ রূপে বেড়ে উঠায়। ভাষার সে বাড়তি ও অতি গুরুত্বপূর্ণ কাজটি হল, জনগণের মনে পুষ্টি জোগানো। সভ্যতর ভাবে বাঁচবার লক্ষ্যে উচ্চতর দর্শন জোগানো। জাতিতে জাতিতে মন ও মননে যে দারুন তারতম্য সৃষ্টি হয় তা তো এ জীবন দর্শনের কারণেই। নবীজী (সাঃ) আরবের মানুষের খাদ্যতালিকা বা পোষাক-পরিচ্ছদে কোন পরিবর্তন আনেননি। তাঁর আগমনে আরবের আবহাওয়া বা জলবায়ু্তেও কোন পরিবর্তন আসেনি। পরিবর্তন এনেছিলেন তাদের জীবন দর্শনে বা বাঁচবার ফিলোসফিতে। আর এতেই আরবদের ইতিহাস পাল্টে গেল। সে মরুভূমিতে জন্ম নিল সর্বকালের সর্বশ্রেষ্ঠ। কারণ, সভ্যতা নির্মাণের জন্য প্রয়োজনীয় সে মূল উপাদান তথা ফিলোসফিটি ছিল সর্বশ্রেষ্ঠ। এবং সে জীবন দর্শনটি ছিল ইসলাম। ভাতে-মাছে ও ফলে-মূলে একটি জাতির দৈহিক ভাবে বাঁচাটি নিশ্চিত হলেও সে বাঁচার মধ্য দিয়ে সভ্যতা নির্মিত হয় না। উচ্চতর সংস্কৃতিও গড়ে উঠেনা। পাপুয়া নিউগিনির আদিবাসীদের অনেকেই দৈহিক বলে ইউরোপীয়দের চেয়েও শক্তিশালী। কারণ, সে দেশের বনে জঙ্গলে ফলমূল ও শিকারযোগ্য জন্তুর এখনও অভাব পড়েনি। কিন্তু মনের পুষ্টিতে তাদের দৈন্যদশা এতটাই প্রবল যে, এখনও রয়ে গেছে প্রাচীন প্রস্তর যুগে। তাদের সভ্যতা ও সংস্কৃতি বিগত হাজার হাজার বছরেও সামনে এগুয়নি।\nএকটি জাতির দৈহিক মান বুঝা যায় তাদের খাদ্য তালিকা দেখে, আর সভ্যতার মান বুঝা যায় ঘরের বই বা পাঠ্য তালিকা দেখে। পাঠ্যতালিকায় মহাজ্ঞানী আল্লাহর গ্রন্থ আল-কোরআন স্থান পেলে সভ্যতা যে মান নিয়ে বেড়ে উঠে সেটি কি পুথিঁ-পাঠে আর কবিতা বা গানের চর্চায় সম্ভব? ইসলামের আগমনে বিপ্লব এসেছিল আরবদের পাঠ্য তালিকায়। “হে বিধাতা, সাত কোটি প্রাণীরে রেখেছো বাঙালী করে, মানুষ করনি।” –রবীন্দ্রনাথ ঠাকুর বাঙালীর ব্যর্থতা নিয়ে যে খেদাক্তি করেছেন, সেটি বাঙালীর শারীরীক ভাবে বেড়ে উঠায় ব্যর্থতার কারণে নয়। সে আফসোস, মন ও মননে বেড়ে উঠার ব্যর্থতার কারণে। দ্রুত সভ্যরূপে বেড়ে হওয়ার গরজেই মিশরীয়রা তাদের পাঠ্যতালিকা থেকে তাদের নিজ দেশের প্রাচীন মিশরীয় সাহিত্য ও ভাষা বাদ দিয়ে কোরআন ও তার ভাষাকে গ্রহণ করেছিল। এজন্য তাদেরকে কেউ বাধ্যও করেনি। অথচ তারা পিরামিড নির্মাণ, কাগজ আবিস্কার, উন্নত বস্ত্র নির্মাণ, ভাষার বর্ণ ও লিখন রীতি আবিস্কারে বিশ্বের অধিকাংশ জাতি থেকে বহু হাজার বছর এগিয়ে ছিল। একই পথ ধরেছিল সিরিয়ান, ইরাকী, আলজিরিয়ান, মরোক্কান, লিবিয়ান ও সূদানীরাও। পাকিস্তানের পাঞ্জাবী, পাঠান, সিন্ধি ও বেলুচরা উর্দুকে গ্রহণ করেছে তো একই কারণে। কারণ উর্দু ভাষা গড়ে উঠেছিল বহু শত বছর ধরে সমগ্র উপমহাদেশের মুসলমানদের সম্মিলিত প্রচেষ্টায়। এ ভাষাটির উন্নয়নে হাজার হাজার বাঙালী বুদ্ধিজীবী ও আলেম শতাধিক বছর ধরে কাজ করেছে। এজন্যই আরবী ভাষার পরেই ইসলামী জ্ঞানের দিক দিয়ে উর্দুর স্থান। কিন্তু বাংলা ভাষায় সে কাজটি হয়নি। পাকিস্তান যখন প্রতিষ্ঠা হয় তখন বাংলা ভাষায় কোন তফসির গ্রন্থই ছিল না। অনূদিত হয়নি কোন হাদীস গ্রন্থ। রচিত হয়নি মানসম্মত নবীজী(সাঃ)র জীবনী-গ্রন্থ। ইসলামী সাহিত্য বলতে যা বুঝাতো তা হল মীর মোশাররফ হোসেন রচিত বিষাদ সিন্ধু ও কিছু পুঁথি সাহিত্য। কোরআন চর্চা বলতে যা হত, তা মূলতঃ অর্থ না বুঝে তেলাওয়াত। এ দিয়ে কি একটি জাতি ইসলামি চেতনা পায়? পায় কি মনের পুষ্টি?\nবাংলা সাহিত্য মূলতঃ গড়ে উঠেছিল হিন্দু সাহিত্যিকদের দ্বারা। মুসলমানদেরকে তারা বাঙালী রূপেও গণ্য করত না। যেমন শরৎ চন্দ্র চট্টপাধ্যায় লিখেছেন, “আমাদের স্কুলে আজ বাঙালী ও মুসলমানদের মাঝে খেলা”। তাঁর এই একটি মাত্র বাক্যেই ফুটে উঠেছে সে আমলে বাঙালী রূপে কাদেরকে বুঝানো হত তার এক বাস্তব চিত্র। হিন্দু সাহিত্যিকদের রচিত বই পড়ে নিছক বাঙালী রূপে বেড়ে উঠা যায়, কিন্তু তা দিয়ে পাকিস্তান বাঁচে না, মুসলমান রূপে বেড়ে উঠার কাজটিও হয় না। এ বিষয়টি অন্ততঃ সেদিন কিছু বিচক্ষণ ব্যক্তি বুঝেছিলেন। উর্দুকে তারাই রাষ্ট্র ভাষা বানাতে চেয়েছিলেন। তারা সে চিন্তাটি করেছিলেন বাঙ্গলী মুসলমানের মন ও মননকে ইসলামি চেতনায় সমৃদ্ধ করার প্রেরণা থেকে। অথচ হুজুগে-মাতা বাঙ্গালী বুদ্ধিজীবী ও তরুনেরা তাদের সে সদ্দিচ্ছার গভীরে যাওয়ারই কোন চেষ্টাই করেননি। তারা ভেসে গেছে আবেগের জলে। তাদেরকে তারা চিত্রিত করেছে বাংলা ভাষার শত্রু রূপে। এটি ছিল তাদের নিয়তের উপর হামলা। অপর দিকে যারা শুরু থেকেই পাকিস্তান ও প্যান-ইসলামি চেতনার বিরোধী, তারা এটিকে এক মোক্ষম সুযোগ রূপে গ্রহণ করে। মুসলিম চেতনা একটি উন্নত ভাষা থেকে পুষ্টি পাক সেটি আদৌ তাদের কাম্য ছিল না। প্রবল প্লাবনের পানিতে শুধু শিকড়হীন কচুরিপানাই ভাসে না, ভাসে বহু অগভীর শিকড়ের গাছপালাও। তাই সেদিন সেকুলারিস্টদের সৃষ্ট ভাষা আন্দোলনের প্লাবনে ভেসে গেছেন বহু ইসলামী চেতনার মানুষও। মিশরের মানুষ যদি প্রাচীন ফিরাউনী সাহিত্য ও সে সময়ের ভাষাকে আঁকড়ে ধরে থাকতেন তা হলে কি তারা কোরআনের সান্নিধ্যে আসতে পারতেন? আরবী ভাষা থেকে মিশরীয় যেমন লাভবান হয়েছে তেমনি আরবী ভাষাও লাভবান হয়েছে মিশরীয়দের থেকে। আধুনিক যুগে আরবী ভাষায় বুদ্ধিবৃত্তিক সমৃদ্ধি আনার কাজে যারা নেতৃত্ব দিচ্ছে তাদের অধিকাংশই মিশরীয়। একসময় মুসলিম বিশ্বে বুদ্ধিবৃত্তিক নেতৃত্ব ছিল ইরানীদের হাতে। বড় বড় বিজ্ঞানী ও মনিষীর জন্ম হয়েছিল ইরানে। তাদের অবদানের কথা স্বীকার করতে গিয়ে প্রখ্যাত সমাজ বিজ্ঞানী ইবনে খলদুন লিখেছিলেন, ইসলামের জন্ম আরবে, কিন্তু ইসলামি সভ্যতার জন্ম ইরানে। তখন ইসলামি বিশ্বের সাথে তাদের সংযোগের মাধ্যম ছিল আরবী। ইবনে সিনা, আল রাযী, ফারাবী, তাবারী, গাজ্জালীর ন্যায় ইরানী মনিষীগণের লিখনীর ভাষা ছিল আরবী। ইমাম আল গাজ্জালী একমাত্র কিমিয়ায়ে সা’দাত ছাড়া সমুদয় বই লিখেছেন আরবীতে। ইরানের কবিরাও কবিতা লিখতেন আরবীতে। আরবী ভাষার কারণে ইরানীরাও সে সময় জ্ঞান-বিজ্ঞানে প্রভূত উন্নতি করেছিল। কারণ, তখন আরবী ছিল জ্ঞান-বিজ্ঞানের ভাষা। পরবর্তীতে সে সংযোগ ছিন্ন করা হয়। এবং এর কারণ ছিল নিছক রাজনৈতিক। সেটি ছিল আরব ও ইরানীদের মাঝে একটি স্থায়ী দেওযাল খাড়া করার প্রয়োজনে। প্রখ্যাত ইরানী কবি রুদাকী আরবী ভাষায় কবিতা লিখতেন। তিনি ছিলেন সভাকবি। তাকে রাজা নির্দেশ দেন আরবীতে কবিতা না লিখতে। বলা যায়, মুসলিম বিশ্বে ইরানই সর্বপ্রথম জাতিয়তাবাদী দেশ। তাই মুসলিম বিশ্ব থেকে ইরানের আজ যে বিচ্ছিন্নদশা সেটির শুরু আজ নয়, সেদিন থেকেই। বাংলা ভাষা আন্দোলনের নেতারাও তেমনি উর্দু ও উর্দুভাষীদের বিরুদ্ধে একটি দেওয়াল খাড়া করতে চেয়েছিলেন। এবং তাতে তারা সফলও হয়েছেন।\nভাষার কাজ শুধু কথা বলা বা মনের ভাব প্রকাশে সাহায্য করা নয়। তাকে বু্দ্ধিবৃত্তিক,অর্থনৈতিক,রাজনৈতিক,ধর্মীয় ও সাংস্কৃতিক প্রয়োজনও মিটাতে হয়। পশ্চিম বাংলার বাঙালীদের সে প্রয়োজন মিটাতে বাংলার পাশাপাশি হিন্দি এবং ইংরেজীও শিখতে হয়।ইউরোপীয়দেরও শিখতে হয় কয়েকটি ভাষা। বিলেতের স্কুলগুলোতে তাই ইংরেজীর পাশাপাশী ফ্রেঞ্চ, স্পেনীশ, জার্মান, এমনকি উর্দু, আরবী, তুর্কী, হিন্দিসহ আরো অনেক ভাষা শেখানোর ব্যবস্থা রয়েছে। একই কারণে, বাংলাদেশের আনাচে কাঁনাচেও আজ ইংরাজী মিডিয়াম স্কুল খোলার এত হিড়িক। একই কারণে, লক্ষ লক্ষ বাঙ্গালী সন্তান যারা বিদেশে অবস্থান করছে তারা বাংলা ভুলে বিদেশী ভাষায় রপ্ত হচ্ছে। তাই অখন্ড পাকিস্তানের বাংলার পাশাপাশি উর্দু শেখারও প্রয়োজন ছিল। কিন্তু তখন যুক্তি দেখানো হয়েছিল, বাঙালী কিশোর মনের এত সামর্থ নেই যে তারা আরেকটি নতুন ভাষা শিখবে। অথচ এ অভিমত আদৌ জ্ঞানভিত্তিক ছিল না, ছিল উর্দুর বিরুদ্ধে বিদ্বেষপ্রসূত। পাকিস্তানপন্থিদের ব্যর্থতা, তারা রাজনীতি করেছেন নিছক ক্ষমতায় যাওয়ার মাধ্যম রূপে। অথচ মুসলমানের রাজনীতি হল আল্লহর দ্বীন প্রতিষ্ঠার ইবাদত। এটি হল, নেক আমলের বিশাল ক্ষেত্র। অথচ এ ইবাদতকে তারা পরিণত করেছিল নিছক একটি পেশায়। ছিল না দূরদৃষ্টি। রাজনীতির ময়দান তারা যতটা না সরগরম করেছেন, ততটা বুদ্ধিবৃত্তির ময়দান নয়। অথচ পাকিস্তান ছিল একটি বুদ্ধিবৃত্তিক আন্দোলনের ফসল।\nদেশের জনগণকে দৈহিক ভাবে বাঁচিয়ে রাখতে যেমন লক্ষ লক্ষ টন খাদ্য শস্য চাই, তেমনি মনের সুস্থ্যতার লক্ষ্যেও লক্ষ লক্ষ বই চাই। মুসলমানদের মুসলমান রূপে টিকিয়ে রাখতেও প্রচুর বই চাই। ইসলামে জ্ঞানার্জন তাই ফরয করা হয়েছে। কোরআনের আগে আরবী ভাষায় কোন গ্রন্থ ছিল না। কিন্তু অল্প সময়ের মধ্যেই মুসলিম মনিষিগণ প্রচুর বই লেখেন, গড়ে তুলেন জ্ঞানের বিশাল সমুদ্র। অথচ সে কাজ পাকিস্তানে তেমন হয়নি। যে হারে কল-কারখানা গড়া হয়েছে সে হারে পুস্তকের প্রকাশনা হয়নি। পশ্চিম পাকিস্তানে কিছু কাজ হলেও পূর্ব-পাকিস্তানে সে তুলনায় কিছুই হয়নি। মুসলিম লীগের নেতারা পত্রিকা বের করেছেন, অথচ সে পত্রিকায় লেখালেখি করেছে ইসলাম ও পাকিস্তানের দুষমনেরা। তারা ব্যর্থ হয়েছেন একতার রাজনীতি করতে। একতা অন্যদের কাছে রাজনৈতিক কৌশল, কিন্তু মুসলমানের কাছে এটি ইবাদত। রাজনীতি হল, পরস্পরে আপোষ ও সমঝোতার ভিত্তিতে সরকার পরিচালনার বিজ্ঞান। একতা ও সমঝোতার পথ বেয়েই আসে মহান আল্লাহর রহমত। ১৯৪৭ সালের পূর্বে বাংলা, পাঞ্জাব, সিন্ধু, বিহার, আসাম, সীমান্ত প্রদেশ, উত্তরপ্রদেশসহ সারা ভারতের মুসলমানেরা একতাবদ্ধ হয়েছিল বলেই আল্লাহপাকের রহমত নেমে এসেছিল। আল্লাহর সে রহমতের বরকতেই সৃষ্টি হয়েছিল বিশ্বের সর্ববৃহৎ এ মুসলিম রাষ্ট্রটি। সমাজতান্ত্রিক চেতনা ছাড়া কোন সমাজতান্ত্রিক রাষ্ট্র বাঁচে না। রাজার প্রতি গভীর শ্রদ্ধাবোধ ছাড়া রাজতান্ত্রিক রাষ্ট্রও বাচেঁ না। তেমনি প্যান-ইসলামিক চেতনা ছাড়া পাকিস্তানের পক্ষে বেঁচে থাকাটিও অসম্ভব ছিল। কিন্তু সে হুশ মুসলিম লীগ নেতাদের ছিল না। যারা এদেশটির প্রতিষ্ঠায় নেতৃত্ব দিল তারা সে অতি গুরত্বপূর্ণ ও মৌলিক বিষয়েও যথেষ্ট গাফলতি দেখিয়েছেন। পাকিস্তানের ইতিহাসে ১৯৭০ সালের নির্বাচন ছিল ১৯৪৬ সালের মতই আরেক গুরুত্বপূর্ণ নির্বাচন। পাকিস্তানের সমর্থকেরা সেটি বুঝতে না পারলেও শত্রুরা সেটি ঠিকই অনুধাবন করেছিল।ফলে এ নির্বাচনে পাকিস্তান বিরোধী সকল সেকুলার দলগুলি একতাবদ্ধ হয়েছিল। এবং আওয়ামী লীগ লড়েছিল সবার পক্ষ থেকে। কিন্তু সেরূপ একতাবদ্ধ হতে পারিনি ইসলামপন্থি দলগুলি। সে দুর্যোগপূর্ণ সময়ে মুসলিম লীগ বিভক্ত থেকেছে তিন টুকরায়। জামায়াতে ইসলামী, নিজামে ইসলামী ও জমিয়তে উলামায়ে ইসলাম এর মত ইসলামি দলগুলোও একত্রিত হতে পারেনি। সকল পাকিস্তানপন্থি দলগুলো একতাবদ্ধ হলে ৭০এর নির্বাচনের রায় হয়ত ভিন্নতর হত। বরং অনৈক্যের মধ্য দিয়ে তারা পা বাড়িয়েছেন আত্মঘাতের দিকে। এত বিভক্তিতে কি কোন কল্যাণ হয়? নেমে আসে কি আল্লাহর রহমত? আসে নি। বরং যেটি এসেছে সেটি অপমান।


ইউক্রেন যুদ্ধের ‘অনিশ্চিত সমাপ্তি’ নিয়ে উদ্বিগ্ন যুক্তরাষ্ট্র ও পশ্চিমারা - Teknaf News24\nইউরোপে কি অনন্ত এবং অজেয় একটি যুদ্ধ চলছে? পশ্চিমাদের সামরিক জোট ন্যাটোর নেতারা এই আশঙ্কা করছেন। একই সময়ে তারা ইউক্রেনে রাশিয়ার চলমান যুদ্ধ তৃতীয় মাসে গড়ানোর প্রস্তুতি নিচ্ছেন। এখন পর্যন্ত কোনও পক্ষের নির্ধারক সামরিক বিজয়ের কোনও ইঙ্গিত দেখতে পাচ্ছেন না। মার্কিন বার্তা সংস্থা অ্যাসোসিয়েটেড প্রেস (এপি)-এর এক প্রতিবেদনে এসব বিষয় উঠে এসেছে।\nযুদ্ধ অচলাবস্থার দিকে গড়ানোর ফলে আশঙ্কা বাড়ছে, ইউক্রেন হয়তো প্রাণঘাতী ইউরোপীয় যুদ্ধক্ষেত্রে পরিণত হবে। যা আগামী মাস বা বছরগুলোতে মহাদেশীয় ও বৈশ্বিক অস্থিরতার উৎস হতে পারে।\nজ্বালানি ও খাদ্য নিরাপত্তা আশু উদ্বেগ। কিন্তু এখনও করোনাভাইরাস মহামারি থেকে অর্থনীতি পুনরুদ্ধারে থাকা পশ্চিমাদের পক্ষ থেকে ইউক্রেনকে বড় ধরনের সহযোগিতা এবং জলবায়ু পরিবর্তন মোকাবিলায় জটিলতা বৈশ্বিক অর্থনীতির সংকট আরও গভীর করতে পারে। আর রাশিয়া যদি আগ্রাসন সম্প্রসারণের সিদ্ধান্ত নেয় তাহলে বৃহত্তর সংঘাতের ঝুঁকি আরও বাড়বে।\nরুশ বাহিনীকে ঠেকাতে ইউক্রেনে মারণাস্ত্র সরবরাহ করে যাচ্ছে যুক্তরাষ্ট্র ও দেশটির মিত্ররা। তবে বেশিরভাগ বিশ্লেষক বলছেন, কিয়েভকে টিকে থাকতে হলে এই সহযোগিতা অব্যাহত রাখতে হবে।\nরুশ প্রেসিডেন্ট ভ্লাদিমির পুতিন আক্রমণ জোরদার করার কিংবা অপ্রচলিত যুদ্ধাস্ত্র ব্যবহার অথবা ব্যাপক সেনা সমাবেশের কোনও ইঙ্গিত দেননি বিজয় দিবসের ভাষণে। একই সঙ্গে তিনি পিছিয়ে আসারও কোনও ইঙ্গিত দেননি। ইউক্রেনের প্রেসিডেন্ট ভলোদিমির জেলেনস্কিও কোনও ছাড় না দেওয়ার অঙ্গীকার করেছেন। তিনিও চান ২০১৪ সালে বিচ্ছিন্ন হওয়া ক্রিমিয়ার নিয়ন্ত্রণ।\nসাবেক সোভিয়েত রাষ্ট্র জর্জিয়াতে মার্কিন রাষ্ট্রদূত হিসেবে দায়িত্ব পালন করা অবসরপ্রাপ্ত কূটনীতিক ইয়ান কেলি বলেন, এই পর্যায়ে এসে আলোচনায় কীভাবে সমাধান আসবে তা ধারণা করা খুব মুশকিল। ইউক্রেনের পিছু হটার কোনও উপায় নেই। তারা ভাবছে, যুদ্ধে তারা জিতছে।\nএকই সময়ে কেলি জানান, নিজেদের শক্তির বিষয়ে পুতিনের যতই ভুল হিসাব থাকুক না কেন, তিনি পরাজয় মানবেন না বা সাফল্য দাবি করার আগ পর্যন্ত থামবেন না।\nএই মার্কিন কূটনীতিকের মতে, এর বাইরে কিছু পুতিনের কাছে রাজনৈতিক আত্মহত্যার মতোই। কোনও পক্ষই লড়াই থামাতে রাজি না এবং সম্ভবত এই যুদ্ধ আরও কয়েক বছর ধরে চলবে। ইউক্রেন মধ্য ইউরোপে একটি পচা কালশিটে পরিণত হতে পারে।\nমার্কিন প্রেসিডেন্ট জো বাইডেন থেকে শুরু করে প্রতিরক্ষামন্ত্রী লয়েড অস্টিন ও তার প্রশাসনের কর্মকর্তারা স্বীকার করছেন, ওয়াশিংটনের লক্ষ্য শুধু ইউক্রেনকে প্রতিরক্ষায় সহযোগিতা করা নয়, রাশিয়াকে দুর্বল করা। এই পর্যায়ে রাশিয়াকে তারা হুমকি মনে করছেন না।\nসোমবার বাইডেন বলেছেন, এই মুহূর্তে পুতিনের কাছে কোনও সমাধান নেই এবং আমি চেষ্টা করছি এই বিষয়ে আমরা কী করতে পারি তা নির্ধারণ করার জন্য।\nতাহলে এখন করণীয় কী? এই বিষয়ে ফরাসি প্রেসিডেন্ট ইমানুয়েল ম্যাক্রোঁ একটি আলোচনায় সমাধানের প্রস্তাব হাজির করেছেন, যাতে রাশিয়া ও ইউক্রেন নিজেদের মুখ রক্ষা করতে পারবে। ম্যাক্রোঁ বলেন, আগামী দিনে আমাদের শান্তি প্রতিষ্ঠা করতে হবে, এটা কখনও ভুলে গেলে চলবে না। আলোচনার টেবিলে রাশিয়া ও ইউক্রেনের সঙ্গে এটি আমাদের করতে হবে। আলোচনা ও সংলাপের ইতি টানবে ইউক্রেন ও রাশিয়া। কিন্তু অস্বীকৃতি বা একে অপরকে বাদ দিতে এটা করা যাবে না। এমনকি অপমানের মাধ্যমেও এই শান্তি অর্জিত হবে না।\nঅবশ্য মার্কিন কর্মকর্তারা ম্যাক্রোঁর মতো নিশ্চিত না। তবে তারা মনে করছেন,\nসংঘাতের ইতি টানার সিদ্ধান্ত ইউক্রেনের হাতে।\nএই সপ্তাহে মার্কিন পররাষ্ট্র মন্ত্রণালয়ের মুখপাত্র নেড প্রাইস বলেছেন, আমাদের কৌশল হলো ইউক্রেনকে জয়ী হিসেবে আবির্ভূত করা। ইউক্রেন তা আলোচনার টেবিলেও করতে পারে। আমাদের লক্ষ্য হলো আলোচনার টেবিলে ইউক্রেনের অবস্থানকে শক্তিশালী করা। একই সঙ্গে আমরা রাশিয়াকে চড়া মূল্য দিতে বাধ্য করছি।\nকিন্তু ইউক্রেনকে জয়ী হিসেবে হাজির করার ক্ষেত্রে বড় ধরনের অনিশ্চয়তা ইউরোপীয় রাজধানীগুলোর কর্মকর্তাদের মনে উদ্বেগ তৈরি করছে। বিশেষ করে বাল্টিক রাষ্ট্র- এস্তোনিয়া, লাটভিয়া, লিথুয়ানিয়ার। এই দেশগুলোর রাশিয়ার সঙ্গে সীমান্ত রয়েছে এবং তারা ন্যাটোর সদস্য। স্বাভাবিকভাবে তারা রাশিয়ার ভবিষ্যৎ অভিপ্রায় নিয়ে উদ্বিগ্ন।


প্রকাশিত: ১০:০৩ এএম, ২১ সেপ্টেম্বর ২০১৯\nঅজ্ঞান পার্টির দৌরাত্ম্য বৃদ্ধির বিষয়টি অত্যন্ত উদ্বেগজনক। গণপরিবহনে যাত্রীবেশে, পথচারী কিংবা বিভিন্ন পেশার ছদ্মবেশে তৎপরতা চালিয়ে যাচ্ছে অজ্ঞানপার্টির সদস্যরা। প্রায় প্রতিদিনই মহানগরীর গুলিস্তান, তিন বাস টার্মিনাল, রেলওয়ে স্টেশন, লঞ্চ টার্মিনালসহ জনাকীর্ণ এলাকায় পথচারী ও যাত্রীদের অজ্ঞান করে সর্বস্ব হাতিয়ে নিচ্ছে। অজ্ঞান পার্টির কবলে পড়ে জীবনও যাচ্ছে। তাই সার্বিক আইন-শৃঙ্খলা পরিস্থিতির উন্নয়ন এবং জননিরাপত্তার স্বার্থে অজ্ঞান পার্টির দৌরাত্ম্য বন্ধ করা অত্যন্ত জরুরি।\nরাজধানীর চকবাজার এলাকা হতে অজ্ঞান বা মলমপার্টির তিন সদস্যকে গ্রেফতার করেছে চকবাজার মডেল থানা পুলিশ। গ্রেফতাররা হলেন- মো. নাদিম (৩২), মো. আশরাফ আলী (৩০) ও মো. বাপ্পি (৩৫)। এ সময় তাদের কাছ হতে ২টি মুভ স্প্রে, ১টি ঝান্ডু বাম, ২টি নিক্স, ২টি গুলের কৌটা ও ১টি মোবাইল উদ্ধার করা হয়। গত মঙ্গলবার বিকেল ৩টা ২০ মিনিটে চকবাজার মডেল থানা এলাকায় বিশেষ অভিযান পরিচালনা করে মলমপার্টি বা অজ্ঞান পার্টির ওই ৩ সদস্যকে গ্রেফতার করে থানা পুলিশ। প্রাথমিক জিজ্ঞাসাবাদে গ্রেফতাররা জানায়, তারা চকবাজার এলাকাসহ নগরীর ব্যাংক পাড়া, বাস বা লঞ্চ টার্মিনাল এলাকায় কৌশলে সাধারণ মানুষের চোখে অজ্ঞান করার ওষুধ লাগিয়ে টাকা, মোটরসাইকেল, মোবাইল বা মূল্যবান জিনিসপত্র নিয়ে সটকে পড়ে। এ ঘটনায় চকবাজার থানায় একটি মামলা হয়েছে। এটি স্বস্তির বিষয়। কিন্তু বিভিন্ন সময় অনেকে গ্রেফতার হলেও কয়েক দিনের মাথায় তারা জামিনে মুক্তি পেয়ে ফের একই অপরাধে জড়াচ্ছে। এই অবস্থার অবসান হওয়া প্রয়োজন।\nঅজ্ঞান পার্টির অপতৎপরতার বিষয়টি অত্যন্ত ভয়ানক। এদের খপ্পরে পড়ে চেতনানাশক ওষুধের প্রতিক্রিয়ায় অনেকের মৃত্যু হয়েছে। অনেকে আবার সর্বস্ব হারিয়ে দীর্ঘ মেয়াদী শারীরিক সমস্যায় ভুগেছেন। অজ্ঞান পার্টির অপতৎপরতা নতুন নয়। রাজধানীতে অজ্ঞান পার্টির একটি বিশাল চক্র রয়েছে। এরা মাঝেমধ্যে ধরা পড়লেও কিছুদিন পরেই আবার জামিনে বেরিয়ে এসে অপরাধে জড়িয়ে পড়ে। শুধু রাজধানীতে নয় দূরপাল্লার গাড়িতেও অজ্ঞান পার্টির অপতৎপরতা অব্যাহত। এদের খপ্পর থেকে মানুষজনকে বাঁচাতে হলে পুলিশের কঠোর ভূমিকা নিতে হবে। দৃষ্টান্তমূলক শাস্তি ছাড়া এদের অপতৎপরতা রোধ করা সম্ভব নয়। সংশ্লিষ্ট কর্তৃপক্ষকে এ বিষয়টি সামনে নিয়েই এগুতে হবে। মানুষজন যেন ঘর থেকে বেরিয়ে আবার ঠিকঠাক ঘরে ফিরেতে পারে সেটি নিশ্চিত করতে হবে যে কোনো মূল্যে।\n‘শুধু রাজধানীতে নয় দূরপাল্লার গাড়িতেও অজ্ঞান পার্টির অপতৎপরতা অব্যাহত। এদের খপ্পর থেকে মানুষজনকে বাঁচাতে হলে পুলিশের কঠোর ভূমিকা নিতে হবে। দৃষ্টান্তমূলক শাস্তি ছাড়া এদের অপতৎপরতা রোধ করা সম্ভব নয়। সংশ্লিষ্ট কর্তৃপক্ষকে এ বিষয়টি সামনে নিয়েই এগুতে হবে। মানুষজন যেন ঘর থেকে বেরিয়ে আবার ঠিকঠাক ঘরে ফিরেতে পারে সেটি নিশ্চিত করতে হবে যে কোনো মূল্যে।’\nদোষ কি খাস কামরার?


মামলার ভারে নুয়ে পড়েছেন বিএনপি নেতারা মামলার ভারে নুয়ে পড়েছেন বিএনপি নেতারা – সিসি নিউজ\nবুধবার, ১৯ জানুয়ারী ২০২২, ০১:৩৪ পূর্বাহ্ন\t|\nমামলার ভারে নুয়ে পড়েছেন বিএনপি নেতারা\nঢাকা: মামলা জালে বিএনপি। দলের শীর্ষ নেতা থেকে তৃণমূল কর্মী সবাই আসামি। বিএনপি ও অঙ্গ দলের অর্ধডজন নেতার বিরুদ্ধে হয়েছে মামলার সেঞ্চুরি। সেঞ্চুরি পেরুনো নেতারা হলেন- সৈয়দ মোয়াজ্জেম হোসেন আলাল, সুলতান সালাউদ্দিন টুকু, সাইফুল আলম নিরব, এসএম জাহাঙ্গীর, হাবিবুর রশীদ হাবিব ও ইসহাক সরকার। তাদের কেউ কেউ রয়েছে ডাবল সেঞ্চুরির কাছাকাছি। হাফ সেঞ্চুরি হয়েছে অন্তত অর্ধশতাধিক নেতার। বিএনপির নীতিনির্ধারক ফোরাম স্থায়ী কমিটির ৫ সদস্যের বিরুদ্ধেই রয়েছে ২০টির বেশি করে মামলা। এ তালিকায় সর্বাগ্রে রয়েছেন মির্জা আব্বাস। সম্প্রতি বিস্ফোরক ও ভাঙচুর আইনে দায়েরকৃত মামলাগুলো ভেঙে দু’টি আলাদা করায় হু হু করে বাড়ছে মামলার সংখ্যা। বর্তমানে দলের কেন্দ্রীয় নেতাদের দিন শুরু হয় আদালতে হাজিরা দেয়ার মাধ্যমে। কারও কারও পুরো দিনই চলে যায় আদালত চত্বরে। ফলে আইনি জটিলতায় ঘুরপাক খাচ্ছে বিএনপির রাজনীতি।\nসাংগঠনিক কর্মকাণ্ডের বদলে নেতারা ব্যস্ত সময় পার করছেন আদালত চত্বরে। বর্তমানে ২৩টি মামলা রয়েছে খোদ বিএনপির প্রতিষ্ঠাতা জিয়া পরিবারের বিরুদ্ধে। বিএনপি চেয়ারপারসন খালেদা জিয়ার বিরুদ্ধে রয়েছে ৫টি মামলা। দলের সিনিয়র ভাইস চেয়ারম্যান তারেক রহমানের বিরুদ্ধে ১৩টি, জিয়া পরিবারের ছোট ছেলে আরাফাত রহমান কোকোর বিরুদ্ধে রয়েছে ৫টি মামলা। এর মধ্যে খালেদা জিয়ার বিরুদ্ধে জিয়া অরফানেজ ট্রাস্ট ও জিয়া চ্যারিটেবল ট্রাস্ট দু’টি এবং তারেক রহমানের বিরুদ্ধে ২১শে আগস্ট গ্রেনেড হামলাসহ তিনটি মামলা বিচারাধীন। খালেদা জিয়া ও তারেক রহমানের বিরুদ্ধে জিয়া অরফানেজ ও জিয়া চ্যারিটেবল ট্রাস্টের মামলা দু’টি পুরান ঢাকার আলিয়া মাদরাসা মাঠে স্থাপিত বিশেষ আদালতে স্থানান্তর করা হয়েছে। এসব মামলার মধ্যে তারেক রহমানের একটি মামলা খারিজ হয়ে গেলেও মানি লন্ডারিংয়ের একটি মামলায় সাজা দেয়া হয়েছে আরাফাত রহমান কোকোকে। দলের যুগ্ম মহাসচিব ও খালেদা জিয়া-তারেক রহমানের মামলা পরিচালনাকারী ব্যারিস্টার মাহবুবউদ্দিন খোকন এ তথ্য জানান।\nখালেদা জিয়ার মামলার ব্যাপারে বিএনপি স্থায়ী কমিটির সদস্য ও সাবেক আইনমন্ত্রী ব্যারিস্টার মওদুদ আহমদ বলেন, খালেদা জিয়ার মামলায় বিভক্ত রায় দিয়েছে আদালত। সেখানে একজন বিচারক মামলা স্থগিতের আদেশ দিয়েছেন। এখন মামলাটি তৃতীয় আদালতে যাবে। তিনি বলেন, খালেদা জিয়ার বিরুদ্ধে মামলার চার্জ গঠন করা হয়েছিল অনৈতিকভাবে। যে বিচারক সেটা করেছেন তার সেই আইনি এখতিয়ারই ছিল না।\nশীর্ষ নেতৃত্বের পাশাপাশি বিএনপি স্থায়ী কমিটির বেশির ভাগ সদস্যই একাধিক মামলার আসামি। দলের ভারপ্রাপ্ত মহাসচিব মির্জা ফখরুল ইসলাম আলমগীরের বিরুদ্ধে রয়েছে ২২টি মামলা। এর মধ্যে ১২টিতে চার্জশিট দেয়া হয়েছে। বর্তমান সরকারের আমলে ৫ দফায় অন্তত ৮ মাস কারাভোগ করেছেন তিনি। স্থায়ী কমিটির সদস্যদের মধ্যে ড. মোশাররফ হোসেন মানি লন্ডারিংয়ের একটি মামলায় বর্তমানে কারাভোগ করছেন। এছাড়াও দুর্নীতি, সরকারবিরোধী আন্দোলনের নামে নৈরাজ্যের ঘটনায় তার বিরুদ্ধে দায়ের করা হয়েছে ২০টির বেশি মামলা। স্থায়ী কমিটির সদস্য ও সাবেক আইনমন্ত্রী ব্যারিস্টার মওদুদ আহমদের বিরুদ্ধে রয়েছে ২০টি মামলা। ব্যারিস্টার মওদুদ আহমদ জানান, ওয়ান ইলেভেনের অবৈধ সরকারের আমলে তার বিরুদ্ধে ৪টি মামলা দেয়া হয়েছিল। বর্তমান সরকারের আমলে দায়ের করা হয়েছে বাড়ি দখলসহ জ্বালাও-পোড়াওয়ের অভিযোগে নতুন ১৬টি মামলা। এর মধ্যে দু’টি মামলায় এজাহারে তার নাম উল্লেখ থাকলেও বাকিগুলোতে দেখানো হয়েছে শোন অ্যারেস্ট। বর্তমান সরকারের আমলে এসব মামলায় তিনি টানা ৮ মাস কারাভোগ করেছেন। স্থায়ী কমিটির সদস্য ব্রিগেডিয়ার জেনারেল (অব.) আসম হান্নান শাহ’র বিরুদ্ধে রয়েছে চাঁদাবাজি ও পুলিশ হত্যাসহ ১১টি মামলা। ওয়ান ইলেভেনের সময় ৩ মামলায় দফায় দফায় প্রায় ৯ মাস এবং বর্তমান সরকারের সময়ে ৮ মামলায় চার মাস কারাভোগ করেছেন বর্ষীয়ান এ নেতা। স্থায়ী কমিটির আরেক সদস্য এম কে আনোয়ার বর্তমানে ৯টি মামলার আসামি। এর মধ্যে গ্যাটকো ও বড়পুকুরিয়া দুর্নীতি মামলা হয়েছিল ওয়ান ইলেভেনের সময়। বাকি ৭টি মামলায় বর্তমান সরকারের সময়ে। এসব মামলায় তিন দফায় তিনি কারাভোগ করেছেন ৬ মাস। এম কে আনোয়ার বলেন, বর্তমান সরকারের আমলে দায়েরকৃত একটি মামলার এজাহারেও আমার নাম নেই। সবগুলোই গ্রেপ্তারের পরে যুক্ত করা হয়েছে। অন্যদিকে ওয়ান ইলেভেনের সময় দায়েরকৃত মামলাগুলোতে আসামির তালিকায় রয়েছেন বিএনপি চেয়ারপারসন খালেদা জিয়াসহ অন্তত ১০ সাবেক মন্ত্রী। স্থায়ী কমিটির সদস্য ব্যারিস্টার রফিকুল ইসলাম মিয়ার বিরুদ্ধে রয়েছে ২৩টি মামলা। এর মধ্যে চারটি মামলায় ৮৭ দিন কারাভোগ করেছেন তিনি। বর্তমানে ৫টি মামলা সক্রিয় রয়েছে। ব্যারিস্টার রফিকুল ইসলাম মিয়া বলেন, মহাজোট সরকারের দুই বছরের মাথায় ‘গণতন্ত্র’ সংক্রান্ত একটি বক্তব্য দেয়ার ঘটনায় আমার বিরুদ্ধে একযোগে ১৯টি মামলা দায়ের করা হয়েছিল। তার কয়েকটিতে বিএনপির তৎকালীন মহাসচিব খোন্দকার দেলোয়ার হোসেন এবং সবগুলোতে ভাইস চেয়ারম্যান শাহ মোয়াজ্জেম হোসেনকেও আসামি করা হয়। তবে একই ঘটনায় একাধিক মামলা হওয়ায় বর্তমানে সিরিজ মামলার একটি ছাড়া বাকিগুলো স্থগিত করা হয়েছে।\nস্থায়ী কমিটির সদস্য মির্জা আব্বাসের বিরুদ্ধে বর্তমানে ৪১টি মামলা রয়েছে। এর মধ্যে ১৯টি ওয়ান ইলেভেনের সময় এবং ২২টি মহাজোট সরকারের সময় দায়ের করা। এর মধ্যে ১০টিতে চার্জ গঠন এবং ৪টিতে হিয়ারিং চলছে। এসব মামলায় ওয়ান ইলেভেনের সময় ২২ মাস ১০ দিন এবং আওয়ামী লীগ সরকারের আমলে তিন দফায় ৫ মাস কারাভোগ করেছেন। এছাড়া, তার স্ত্রীর বিরুদ্ধে দায়ের করা তিনটি মামলা খারিজ হয়ে গেলেও ছোট ভাই ও তার স্ত্রীর বিরুদ্ধে ২টি মামলা বিচারাধীন রয়েছে। স্থায়ী কমিটির সদস্য গয়েশ্বর চন্দ্র রায়ের বিরুদ্ধে রয়েছে এক ডজন মামলা। এসব মামলায় তিনি বর্তমান সরকারের সময়ে তিন দফায় কারাভোগ করেছেন। বিএনপি স্থায়ী কমিটির সদস্য সালাউদ্দিন কাদের চৌধুরীর বিরুদ্ধে রয়েছে একাধিক মামলা। এর মধ্যে মুক্তিযুদ্ধের সময় মানবতাবিরোধী অপরাধের মামলায় ফাঁসির দণ্ডাদেশপ্রাপ্ত বর্ষীয়ান এ নেতা বর্তমানে কনডেম সেলে রয়েছেন।\nবিএনপির ভাইস চেয়ারম্যান ও ঢাকা মহানগর বিএনপির আহ্বায়ক সাদেক হোসেন খোকার বিরুদ্ধে বর্তমানে ২০টির বেশি মামলা রয়েছে। তার ব্যক্তিগত সচিব মনিরুল আলম খান জানান, বর্তমান সরকারের সময়ে দায়ের করা এ সব মামলার মধ্যে ৬-৭টিতে চার্জ গঠন হয়েছে। এছাড়া, বর্তমান সরকারের আমলে তিনি দুই দফায় অন্তত ৫ মাস কারাভোগ করেছেন। অন্যদিকে চার মামলায় আসামি হিসেবে ৮ বছর ধরে কারাভোগ করছেন ভাইস চেয়ারম্যান আবদুস সালাম পিন্টু। যুগ্ম মহাসচিব সালাহউদ্দিন আহমেদের বিরুদ্ধে রয়েছে ৩০টির বেশি মামলা। এর মধ্যে ওয়ান ইলেভেনের সময় ১২টি এবং বাকিগুলো বর্তমান সরকারের সময়ে দায়ের করা। এসব মামলার কয়েকটিতে ইতিমধ্যে চার্জগঠন হয়েছে। ওয়ান ইলেভেনের সময় ২২ মাস ও বর্তমান সরকারের সময়ে কারাভোগ করেছেন ৬৫ দিন। যুগ্ম মহাসচিব রিজভী আহমেদের বিরুদ্ধে বর্তমানে ১২টি মামলা রয়েছে। এসব মামলায় তিন দফায় ৮ মাস কারাভোগসহ কেন্দ্রীয় কার্যালয়ে অবরুদ্ধ ছিলেন ৩ মাস। যুগ্ম মহাসচিব ব্যারিস্টার মাহবুবউদ্দিন খোকনের বিরুদ্ধে বর্তমান সরকারের আমলে দায়ের করা হয়েছে ৪টি মামলা। এসব মামলায় কারাভোগ করেছেন দেড় মাস। ব্যারিস্টার খোকন বলেন, সুপ্রিম কোর্টের ইতিহাসে কখনও বারের রানিং সাধারণ সম্পাদককে রাজনৈতিক মামলায় গ্রেপ্তার করা হয়নি। কিন্তু আমার ক্ষেত্রে সে রীতি মানা হয়নি। মহাজোট সরকারের আমলে প্রথম দিকে বিএনপির আন্তর্জাতিক বিষয়ক সম্পাদক এহসানুল হক মিলন ছিল আলোচিত আসামি। হত্যা থেকে ছিনতাই পর্যন্ত নানা ঘটনায় তার বিরুদ্ধে দায়ের করা হয় অন্তত ৫০টি মামলা। বর্তমানে ৩৭টি মামলার আসামি তিনি। কারাভোগ করেছেন টানা ৪৪৯ দিন। তার স্ত্রী বেবি হকও দু’টি মামলার আসামি। মিলন জানান, এমনও দিন যায় সকালে ঢাকায় বিকালে চাঁদপুরে মামলার হাজিরা দিতে হয়।\nসহ-সাংগঠনিক সম্পাদক আসলাম চৌধুরীর বিরুদ্ধে রয়েছে ২২টি মামলা। বর্তমান সরকারের আমলে দুই দফা তিনি কারাভোগ করেছেন ১৮ দিন। বিএনপির ছাত্র বিষয়ক সম্পাদক শহীদউদ্দিন চৌধুরী এ্যানীর বিরুদ্ধে বর্তমানে ১৯টি মামলা রয়েছে। এর ১৮টিই বর্তমান সরকারের আমলে দায়ের করা। ওয়ান ইলেভেনের সময় একবারসহ চার দফায় তিনি কারাভোগ করেছেন তিন মাস। বিএনপির সহ-ছাত্রবিষয়ক সম্পাদক সুলতান সালাউদ্দিন টুকুর বিরুদ্ধে বর্তমানে সর্বাধিক ১৬০টির বেশি মামলা রয়েছে। এর মধ্যে চার্জ গঠন হয়েছে অন্তত ৩০টির। বর্তমান সরকারের আমলে তিন দফায় কারাভোগ করেছেন ১৪ মাস। টুকু বলেন, প্রতিদিন আদালতে হাজিরা দেয়ার মাধ্যমেই দিন শুরু হয়। কোন কোন দিন একাধিক হাজিরা থাকে। তিনি বলেন, আগে মামলার সংখ্যা কিছু কম ছিল কিন্তু নতুন আইনে এক মামলা ভেঙে এখন দু’টি করা হচ্ছে।\nবিএনপির পাশাপাশি অঙ্গ দলগুলোর শীর্ষ নেতাদের বিরুদ্ধে রয়েছে রেকর্ড সংখ্যক মামলা। যুবদল সভাপতি সৈয়দ মোয়াজ্জেম হোসেন আলালের বিরুদ্ধে বর্তমানে ১১০টি মামলা রয়েছে। যুবদলের দপ্তর সম্পাদক দুলাল জানান, সাধারণ সম্পাদক সাইফুল আলম নিরব সর্বাধিক ১৩০টি মামলার আসামি। তাদের তুলনায় কিছুটা পিছিয়ে থাকলেও সাংগঠনিক সম্পাদক আকম মোজাম্মেল হকের বিরুদ্ধে রয়েছে ২২টি মামলা। তবে সভাপতি-সাধারণ সম্পাদকের পাশাপাশি ব্যাপক ভিত্তিতে মামলার আসামি করা হয়েছে ঢাকা মহানগর নেতাদের। মহানগর উত্তরের সভাপতি মামুন হাসানের বিরুদ্ধে ৫০টির বেশি এবং সাধারণ সম্পাদক এসএম জাহাঙ্গীরের বিরুদ্ধে রয়েছে ১১৬টি মামলা। মহানগর দক্ষিণের সভাপতি রফিকুল আলম মজনুর বিরুদ্ধে ৭৮ এবং সাধারণ সম্পাদক হামিদের বিরুদ্ধে রয়েছে ৫২টি মামলা। এছাড়াও চট্টগ্রাম মহানগর, রাজশাহী, ময়মনসিংহ ও রংপুরসহ অন্তত এক ডজন জেলা যুবলীগের শীর্ষ নেতাদের বিরুদ্ধে রয়েছে উল্লেখযোগ্য সংখ্যক মামলা। যুবদলের পাশাপাশি আসামির তালিকায় পিছিয়ে নেই স্বেচ্ছাসেবক দলের শীর্ষ নেতারাও। সংগঠনের দপ্তর সম্পাদক আখতারুজ্জামান বাচ্চু জানান, সভাপতি হাবিব-উন নবী খান সোহেলের বিরুদ্ধে রয়েছে ৭৫টি মামলা। একই ভাবে সাধারণ সম্পাদক মীর সরাফত আলী সপু ৭০, সাংগঠনিক সম্পাদক ৫৫টি মামলার আসামি। কেন্দ্রীয় নেতাদের পাশাপাশি ঢাকা মহানগর ইয়াসিন আলীর বিরুদ্ধে ৫০টি ও আলী রেজাউর রহমান রিপনের বিরুদ্ধে ২৫টি মামলা রয়েছে। কেন্দ্রীয় নেতাদের পাশাপাশি সিলেট জেলা স্বেচ্ছাসেবক দলের আহ্বায়ক শামসুজ্জামান জামানের বিরুদ্ধে রয়েছে অর্ধশতাধিক মামলা। সহযোগী সংগঠনের মধ্যে সর্বাধিক সংখ্যক মামলা রয়েছে ছাত্রদল নেতাদের নামে। ছাত্রদল নেতাদের মধ্যে সবার চেয়ে এগিয়ে আছেন ঢাকা মহানগর দক্ষিণের সভাপতি ইসহাক সরকার। তার বিরুদ্ধে রয়েছে ১৭০টির মতো মামলা। সভাপতি আবদুল কাদের ভূঁইয়া জুয়েলের বিরুদ্ধে ৮০টি, সাধারণ সম্পাদক হাবিবুর রশীদ হাবিবের বিরুদ্ধে ১৪০টি ও সিনিয়র যুগ্ম সম্পাদক ওবায়দুল হক নাসিরের বিরুদ্ধে রয়েছে ৫০ এর বেশি মামলা। এছাড়া, সিনিয়র সহ-সভাপতি বজলুল করিম চৌধুরী আবেদের বিরুদ্ধে ১৫টি, ঢাকা মহানগর উত্তরের সভাপতি আবুল মনসুর খান দীপকের বিরুদ্ধে ১৮টি, যুগ্ম সম্পাদক আকরামুল হাসানের বিরুদ্ধে ৮টিসহ কেন্দ্রীয়, ঢাকা মহানগর ও জেলা কমিটির শীর্ষ নেতাদের বিরুদ্ধে রয়েছে একাধিক মামলা। ছাত্রদলের সাধারণ সম্পাদক হাবিবুর রশীদ হাবিব বলেন, যারা পরপর দুই কমিটির নেতৃত্বে আছেন তাদের বিরুদ্ধে মামলার সংখ্যা তুলনামূলকভাবে বেশি। এছাড়া, সম্প্রতি বিস্ফোরক দ্রব্য আইন ও ভাঙচুরের জন্য আলাদা আইন করায় মামলার সংখ্যা বেড়ে গেছে। বিএনপির কেন্দ্রীয় নেতাদের মধ্যে ভাইস চেয়ারম্যান আবদুল্লাহ আল নোমান, মেজর (অব.) হাফিজউদ্দিন আহমেদ বীরবিক্রম, শাহ মোয়াজ্জেম হোসেন, চেয়ারপারসনের উপদেষ্টা আমীর খসরু মাহমুদ চৌধুরী, শাহজাহান ওমর বীরউত্তম, ফজলুর রহমান পটল, আবদুল আউয়াল মিন্টু, খোন্দকার মাহবুব হোসেন, শওকত মাহমুদ, মীর মোহাম্মদ নাসিরউদ্দিন, ডা. জাহিদ হোসেন, যুগ্ম মহাসচিব আমানউল্লাহ আমান, মিজানুর রহমান মিনু, সাংগঠনিক সম্পাদক ফজলুল হক মিলন, গোলাম আকবর খোন্দকার, হারুনুর রশীদ, আন্তর্জাতিক বিষয়ক সম্পাদক গিয়াসউদ্দিন কাদের চৌধুরী, নাজিমউদ্দিন আলম, স্বনির্ভরবিষয়ক সম্পাদক রুহুল কুদ্দুস তালুকদার দুলু, অর্থনীতি বিষয়ক সম্পাদক আবদুস সালাম, সহ-সাংগঠনিক সম্পাদক নাসিরউদ্দিন চৌধুরী পিন্টুসহ কেন্দ্রীয় ও জেলা পর্যায়ের শতাধিক নেতা ৫ থেকে ৩০টির বেশি মামলার আসামি। উৎস: ঢাকাটাইমস


গঙ্গা-যমুনা সাংস্কৃতিক উৎসবে মৈত্রীর বন্ধন – Sylhetamarsylhet\n5 days ago sylhetamarsylhet\nশিল্পকলা একাডেমিতে গতকাল গঙ্গা-যমুনা সাংস্কৃতিক উত্সব পর্ষদ আয়োজিত অনুষ্ঠানে নৃত্য পরিবেশন করেন স্পন্দনের নৃত্যশিল্পীরা —সুজন মন্ডল\nবাংলাদেশ ও ভারতের মানুষের মধ্যে মৈত্রীর বন্ধন দৃঢ় করার প্রত্যয়ে রাজধানীতে শুরু হয়েছে গঙ্গা-যমুনা সাংস্কৃতিক উত্সব। বাংলাদেশ ও ভারতের সাংস্কৃতিক কর্মীদের পদচারণে মুখর শিল্পকলা একাডেমি। ১০টি দিন তারা মাতিয়ে রাখবে দেশের সাংস্কৃতিক অঙ্গন। অষ্টমবারের মতো অনুষ্ঠিত হচ্ছে উৎসবটি।\nভারতের চারটি দল, ঢাকা ও ঢাকার বাইরের ৩৬টি নাট্যদলসহ আবৃত্তি, সংগীত, নৃত্য, পথনাটকের মোট ১২১টি সংগঠনের প্রায় ৪ হাজার শিল্পী অংশ নিচ্ছেন এই উত্সবে। শিল্পকলা একাডেমির জাতীয় নাট্যশালা মিলনায়তন, পরীক্ষণ থিয়েটার হল, স্টুডিও থিয়েটার হল, সঙ্গীত আবৃত্তি, নৃত্য মিলনায়তন এবং বাংলাদেশ মহিলা সমিতির ড. নীলিমা ইব্রাহিম মিলনায়তনে তারা পরিবেশন করবে মঞ্চনাটক, পথনাটক, আবৃত্তি, সংগীত, নৃত্য, মূকাভিনয়। উন্মুক্ত মঞ্চের সাংস্কৃতিক পর্ব প্রতিদিন বিকাল সাড়ে ৪টা থেকে সন্ধ্যা সাড়ে ৬টা পর্যন্ত এবং মঞ্চনাটক প্রতিদিন সন্ধ্যা ৭টায় শুরু হবে। উত্সব চলবে ২০ অক্টোবর পর্যন্ত।\nউদ্বোধনী পর্ব শুরু হয় স্পন্দনের শিল্পীদের নৃত্য পরিবেশনার মধ্য দিয়ে। গতকাল শুক্রবার সন্ধ্যায় বিশিষ্ট সাংস্কৃতিক ব্যক্তিত্ব ও সংসদ সদস্য আসাদুজ্জামান নূর এবং ভারতের নাট্যজন মেঘনাদ ভট্টাচার্য উত্সবের উদ্বোধন করেন। প্রধান অতিথি ছিলেন সংস্কৃতি প্রতিমন্ত্রী কে এম খালিদ। সম্মানিত অতিথি ছিলেন বাংলাদেশ গ্রুপ থিয়েটার ফেডারেশনের চেয়ারম্যান ও বাংলাদেশ শিল্পকলা একাডেমির মহাপরিচালক নাট্যজন লিয়াকত আলী লাকী, ইন্দিরা গান্ধী সাংস্কৃতিক কেন্দ্রের পরিচালক ড. নিপা চৌধুরী, বাংলাদেশ পথনাটক পরিষদের সভাপতি নাট্যজন মান্নান হীরা এবং বাংলাদেশ গ্রুপ থিয়েটার ফেডারেশনের সেক্রেটারি জেনারেল নাট্যজন কামাল বায়েজিদ। অনুষ্ঠান সঞ্চালনা করেন বাংলাদেশ আবৃত্তি সমন্বয় পরিষদের সাধারণ সম্পাদক আহকাম উল্লাহ। স্বাগত বক্তব্য দেন উত্সব পর্ষদের সদস্যসচিব আকতারুজ্জামান এবং সভাপতিত্ব করেন উত্সব পর্ষদের আহ্বায়ক সাংস্কৃতিক ব্যক্তিত্ব গোলাম কুদ্দুছ।\nঅতিথিরা বলেন, গঙ্গা-যমুনা উত্সবটি এখন দেশের সর্ববৃহত্ একটি সাংস্কৃতিক উত্সব। আগামী কয়েক দিনে প্রতিদিন কয়েক হাজার শিল্পী, সাংস্কৃতিক কর্মী এখানে সমবেত হবেন নানা পরিবেশনা নিয়ে।\nPrevious পীরে কামিল আল্লামা বালাউটী ছাহেব কিবলাহ (রহ.) এর সংক্ষিপ্ত জীবনী


প্রকাশিত: ০৫:১৪ পিএম, ৩১ মার্চ ২০২০\nগাজীপুরের কালীগঞ্জ পৌরসভার মেয়র মো. লুৎফুর রহমান নিজেই হাতে তুলে নিলেন জীবাণুনাশক মেশিন; সেই সঙ্গে করলেন স্প্রে। করোনাভাইরাসের বিস্তার ঠেকাতে কালীগঞ্জ পৌর প্রশাসনের পক্ষ থেকে ‘জীবাণুনাশক মেশিন’ নিয়ে জীবাণুনাশক স্প্রে করেন মেয়র।\nরোববার (৩১ মার্চ) দিনব্যাপী কালীগঞ্জ পৌর এলাকার বিভিন্ন সড়কে জীবাণুনাশক এ স্প্রে করা হয়। পাশাপাশি সচেতনতামূলক প্রচারণাও চালান কালীগঞ্জ পৌর মেয়র মো. লুৎফুর রহমান।\nবিষয়টি নিশ্চিত করেন কালীগঞ্জ পৌরসভার সচিব মো. মিলন মিয়া। তিনি বলেন, করোনাভাইরাসের বিস্তার ঠেকাতে দিনব্যাপী কালীগঞ্জ পৌর শহরের বাসস্ট্যান্ড, বাজার শহীদ ময়েজ উদ্দিন সড়কসহ গুরুত্বপূর্ণ পয়েন্ট এবং শহরের আশপাশের সড়কে জীবাণুনাশক স্প্রে করা হয়। এ কর্মসূচি চলমান থাকবে।\nজীবাণুনাশক স্প্রে করার সময় পৌর মেয়র মো. লুৎফুর রহমান পৌরবাসীকে করোনা সতর্কতা মেনে চলার আহ্বান জানিয়ে বলেন, আতঙ্ক নয়, সচেতনতা প্রয়োজন। এজন্য প্রয়োজন ছাড়া ঘরের বাইরে বের হবেন না। কালীগঞ্জ পৌরসভার প্রত্যেকটি ওয়ার্ডে সংশ্লিষ্ট ওয়ার্ড কাউন্সিলরদের মাধ্যমে প্রতিটি ওয়ার্ডে জীবাণুনাশক স্প্রে করা হবে।\nজীবাণুনাশক স্প্রে ছিটানোর সময় কালীগঞ্জ পৌর মেয়র ছাড়াও পৌরসভার ৬নং ওয়ার্ড কাউন্সিলর পরিমল চন্দ্র ঘোষ, হিসাবরক্ষক মো. দুলাল মোড়ল, সাংবাদিক আব্দুর রহমান আরমানসহ পৌরসভার অন্যান্য কর্মকর্তা-কর্মচারী উপস্থিত ছিলেন।